CELEX: 42010X0831(02)
Language: fi
Date: 2010-08-31 00:00:00
Title: Yhdistyneiden Kansakuntien Euroopan talouskomission (UNECE) sääntö nro 13 – Henkilöautojen jarrulaitteiden hyväksyntää koskevat yhdenmukaiset määräykset

31.8.2010   
            
            
               FI
            
            
               Euroopan unionin virallinen lehti
            
            
               L 230/1
            
         Vain alkuperäiset UNECE:n tekstit ovat kansainvälisen julkisoikeuden mukaan sitovia. Tämän säännön asema ja voimaantulopäivä on hyvä tarkastaa UNECE:n asiakirjan TRANS/WP.29/343 viimeisimmästä versiosta. Asiakirja saatavana osoitteessa:
   http://www.unece.org/trans/main/wp29/wp29wgs/wp29gen/wp29fdocstts.html
   Yhdistyneiden Kansakuntien Euroopan talouskomission (UNECE) sääntö nro 13 – Henkilöautojen jarrulaitteiden hyväksyntää koskevat yhdenmukaiset määräykset
   Sisältää kaiken voimassa olevan tekstin seuraaviin asti:
   Säännön alkuperäisen version täydennys 9 – Voimaantulopäivä: 17. maaliskuuta 2010
   SISÄLLYS
   SÄÄNTÖ
   
               1.
            
            Soveltamisala
         
               2.
            
            Määritelmät
         
               3.
            
            Hyväksynnän hakeminen
         
               4.
            
            Hyväksynnän antaminen
         
               5.
            
            Ominaisuudet
         
               6.
            
            Testit
         
               7.
            
            Ajoneuvotyypin tai jarrujärjestelmän muuttaminen ja hyväksynnän laajentaminen
         
               8.
            
            Tuotannon vaatimustenmukaisuus
         
               9.
            
            Seuraamukset vaatimustenmukaisuudesta poikkeavasta tuotannosta
         
               10.
            
            Tuotannon lopettaminen
         
               11.
            
            Hyväksyntätesteistä vastaavien tutkimuslaitosten ja hallinnollisten yksiköiden nimet ja osoitteet
         
               12.
            
            Siirtymäsäännökset
         LIITTEET
   
               Liite 1 –
            
            Ilmoitus ajoneuvotyypin hyväksynnän myöntämisestä, laajentamisesta, epäämisestä, peruuttamisesta tai tuotannon päättymisestä jarrulaitteiden osalta säännön nro 13-H mukaisesti
         
               Liite 2 –
            
            Hyväksyntämerkkien asettelu
         
               Liite 3 –
            
            Jarrutustestit ja jarrujärjestelmien teho
         
               Lisäys –
            
            Akkujen lataustilan seurantamenettely
         
               Liite 4 –
            
            Energialähteitä ja energianvarastointilaitteita (energiavaraajia) koskevat määräykset
         
               Liite 5 –
            
            Jarrutusvoiman jakautuminen ajoneuvon akseleille
         
               Lisäys 1 –
            
            Pyörien lukkiutumisjärjestystä koskeva testimenettely
         
               Lisäys 2 –
            
            Pyörämomentin testausmenettely
         
               Liite 6 –
            
            Lukkiutumisenestojärjestelmillä varustettuja ajoneuvoja koskevat testivaatimukset
         
               Lisäys 1 –
            
            Tunnukset ja määritelmät
         
               Lisäys 2 –
            
            Pitokyvyn hyödyntäminen
         
               Lisäys 3 –
            
            Teho kitkakertoimeltaan erilaisilla pinnoilla
         
               Lisäys 4 –
            
            Matalan kitkakertoimen pinnan valintamenetelmä
         
               Liite 7 –
            
            Jarrupäällysteiden testaamista inertiadynamometrillä koskeva menetelmä
         
               Liite 8 –
            
            Erityisvaatimukset, joita sovelletaan kompleksisten elektronisten ajoneuvonhallintajärjestelmien turvallisuuteen
         
               Liite 9 –
            
            Elektroninen ajonvakautusjärjestelmä ja hätäjarrutehostin
         1.   SOVELTAMISALA
   
               1.1
            
            
               Tätä sääntöä sovelletaan M1- ja N1-luokan ajoneuvojen jarrulaitteisiin (1).
            
         
               1.2
            
            
               Tämän säännön soveltamisalaan eivät kuulu:
               
                           1.2.1
                        
                        
                           ajoneuvot, joiden rakenteellinen nopeus on enintään 25 km/h,
                        
                     
                           1.2.2
                        
                        
                           vammaisia kuljettajia varten varustetut ajoneuvot.
                        
                     
         2.   MÄÄRITELMÄT
   Tässä säännössä sovelletaan seuraavia määritelmiä:
   
               2.1
            
            
               ’Ajoneuvon hyväksynnällä’ tarkoitetaan ajoneuvotyypin hyväksyntää jarrulaitteiden osalta.
            
         
               2.2
            
            
               ’Ajoneuvotyypillä’ tarkoitetaan sellaisia ajoneuvoja, jotka eivät merkittävästi eroa toisistaan seuraavilta olennaisilta osilta:
               
                           2.2.1
                        
                        
                           enimmäismassa, sellaisena kuin se määritellään 2.11 kohdassa,
                        
                     
                           2.2.2
                        
                        
                           massan jakautuminen akseleille,
                        
                     
                           2.2.3
                        
                        
                           suurin rakenteellinen nopeus,
                        
                     
                           2.2.4
                        
                        
                           erityyppinen jarrulaitteisto, erityisesti se, onko perävaunu varustettu jarrulaitteistolla tai onko käytössä sähköjarrujärjestelmä,
                        
                     
                           2.2.5
                        
                        
                           moottorin tyyppi,
                        
                     
                           2.2.6
                        
                        
                           vaihteiden lukumäärä ja välityssuhteet,
                        
                     
                           2.2.7
                        
                        
                           vetopyörästön välityssuhteet,
                        
                     
                           2.2.8
                        
                        
                           renkaiden mitat.
                        
                     
         
               2.3
            
            
               ’Jarrulaitteistolla’ tarkoitetaan niiden osien yhdistelmää, joiden toimintatarkoituksena on vähentää liikkuvan ajoneuvon nopeutta asteittain, saada ajoneuvo pysähtymään tai pitää se paikallaan, jos se on jo pysäytetty; nämä toiminnot eritellään jäljempänä 5.1.2 kohdassa. Laitteistoon on kuuluttava jarrun hallintalaite, voimansiirto ja itse jarrut.
            
         
               2.4
            
            
               ’Hallintalaitteella’ tarkoitetaan kuljettajan suoraan käyttämää järjestelmän osaa, jonka avulla voimansiirtoon välitetään jarrutukseen tai sen hallintaan tarvittava energia. Tämä energia voi olla kuljettajan omaa lihasvoimaa, kuljettajan hallitsemaa toisesta lähteestä tuotettua energiaa tai edellä lueteltuja energioita yhdistämällä saatua energiaa.
            
         
               2.5
            
            
               ’Voimansiirrolla’ tarkoitetaan hallintalaitteen ja jarrun väliin sijoittuvaa osien yhdistelmää, joka yhdistää nämä osat toiminnallisesti. Voimansiirto voi olla mekaaninen, hydraulinen, pneumaattinen, sähköinen tai näiden yhdistelmä. Jos jarrutusvoima saadaan kuljettajasta riippumattomasta energianlähteestä tai tämän avustamana, myös järjestelmässä olevan varaenergian katsotaan olevan voimansiirron osa.
               Voimansiirrolla on kaksi toisistaan riippumatonta tehtävää: ohjauksen välitys ja energian välitys. Kun ilmaisua ’voimansiirto’ käytetään yksinään, sillä tarkoitetaan sekä ’ohjauksen välitystä’ että ’energian välitystä’:
               
                           2.5.1
                        
                        
                           ’Ohjauksen välityksellä’ tarkoitetaan voimansiirron osien yhdistelmää, jolla hallitaan jarrujen toimintaa hallintalaitteen tehtävät ja tarvittavat energiavarastot mukaan luettuina,
                        
                     
                           2.5.2
                        
                        
                           ’Energian välityksellä’ tarkoitetaan niiden osien yhdistelmää, joilla syötetään jarruihin tarvittava energia jarrujen toimintaa varten tarvittavat energiavarastot mukaan luettuina.
                        
                     
         
               2.6
            
            
               ’Jarrulla’ tarkoitetaan osaa, jossa ajoneuvon liikettä vastustavat voimat tuotetaan. Se voi olla rakenteeltaan kitkajarru (jolloin jarrutukseen tarvittavat voimat syntyvät kahden toistensa suhteen liikkuvan osan välisestä kitkasta), sähköjarru (jolloin jarrutukseen tarvittavat voimat syntyvät kahden toistensa suhteen liikkuvan, mutta toisistaan erillään olevan osan sähkömagneettisen vuorovaikutuksen tuottamana), nestejarru (jolloin jarrutukseen tarvittavat voimat syntyvät kahden toistensa suhteen liikkuvan osan välisen nesteen välityksellä) tai moottorijarru (jolloin jarrutusvoimat syntyvät moottorin kehittämän hallitusti lisääntyvän jarrutusvaikutuksen siirtämisestä pyöriin).
            
         
               2.7
            
            
               ’Eri jarrulaitteistotyypeillä’ tarkoitetaan laitteistoja, jotka eroavat toisistaan seuraavilta olennaisilta osilta:
               
                           2.7.1
                        
                        
                           sen osilla on eri ominaisuudet,
                        
                     
                           2.7.2
                        
                        
                           sen jonkin osan materiaali on ominaisuudeltaan, muodoltaan tai kooltaan erilainen,
                        
                     
                           2.7.3
                        
                        
                           laitteiston kokoonpano on erilainen.
                        
                     
         
               2.8
            
            
               ’Jarrulaitteiston osalla’ tarkoitetaan yhtä niistä erillisistä osista, jotka yhdistettyinä muodostavat jarrulaitteiston.
            
         
               2.9
            
            
               ’Portaattomasti säädettävällä jarrutuksella’ tarkoitetaan jarrutusta, jonka aikana – laitteiden normaalilla toiminta-alueella ja jarrujen käytön aikana (katso 2.16 kohta) –
               
                           2.9.1
                        
                        
                           kuljettaja voi milloin tahansa lisätä tai vähentää jarrutusvoimaa hallintalaitetta käyttämällä,
                        
                     
                           2.9.2
                        
                        
                           jarrutusvoima vaihtelee suhteellisesti hallintalaitteeseen kohdistuvan toiminnan mukaan (monotoninen toiminta),
                        
                     
                           2.9.3
                        
                        
                           jarrutusvoimaa voidaan helposti säädellä riittävällä tarkkuudella.
                        
                     
         
               2.10
            
            
               ’Kuormatulla ajoneuvolla’ tarkoitetaan ajoneuvoa, joka on kuormattu sen enimmäismassaan, jollei toisin ole ilmoitettu.
            
         
               2.11
            
            
               ’Enimmäismassalla’ tarkoitetaan ajoneuvon valmistajan ilmoittamaa, ajoneuvon teknisesti sallittua enimmäismassaa (tämä massa voi olla suurempi kuin kansallisten viranomaisten sallima enimmäismassa).
            
         
               2.12
            
            
               ’Massan jakautumisella akseleille’ tarkoitetaan painovoiman aiheuttamien ajoneuvon massaan ja/tai sen sisältöön kohdistuvien vaikutusten jakautumista akseleiden kesken.
            
         
               2.13
            
            
               ’Pyörä- tai akselikuormituksella’ tarkoitetaan pyörän tai akselin pyörien ja niiden kanssa kosketuksissa olevan tienpinnan välistä pystysuoraa staattista voimaa.
            
         
               2.14
            
            
               ’Suurimmalla staattisella pyörä- tai akselikuormituksella’ tarkoitetaan staattista pyörä- tai akselikuormitusta ajoneuvon ollessa kuormattu.
            
         
               2.15
            
            
               ’Varastoitua energiaa käyttävällä hydraulisella jarrulaitteistolla’ tarkoitetaan jarrulaitteistoa, jossa energia tuotetaan paineistetun hydraulinesteen avulla ja varastoidaan yhteen tai useampaan akkuun, joihin syötetään painetta yhdestä tai useammasta pumpusta, joista jokaiseen on asennettu laite paineen rajoittamiseksi tiettyyn raja- arvoon. Valmistajan on ilmoitettava tämä suurin arvo.
            
         
               2.16
            
            
               ’Käytöllä’ tarkoitetaan sekä hallintalaitteen kytkemistä toimintaan että sen vapauttamista.
            
         
               2.17
            
            
               ’Sähköisellä hyötyjarrutuksella’ tarkoitetaan jarrujärjestelmää, jonka avulla ajoneuvon liike-energia muutetaan sähköenergiaksi hidastumisen aikana.
               
                           2.17.1
                        
                        
                           ’Sähköisen hyötyjarrutuksen hallintalaitteella’ tarkoitetaan laitetta, jolla ohjataan sähköisen hyötyjarrujärjestelmän toimintaa,
                        
                     
                           2.17.2
                        
                        
                           ’Luokan A sähköisellä hyötyjarrujärjestelmällä’ tarkoitetaan sähköistä hyötyjarrujärjestelmää, joka ei ole osa käyttöjarrujärjestelmää,
                        
                     
                           2.17.3
                        
                        
                           ’Luokan B sähköisellä hyötyjarrujärjestelmällä’ tarkoitetaan sähköistä hyötyjarrujärjestelmää, joka on osa käyttöjarrujärjestelmää,
                        
                     
                           2.17.4
                        
                        
                           ’Sähkölatauksen tilalla’ tarkoitetaan ajovoima-akkuun varastoidun sähköenergian määrän ja kyseiseen ajoakkuun varastoitavissa olevan sähköenergian enimmäismäärän välistä hetkellistä suhdetta,
                        
                     
                           2.17.5
                        
                        
                           ’Ajovoima-akulla’ tarkoitetaan kaikkia akkuja, jotka sisältävät ajoneuvon ajomoottorien toimintaan tarvittavan energian.
                        
                     
         
               2.18
            
            
               ’Vaiheistettua jarrutusta’ voidaan käyttää, kun kahta tai useampaa jarrutuslähdettä käytetään samasta hallintalaitteesta niin, että yhtä jarrutuslähdettä käytetään ensisijaisesti ja toinen jarrutuslähde tai toiset jarrutuslähteet saadaan käyttöön vasta, kun hallintalaitteeseen kohdistetaan enemmän liikettä.
            
         
               2.19
            
            
               ’Nimellisarvolla’ tarkoitetaan jarrulaitteiden tehon määritelmiä, joilla arvotetaan jarrujärjestelmän siirtotoiminto vertaamalla yksittäisten ajoneuvojen lähtö- ja tulotehoja.
               
                           2.19.1
                        
                        
                           ’Nimellisarvo’ määritellään tyyppihyväksynnässä osoitettavaksi ominaisuudeksi, joka ilmoittaa yksittäisen ajoneuvon jarrutustehon ja jarrutuksen tulotehon välisen suhteen.
                        
                     
         
               2.20
            
            
               ’Automaattisesti ohjatulla jarrutuksella’ tarkoitetaan kompleksiseen elektroniseen ohjausjärjestelmään kuuluvaa toiminnetta, jossa jarrujärjestelmän tai jarrujärjestelmien tai tiettyjen akselien jarrujen käyttämisellä on tarkoitus hidastaa ajoneuvoa ajajan välittömällä toiminnalla tai sitä ilman ajoneuvon antamien tietojen automaattisen arvioinnin perusteella.
            
         
               2.21
            
            
               ’Selektiivisellä jarrutuksella’ tarkoitetaan kompleksisen sähköisen hallintajärjestelmän toimintoa, jossa yksittäiset jarrut tulevat käyttöön automaattisesti ja ajoneuvon hidastuminen on toissijaista ajoneuvon käyttäytymisen muuttamiseen nähden.
            
         
               2.22
            
            
               ’Jarrutussignaalilla’ tarkoitetaan logiikkasignaalia, joka osoittaa 5.2.22 kohdassa määritellystä jarrujen aktivoinnista.
            
         
               2.23
            
            
               ’Hätäjarrutussignaalilla’ tarkoitetaan logiikkasignaalia, joka ilmoittaa 5.2.23 kohdassa määritellystä hätäjarrutuksesta.
            
         
               2.24
            
            
               ’Ackermanin ohjauskulmalla’ tarkoitetaan kulmaa, jonka tangentti on akseliväli jaettuna kääntösäteellä erittäin alhaisella nopeudella.
            
         
               2.25
            
            
               ’Elektronisella ajonvakautusjärjestelmällä’ tai ’ESC-järjestelmällä’ tarkoitetaan järjestelmää, jolla on kaikki seuraavat ominaisuudet:
               
                           2.25.1
                        
                        
                           Järjestelmä parantaa ajovakautta siten, että sillä voidaan automaattisesti hallita kunkin akselin (2) vasemman- ja oikeanpuoleisten yksittäisten pyörien jarrutusmomenttia ja saada näin aikaan korjaava suuntamomentti, joka perustuu ajoneuvon todellisen käyttäytymisen arviointiin verrattuna ajajan toiminnallaan määrittämään ajoneuvon käyttäytymiseen.
                        
                     
                           2.25.2
                        
                        
                           Järjestelmää hallitsee tietokone, joka käyttää suljettua algoritmia ajoneuvon yliohjautumisen ja aliohjautumisen rajoittamiseen arvioimalla ajoneuvon todellista käyttäytymistä verrattuna ajajan toiminnallaan määrittämään ajoneuvon käyttäytymiseen.
                        
                     
                           2.25.3
                        
                        
                           Järjestelmä pystyy määrittämään suoraan ajoneuvon kiertonopeuden ja arvioimaan sen sivuluisun tai sivuluisun derivaatan suhteessa aikaan.
                        
                     
                           2.25.4
                        
                        
                           Järjestelmä pystyy seuraamaan kuljettajan ohjauspanosta.
                        
                     
                           2.25.5
                        
                        
                           Järjestelmässä on algoritmi, joka määrittää tarpeen avustaa kuljettajaa ajoneuvon hallinnan säilyttämiseksi, ja keinot muuttaa käyttövoimaa tarvittaessa.
                        
                     
         
               2.26
            
            
               ’Sivuttaiskiihtyvyydellä’ tarkoitetaan kiihtyvyysvektorin komponenttia ajoneuvon kohdassa, joka on kohtisuorassa ajoneuvon x-akselia (pituusakseli) vastaan ja yhdensuuntainen tienpinnan kanssa.
            
         
               2.27
            
            
               ’Yliohjautumisella’ tarkoitetaan tilaa, jossa ajoneuvon kiertonopeus on suurempi kuin ajoneuvon kyseisellä nopeudella Ackermanin ohjauskulman tuloksena syntyvä kiertonopeus.
            
         
               2.28
            
            
               ’Sivuluisulla tai sivuluisukulmalla’ tarkoitetaan ajoneuvon painopisteen sivuttaissuuntaisen nopeuden ja pitkittäissuuntaisen nopeuden välisen suhteen arkustangenttia.
            
         
               2.29
            
            
               ’Aliohjautumisella’ tarkoitetaan tilaa, jossa ajoneuvon kiertonopeus on pienempi kuin ajoneuvon kyseisellä nopeudella Ackermanin ohjauskulman tuloksena syntyvä kiertonopeus.
            
         
               2.30
            
            
               ’Kiertonopeudella’ tarkoitetaan ajoneuvon kulkusuunnan kulman muutossuhdetta mitattuna kiertoliikkeenä ajoneuvon painopisteen läpi kulkevan pystyakselin ympäri asteissa sekuntia kohti.
            
         
               2.31
            
            
               ’Kitkakertoimen huippuarvolla’: tarkoitetaan renkaan ja tienpinnan välisen kitkan määrää vierivän renkaan enimmäishidastuvuuden perusteella.
            
         
               2.32
            
            
               ’Yhteisellä alueella’ tarkoitetaan aluetta, jolla useampi kuin yksi varoitusvalo, varoitusmerkki, tunniste tai muu viesti näkyy, ei kuitenkaan samanaikaisesti.
            
         
               2.33
            
            
               ’Staattisella vakaustekijällä’ tarkoitetaan ajoneuvon puolta rengasväliä jaettuna ajoneuvon painopisteen korkeudella, mikä voidaan ilmaista myös yhtälöllä SSF = T/2H, jossa: T = rengasväli (niiden ajoneuvojen osalta, joilla on enemmän kuin yksi rengasväli, käytetään rengasvälien keskiarvoa; kaksipyöräisten akselien osalta rengasvälin laskennassa käytetään ulompia renkaita) ja H = ajoneuvon painopisteen korkeus.
            
         
               2.34
            
            
               ’Hätäjarrutehostimella’ tarkoitetaan jarrujärjestelmän toiminnetta, joka päättelee hätäjarrutustilanteen kuljettajan jarrupainallusten perusteella ja joka tällaisissa olosuhteissa
               
                           a)
                        
                        
                           auttaa kuljettajaa saavuttamaan enimmäisjarrutussuhteen tai
                        
                     
                           b)
                        
                        
                           aiheuttaa lukkiutumattoman jarrujärjestelmän täyden toiminnan.
                        
                     
         
               2.34.1
            
            
               ’A-luokan hätäjarrutehostimella’ tarkoitetaan järjestelmää, joka havaitsee hätäjarrutustilanteen kuljettajan jarrupolkimeen kohdistaman voiman perusteella.
            
         
               2.34.2
            
            
               ’B-luokan hätäjarrutehostimella’ tarkoitetaan järjestelmää, joka havaitsee hätäjarrutustilanteen kuljettajan jarrupolkimeen kohdistaman nopeuden perusteella.
            
         
               2.34.3
            
            
               ’C-luokan hätäjarrutehostimella’ tarkoitetaan järjestelmää, joka havaitsee hätäjarrutustilanteen useiden eri tekijöiden perusteella, joista yksi on nopeus, jolla jarrupoljinta poljetaan.
            
         3.   HYVÄKSYNNÄN HAKEMINEN
   
               3.1
            
            
               Ajoneuvon valmistaja tai tämän asianmukaisesti valtuutettu edustaja tekee ajoneuvotyypin jarrujen hyväksyntää koskevan hakemuksen.
            
         
               3.2
            
            
               Hyväksyntähakemukseen on liitettävä seuraavat asiakirjat kolmena kappaleena sekä seuraavat tiedot:
               
                           3.2.1
                        
                        
                           kuvaus ajoneuvotyypistä 2.2 kohdassa mainittujen ominaisuuksien osalta; ajoneuvotyypin ilmaisevat numerot ja/tai merkit sekä moottorin tyyppi on ilmoitettava,
                        
                     
                           3.2.2
                        
                        
                           luettelo asianmukaisesti nimetyistä osista, jotka muodostavat jarrulaitteiston,
                        
                     
                           3.2.3
                        
                        
                           kaavio kootusta jarrulaitteistosta ja merkintä sen osien sijainnista ajoneuvossa,
                        
                     
                           3.2.4
                        
                        
                           yksityiskohtaiset kuvat kaikista osista, jotta niiden sijainti voidaan löytää ja ne voidaan tunnistaa helposti.
                        
                     
         
               3.3
            
            
               Hyväksyttäväksi esitettävää ajoneuvotyyppiä edustava ajoneuvo on jätettävä hyväksyntätesteistä vastaavalle tutkimuslaitokselle.
            
         4.   HYVÄKSYNNÄN ANTAMINEN
   
               4.1
            
            
               Jos tämän säännön nojalla hyväksyttäväksi jätetty ajoneuvotyyppi täyttää 5 ja 6 kohdan vaatimukset, ajoneuvotyyppi on hyväksyttävä.
            
         
               4.2
            
            
               Kaikille hyväksytyille ajoneuvotyypeille annetaan hyväksyntänumero, jonka kaksi ensimmäistä lukua ilmaisevat muutossarjaa, jolla on tehty sääntöön hyväksyntähetkenä kaikkein viimeisimmät suuret tekniset muutokset. Kyseinen sopimuspuoli ei saa antaa samaa numeroa samalle ajoneuvotyypille, joka on varustettu erityyppisellä jarrulaitteella, eikä toiselle ajoneuvotyypille.
            
         
               4.3
            
            
               Ilmoitus tämän säännön nojalla annetusta hyväksynnästä tai hyväksynnän epäämisestä on toimitettava tätä sääntöä soveltaville sopimuspuolille tämän säännön liitteen 1 mukaisella lomakkeella ja esittämällä yhteenveto 3.2.1–3.2.4 kohdassa tarkoitettujen asiakirjojen sisältämistä tiedoista, ja hakijan hyväksyntää varten toimittamien piirrosten on oltava enintään A4-kokoiset (210 × 297 mm) taikka tähän kokoon taitetut ja mittakaavaltaan sopivat.
            
         
               4.4
            
            
               Kaikkiin tämän säännön nojalla hyväksytyn ajoneuvotyypin mukaisiin ajoneuvoihin on kiinnitettävä näkyvästi ja hyväksyntälomakkeessa eriteltyyn helppopääsyiseen paikkaan kansainvälinen hyväksyntämerkki, jossa on:
               
                           4.4.1
                        
                        
                           E-kirjain ja hyväksynnän myöntäneen maan tunnusnumero (3), jotka ovat ympyrän sisällä, sekä
                        
                     
                           4.4.2
                        
                        
                           edellä 4.4.1 kohdassa tarkoitetun ympyrän oikealla puolella sijaitseva tämän säännön numero, jota seuraa R-kirjain, viiva ja tyyppihyväksyntänumero.
                        
                     
                           4.4.3
                        
                        
                           Jos kyseessä on tämän säännön liitteessä 9 olevat elektronista ajonvakautusjärjestelmää ja hätäjarrutehostinta koskevat vaatimukset täyttävä ajoneuvo, välittömästi 4.4.2 kohdassa mainitun R-kirjaimen oikealle puolelle lisätään kirjaimet ’ESC’.
                        
                     
                           4.4.4
                        
                        
                           Jos kyseessä on säännön nro 13 liitteessä 21 olevat ajoneuvon vakautustoiminnetta ja tämän säännön liitteessä 9 olevat hätäjarrutehostinta koskevat vaatimukset täyttävä ajoneuvo, välittömästi 4.4.2 kohdassa mainitun R-kirjaimen oikealle puolelle lisätään kirjaimet ’VSF’.
                        
                     
         
               4.5
            
            
               Edellä 4.4.1 kohdassa määriteltyä tunnusta ei tarvitse toistaa, jos ajoneuvo vastaa ajoneuvotyyppiä, joka on hyväksytty yhden tai useamman sopimukseen sisältyvän muun säännön perusteella maassa, joka on myöntänyt hyväksynnän tämän säännön perusteella. Tällaisessa tapauksessa kaikkien niiden sääntöjen numerot, hyväksyntänumerot ja lisätunnukset, joiden nojalla hyväksyntä on myönnetty hyväksynnän tämän säännön nojalla myöntäneessä maassa, on merkittävä pystysarakkeisiin 4.4.1 kohdassa määritellyn tunnuksen oikealle puolelle.
            
         
               4.6
            
            
               Hyväksyntämerkin on oltava helposti luettava ja pysyvä.
            
         
               4.7
            
            
               Hyväksyntämerkki on sijoitettava ajoneuvon tyyppikilpeen tai lähelle sitä.
            
         
               4.8
            
            
               Tämän säännön liitteessä 2 annetaan esimerkkejä hyväksyntämerkkien sijoittelusta.
            
         5.   OMINAISUUDET
   5.1   Yleistä
   5.1.1   Jarrulaitteisto
   
               5.1.1.1
            
            
               Jarrulaitteisto on suunniteltava, rakennettava ja asennettava siten, että ajoneuvo, siihen mahdollisesti tavanomaisessa käytössä kohdistuvasta tärinästä huolimatta, täyttää tavanomaisessa käytössä tämän määräyksen vaatimukset.
            
         
               5.1.1.2
            
            
               Jarrulaitteisto on erityisesti suunniteltava, rakennettava ja asennettava siten, että se kestää syöpymistä ja vanhenemista aiheuttavia olosuhteita.
            
         
               5.1.1.3
            
            
               Jarrupäällysteissä ei saa olla asbestia.
            
         
               5.1.1.4
            
            
               Magneetti- tai sähkökentät eivät saa vaikuttaa haitallisesti jarrulaitteiston tehoon. (Tämä ehto täyttyy, jos säännön nro 10, muutossarja 02, vaatimuksia noudatetaan).
            
         
               5.1.1.5
            
            
               Hälytysmerkki saa keskeyttää hetkellisesti (< 10 ms) ohjauksen välityksen signaalin, kunhan jarrutusteho ei tämän vuoksi alene.
            
         5.1.2   Jarrulaitteen toiminnot
   Edellä 2.3 kohdassa määritellyn jarrulaitteen on täytettävä seuraavat edellytykset:
   
               5.1.2.1.
            
            
               Käyttöjarrujärjestelmä
               Käyttöjarrujärjestelmän avulla kuljettajan on pystyttävä hallitsemaan ajoneuvon liikettä ja pysäyttämään ajoneuvo turvallisesti, nopeasti ja tehokkaasti, millä tahansa ajoneuvon kuormituksella ja nopeudella ja ylä- tai alamäen kaltevuudesta riippumatta. Jarrutuksen voimakkuutta on pystyttävä säätelemään. Kuljettajan on pystyttävä jarruttamaan istuimeltaan irrottamatta käsiään ohjauslaitteesta.
            
         
               5.1.2.2
            
            
               Varajarrujärjestelmä
               Varajarrujärjestelmän avulla ajoneuvo on pystyttävä pysäyttämään kohtuullisella jarrutusmatkalla siinä tapauksessa, ettei käyttöjarrujärjestelmä ole toimintakunnossa. Jarrutuksen voimakkuutta on pystyttävä säätelemään. Kuljettajan on pystyttävä jarruttamaan istuimeltaan irrottamatta käsiään ohjauslaitteesta. Näitä vaatimuksia sovellettaessa oletetaan, ettei käyttöjarrulaitteistoon voi ilmaantua samanaikaisesti kuin yksi vika.
            
         
               5.1.2.3
            
            
               Seisontajarrujärjestelmä
               Seisontajarrujärjestelmällä on pystyttävä pitämään ajoneuvo paikallaan ylä- ja alamäessä myös kuljettajan poissa ollessa, jolloin täysin mekaaninen laite pitää liikkuvat osat paikoilleen lukittuina. Kuljettajan on pystyttävä jarruttamaan istuimeltaan.
            
         5.1.3   Liitteessä 8 vahvistettuja vaatimuksia sovelletaan kaikkien sellaisten kompleksisten elektronisten ajoneuvonhallintajärjestelmien turvallisuuteen, jotka toteuttavat jarrutoiminteen ohjauksen välityksen tai muodostavat osan siitä. Tämä koskee myös järjestelmiä, jotka käyttävät jarrujärjestelmää tai jarrujärjestelmiä automaattiseen jarrutukseen tai selektiiviseen jarrutukseen.
   Liitettä 8 sovelletaan järjestelmiin tai toimintoihin, jotka hyödyntävät jarrujärjestelmää jonkin korkeamman tason tavoitteen saavuttamiseksi, vain siinä määrin kuin ne vaikuttavat suoraan jarrujärjestelmään. Tällaiset järjestelmät eivät saa olla kytkettyinä irti jarrujärjestelmän tyyppihyväksyntätestauksen aikana.
   5.1.4   Jarrulaitteitten teknistä määräaikaistarkastusta koskevat vaatimukset
   
               5.1.4.1
            
            
               Käyttöjarrun kuluvien osien, kuten kitkapintojen, rumpujen ja levyjen, kulumista on pystyttävä seuraamaan (rumpujen ja levyjen kulumista ei välttämättä tarkisteta teknisten määräaikaistarkastusten yhteydessä). Menettely on määritelty tämän säännön 5.2.11.2 kohdassa.
            
         
               5.1.4.2
            
            
               Jarrutusta säätelevien kompleksisten sähköjärjestelmien asianmukainen toimintatila on pystyttävä tarkistamaan yksinkertaisella tavalla. Mahdollisesti tarvittavat erityistiedot on saatettava vapaasti saataville.
               
                           5.1.4.2.1
                        
                        
                           Tyyppihyväksynnän yhteydessä on esiteltävä luottamuksellisena pidettävä menettely, jolla valmistajan valitseman tarkistusvälineen (esim. varoitussignaalin) toiminta suojataan yksinkertaiselta luvattomalta muuttamiselta. Suojavaatimus täyttyy myös silloin, kun asianmukaisen toimintatilan tarkistamiseen on käytössä varamenettely.
                        
                     
         
               5.1.4.3
            
            
               Suurimmat jarrutusvoimat on saavutettava muuttumattomissa olosuhteissa jarrudynamometrillä.
            
         5.2   Jarrujärjestelmien ominaisuudet
   5.2.1   Ajoneuvossa olevan jarrujärjestelmän on täytettävä käyttöjarru-, varajarru- ja seisontajarrulaitteistoa koskevat vaatimukset.
   5.2.2   Käyttö-, vara- ja seisontajarrulaitteistosta koostuvalla jarrulaitejärjestelmällä voi olla yhteisiä osia, kunhan ne täyttävät seuraavat edellytykset:
   
               5.2.2.1
            
            
               niissä on oltava ainakin kaksi hallintalaitetta, jotka ovat toisistaan riippumattomia ja helposti kuljettajan ulottuvilla hänen tavanomaisesta ajoasennostaan. Kaikki jarrun hallintalaitteet on suunniteltava siten, että ne palaavat täysin kytkemättömään asentoon, kun hallintalaite vapautetaan. Tätä vaatimusta ei sovelleta seisontajarrun hallintalaitteeseen, kun se on mekaanisesti lukittu käyttöasentoon;
            
         
               5.2.2.2
            
            
               käyttöjarrujärjestelmällä ja seisontajarrujärjestelmällä on oltava erilliset, toisistaan riippumattomat hallintalaitteet;
            
         
               5.2.2.3
            
            
               käyttöjarrujärjestelmän hallintalaitteen ja voimansiirtojärjestelmien eri osien välisen yhteyden teho ei saa pienentyä tietyn käyttöajan jälkeen;
            
         
               5.2.2.4
            
            
               seisontajarrujärjestelmä on suunniteltava siten, että se voidaan kytkeä päälle ajoneuvon ollessa liikkeessä. Tämä vaatimus täyttyy, jos ajoneuvon käyttöjarrujärjestelmä saadaan kytkettyä päälle varahallintalaitteen avulla ainakin osittain;
            
         
               5.2.2.5
            
            
               rajoittamatta tämän säännön 5.1.2.3 kohdan vaatimuksia, käyttöjarrujärjestelmä ja seisontajarrujärjestelmä voivat käyttää yhteisiä voimansiirron osia edellyttäen, että voimansiirron jonkin osan toimintahäiriön sattuessa varajarrulaitteiston toimintaedellytykset ovat edelleen voimassa;
            
         
               5.2.2.6
            
            
               jos muu kuin jarruihin kuuluva osa (sellaisena kuin se määritellään 2.6 kohdassa) tai muut kuin 5.2.2.10 kohdassa tarkoitetut osat vahingoittuvat tai käyttöjarrujärjestelmä ei jostakin muusta syystä toimi (toimintahäiriö, jarrutukseen tarvittavan energian loppuminen osittain tai kokonaan), ajoneuvo on pystyttävä pysäyttämään käyttöjarrujärjestelmän vielä toimintakunnossa olevan osan avulla varajarrulaitteiston toiminnalta vaadittujen edellytysten mukaisesti;
            
         
               5.2.2.7
            
            
               jos käyttöjarrulaitteiston käyttämiseen tarvittava energia saadaan kuljettajan lihasvoiman lisäksi yhdestä tai useammasta avustavasta energiavarastosta, vian ilmetessä avustavaan energiavarastoon varajarrua on pystyttävä käyttämään kuljettajan lihasvoimalla ja vielä mahdollisesti toimintakunnossa olevista energiavarastoista tuotetulla energialla siten, ettei käyttöjarrujärjestelmän hallintalaitteeseen vaikuttava voima ylitä suurinta sallittua arvoa;
            
         
               5.2.2.8
            
            
               jos käyttöjarrun ja voimansiirron vaatima voima saadaan yksinomaan kuljettajan hallitsemasta energiavarastosta, käytössä on oltava vähintään kaksi täysin toisistaan riippumatonta energiavarastoa, joilla kummallakin on oma riippumaton voimansiirto; kumpikin niistä saa vaikuttaa vain kahden tai useamman pyörän jarruun, jotka on valittava siten, että varajarrun toiminnalle asetetut vaatimukset täyttyvät ajoneuvon liikevakautta huonontamatta jarrutuksen aikana; lisäksi energiavarasto on varustettava 5.2.14 kohdan mukaisella varoituslaitteella;
            
         
               5.2.2.9
            
            
               jos käyttöjarrun ja voimansiirron vaatima voima saadaan yksinomaan yhdestä energiavarastosta, yhden energiavaraston katsotaan riittävän voimansiirtoon edellyttäen, että määrätyn varajarrulaitteiston käyttämiseen tarvittava energia saadaan kuljettajan käyttöjarrulaitteeseen kohdistamasta lihasvoimasta ja että 5.2.5 kohdan vaatimukset täyttyvät;
            
         
               5.2.2.10
            
            
               tiettyjen osien, kuten polkimen ja sen laakerin, pääsylinterin ja sen männän tai mäntien, käyttöjarruventtiilin, jarrupolkimen ja pääsylinterin tai käyttöjarruventtiilin välisten liittimien, jarrusylinterien ja niiden mäntien sekä jarruvipujen ja jarrukenkien levitysmekanismien oletetaan pysyvän vahingoittumattomina, jos ne ovat tarkoituksenmukaisesti mitoitetut, helposti huollettavissa ja niissä on vähintään samanveroiset turvallisuusominaisuudet kuin mitä muille ajoneuvon välttämättömille osille (kuten ohjauslaitteen vivustolle) on vahvistettu. Jos vika missä tahansa näistä osista tekisi mahdottomaksi saavuttaa vähintään varajarrulle vahvistetun jarrutustehon, on tämä osa tehtävä metallista tai materiaalista, jolla on vastaavat ominaisuudet, eikä se saa muuttaa merkittävästi muotoaan jarrujärjestelmien tavanomaisessa käytössä.
            
         5.2.3   Hydraulisen voimansiirtojärjestelmän osan vioittuminen ilmaistaan kuljettajalle laitteella, jossa on punainen varoitusvalo, joka syttyy, kun pääsylinterin ulostulosta mitattu toimintakuntoisen ja vioittuneen jarrujärjestelmän välinen paine-ero on enintään 15,5 baaria tai ennen tätä ja joka pysyy sytytettynä niin kauan kuin vika on olemassa ja virtalukko on kytketty päälle. Voidaan hyväksyä kuitenkin myös laite, jossa on punainen varoitusvalo ja joka syttyy nesteen laskiessa laitteen säiliössä valmistajan määrittelemän tason alapuolelle. Varoitusvalon on oltava nähtävissä myös päivänvalossa ja lampun kunnon on oltava kuljettajan helposti tarkastettavissa istuimeltaan. Laitteen osan vioittuminen ei saa johtaa kyseessä olevan jarrujärjestelmän kaiken tehon häviämiseen. Myös seisontajarrun käyttö on ilmaistava kuljettajalle. Tähän tarkoitukseen voidaan käyttää samaa varoitusvaloa.
   5.2.4   Jos käytetään muuta energianlähdettä kuin kuljettajan lihasvoimaa, tarvitaan ainoastaan yksi tällainen energianlähde (hydraulinen pumppu, paineilmakompressori jne.), mutta tavan, jolla tämän energianlähteen muodostamaa laitetta käytetään, on oltava turvallinen ja käyttökelpoinen.
   
               5.2.4.1
            
            
               Vian ilmetessä mihin tahansa ajoneuvon jarrujärjestelmän voimansiirron osaan tehonsyötön on jatkuttava, jos tämä on tarpeen ajoneuvon pysäyttämiseksi varajarrulle vahvistetulla teholla. Tämä vaatimus on täytettävä joko sellaisten laitteiden avulla, jotka voidaan helposti kytkeä päälle, kun ajoneuvo on paikallaan, tai automaattisella laitteella.
            
         
               5.2.4.2
            
            
               Lisäksi kyseisen laitteen alapiiriin sijoitettujen akkujen tilavuuden on oltava sellainen, että vian ilmetessä energiansyötössä ajoneuvo voidaan vielä pysäyttää tämän säännön liitteessä 4 olevassa 1.2 kohdassa määrätyissä olosuhteissa viidennellä jarrutuskerralla varajarrulle vahvistetulla teholla neljän täyden iskun jarrutuksen jälkeen.
            
         
               5.2.4.3
            
            
               Nämä vaatimukset katsotaan kuitenkin täytetyiksi varastoidulla energialla toimivien hydraulisten jarrulaitteiden osalta, jos tämän säännön liitteessä 4 olevan 1.3 kohdan vaatimukset täyttyvät.
            
         5.2.5   Edellä 5.2.2, 5.2.3 ja 5.2.4 kohdan vaatimukset on täytettävä käyttämättä sellaista automaattista laitetta, jonka tehottomuus voisi jäädä huomaamatta sen vuoksi, että tavallisesti lepoasennossa olevat osat kytkeytyvät toimintaan ainoastaan jarrujärjestelmässä ilmenevän vian vuoksi.
   5.2.6   Käyttöjarrun on vaikutettava ajoneuvon kaikkiin pyöriin ja jarrutusvoiman on jakauduttava tasaisesti akseleille.
   5.2.7   B-luokan sähköisellä hyötyjarrujärjestelmällä varustettujen ajoneuvojen muista jarrutuslähteistä peräisin oleva jarrutuksen tuloteho voidaan sopivasti tahdistaa niin, että ainoastaan sähköinen hyötyjarrujärjestelmä toimii, edellyttäen että seuraavat vaatimukset täyttyvät:
   
               5.2.7.1
            
            
               Sähköisen hyötyjarrujärjestelmän (esim. ajovoima-akkujen sähkölatauksen tilan muutoksista johtuva) vääntömomentin ominaisvaihtelu kompensoituu automaattisesti tahdistussuhteen vastaavilla muutoksilla, kunhan tämän säännön yhdessä seuraavassa liitteessä olevat vaatimukset (4) täyttyvät:
               
                            
                        
                        
                           Liitteessä 3 oleva 1.3.2 kohta tai
                        
                     
                            
                        
                        
                           liitteessä 6 oleva 5.3 kohta (myös kun sähkömoottori on käytössä) ja
                        
                     
         
               5.2.7.2
            
            
               Jarrutuksen on kohdistuttava automaattisesti ajoneuvon kaikkiin pyöriin aina tarvittaessa sen varmistamiseksi, että jarrutussuhdeaattisesti tahdistussuhteen vastaavilla muutoksilla, kunhan tämän säännön yhdessä seuraavassa liitteessä olevat vaatimukset (5) on oikeassa suhteessa kuljettajan jarrutustarpeeseen, kun otetaan huomioon renkaan pito tiellä.
            
         5.2.8   Käyttöjarrujärjestelmän vaikutuksen on jakauduttava samassa akselissa oleville pyörille symmetrisesti suhteessa ajoneuvon pitkittäissuuntaiseen keskitasoon.
   Kompensaatio ja lukkiutumiseneston kaltaiset toiminnot, jotka voivat aiheuttaa poikkeamia symmetrisestä jakautumisesta, on ilmoitettava.
   
               5.2.8.1
            
            
               Kun sähköinen ohjauksen välitys kompensoi jarrujärjestelmässä esiintyvän vian tai sen tehon laskemisen, 5.2.21.1.2 kohdan mukainen keltainen merkkivalo ilmoittaa tästä kuljettajalle. Tämä vaatimus koskee kaikkia kuormausolosuhteita, kun kompensaatio ylittää seuraavat raja-arvot:
               
                           5.2.8.1.1
                        
                        
                           kun akselin vastakkaisten pyörien jarrupaineiden välinen ero on:
                           
                                       a)
                                    
                                    
                                       25 prosenttia suuremmasta arvosta, kun ajoneuvon hidastuvuus on ≥ 2 m/s2,
                                    
                                 
                                       b)
                                    
                                    
                                       arvo, joka vastaa 25 prosenttia hidastuvuudella 2 m/s2, kun hidastuvuus on alle tämän arvon.
                                    
                                 
                     
                           5.2.8.1.2
                        
                        
                           kun on kyse yksittäisestä akselin kompensaatioarvosta:
                           
                                       a)
                                    
                                    
                                       > 50 prosenttia nimellisarvosta, kun ajoneuvon hidastuvuus on ≥ 2 m/s2,
                                    
                                 
                                       b)
                                    
                                    
                                       arvo, joka vastaa 50 prosenttia nimellisarvosta hidastuvuudella 2 m/s2, kun hidastuvuus on alle tämän arvon.
                                    
                                 
                     
         
               5.2.8.2
            
            
               Edellä määritetty kompensaatio on sallittu ainoastaan silloin, kun jarru kytketään päälle ensimmäistä kertaa ajoneuvon vauhdin ollessa yli 10 km/h.
            
         5.2.9   Sähköisen ohjauksen välityksen vika ei saa aiheuttaa kuljettajan aikeiden vastaista jarrutusta.
   5.2.10   Käyttö-, vara- ja seisontajarrun on vaikutettava kitkapintoihin, jotka on yhdistetty pyöriin riittävän kestävillä osilla.
   Kun jonkin akselin tai joidenkin akselien jarrutusmomentti saadaan aikaan sekä kitkajarrujärjestelmällä että B-luokan sähköisellä hyötyjarrujärjestelmällä, jälkimmäinen jarrutuslähde voidaan kytkeä pois päältä edellyttäen, että kitkajarrulähde on edelleen pysyvästi kytkettynä ja pystyy toteuttamaan 5.2.7.1 kohdassa tarkoitetun kompensaation.
   Lyhyiden irtikytkeytymisten tapauksessa epätäydellinen kompensaatio voidaan kuitenkin hyväksyä, mutta kompensaation on saavutettava yhdessä sekunnissa vähintään 75 prosenttia lopullisesta arvostaan.
   Pysyvästi kytketyllä kitkajarrulähteellä on kuitenkin joka tapauksessa varmistettava, että käyttö- ja varajarrun teho pysyy vaatimusten mukaisena.
   Seisontajarrun osalta jarrutuspintojen irtikytkeytyminen on sallittua, jos se on yksinomaan kuljettajan hallittavissa istuimeltaan sellaisen järjestelmän avulla, joka ei voi kytkeytyä päälle vuodon takia.
   5.2.11   Jarrujen kitkapinnan kuluminen on voitava helposti kompensoida joko käsikäyttöisen tai automaattisen säätölaitteen avulla. Lisäksi voimansiirron ja jarrujen hallintalaitteilla ja osilla on oltava sellainen liikevara ja tarpeen vaatiessa sopivat keinot tehon kompensoimiseen siten, että jarrujen kuumentuessa tai jarrupäällysteiden kuluessa tiettyyn pisteeseen saakka tehokas jarrutus on varmistettu ilman välitöntä tarvetta jarrujen säätöön.
   5.2.11.1   Käyttöjarrujen kulumisen säädön on tapahduttava automaattisesti. Automaattisella kulumissäätölaitteella varmistetaan tehokas jarrutus jarrujen kuumentumista seuraavan jäähtymisen jälkeen. Ajoneuvolla on pystyttävä ajamaan normaalisti liitteessä 3 olevan 1.5 kohdan mukaisen testin jälkeen (tyyppi I -testi).
   5.2.11.2   Käyttöjarrun kitkaosien kulumisen tarkistus
   
               5.2.11.2.1
            
            
               Käyttöjarrun päällysteiden kuluminen on voitava tarkistaa helposti ajoneuvon ulko- tai alapuolelta niin, ettei renkaita tarvitse irrottaa; ajoneuvo on esimerkiksi varustettava sopivilla tarkastusaukoilla. Tarkistaminen voi tapahtua käyttämällä ajoneuvon mukana yleensä toimitettavia työkaluja tai tarkistusvälineitä.
               Vaihtoehtoisesti hyväksytään kutakin pyörää kohti tunnistin (kaksirenkaiset pyörät luetaan yhdeksi pyöräksi), joka ilmoittaa kuljettajalle tämän tavanomaisessa ajoasennossa jarrupäällysteiden vaihtamisen tarpeellisuudesta. Optisista varoitusmerkeistä hyväksytään myös 5.2.21.1.2 kohdassa määritelty keltainen merkkivalo.
            
         
               5.2.11.2.2
            
            
               Jarrulevyjen tai -rumpujen kitkapintojen kulumisen tila voidaan arvioida ainoastaan kyseisen osan suoralla mittaamisella tai muiden jarrulevyjen ja -rumpujen kulumista ilmaisevien merkkien tutkimisella, mikä voi edellyttää tietyntasoista laitteiston purkamista. Ajoneuvon valmistajan on tästä syystä määriteltävä tyyppihyväksynnän yhteydessä seuraavat seikat:
               
                           a)
                        
                        
                           Menetelmä, jolla jarrurumpujen ja -levyjen kitkapintojen kuluminen voidaan tarkistaa, myös vaadittu laitteiston purkamisen taso ja tarkistamiseen tarvittavat työkalut ja prosessit.
                        
                     
                           b)
                        
                        
                           Tiedot hyväksyttävästä kulumisen enimmäistasosta, jonka jälkeen vaihtaminen on välttämätöntä.
                        
                     Tieto on saatettava vapaasti saataville, esimerkiksi käyttäjän käsikirjassa tai sähköisessä muodossa.
            
         5.2.12   Nestevälitteisten jarrujärjestelmien nestesäiliöiden täyttöaukkojen on oltava helppopääsyisiä; lisäksi varanesteen sisältävät säiliöt on suunniteltava ja rakennettava siten, että varanesteen taso voidaan tarkastaa helposti säiliöitä avaamatta, ja säiliön vähimmäistilavuuden on oltava yhtä suuri kuin nesteen tilavuus, joka johtuu siitä, kun kaikki säiliöiden käyttämät pyörien sylinterit tai jarrusatulan männät siirtyvät uudesta jarrupäällysteestä, eli täysin vapaasta asennosta, kuluneeseen jarrupäällysteeseen, eli täysin kytkettynä olevaan asentoon. Jos nämä vaatimukset eivät täyty, 5.2.21.1.1 kohdassa tarkoitetun punaisen merkkivalon on ilmaistava kuljettajalle varanesteen tason mahdollinen aleneminen, mikä saattaisi aiheuttaa vian jarrujärjestelmään.
   5.2.13   Nestevälitteisissä jarrujärjestelmissä käytettävän nesteen tyyppi on voitava tunnistaa joko ISO-standardin 9128–1987 kuvan 1 tai 2 mukaisesta tunnuksesta tai asiaankuuluvasta DOT-tunnuksesta (esim. DOT 3). Tunnukset ja merkinnät on kiinnitettävä näkyvään paikkaan ja pysyvästi 100 mm:n säteelle nestesäiliöiden täyttöaukoista; lisätietoja voi saada valmistajalta.
   5.2.14   Varoituslaite
   
               5.2.14.1
            
            
               Kun vahvistettu jarrutusteho on mahdotonta saavuttaa ilman varastoidun energian käyttöä, jokaiseen ajoneuvoon, johon on asennettu jonkin energiavaraston aktivoima käyttöjarru, on asennettava painemittarin lisäksi varoituslaite, joka sytyttää merkkivalon tai antaa äänimerkin, kun varastoitu energia laskee jossakin järjestelmän osassa tasolle, jolla säiliötä täydentämättä ja ajoneuvon kuormituksesta riippumatta voidaan neljän täyden iskun jarrutuksen jälkeen käyttöjarrulaitteen hallintalaitetta viidennen kerran käytettäessä vielä saavuttaa varajarrulle määrätty suoritustaso (kun käyttöjarrun voimansiirrossa ei ole vikoja ja jarrut on säädetty mahdollisimman lähelle). Varoituslaitteen on oltava kytketty jarrupiiriin suoraan ja pysyvästi. Kun moottori on käynnissä tavanomaisissa toimintaolosuhteissa ja jarrulaite on moitteettomassa kunnossa, kuten tyyppihyväksyntätesteissä, varoituslaite ei saa antaa merkkiä, paitsi aikana, jonka moottorin käynnistyksen jälkeinen energiasäiliöiden täyttyminen vaatii. Merkkivalona on käytettävä 5.2.21.1.1 kohdassa tarkoitettua punaista merkkivaloa.
            
         
               5.2.14.2
            
            
               Kuitenkin niiden ajoneuvojen osalta, jotka ovat tämän säännön 5.2.4.1 kohdan vaatimusten mukaiset ainoastaan siksi, että ne täyttävät tämän säännön liitteessä 4 olevan 1.3 kohdan vaatimukset, on hälytyslaitteessa oltava merkkivalon lisäksi myös äänimerkki. Näiden laitteiden ei tarvitse toimia samanaikaisesti, jos kumpikin niistä täyttää edellä vahvistetut vaatimukset ja äänimerkki ei käynnisty ennen valomerkkiä. Merkkivalona on käytettävä 5.2.21.1.1 kohdassa eriteltyä punaista merkkivaloa.
            
         
               5.2.14.3
            
            
               Äänimerkki voidaan tehdä toimintakyvyttömäksi seisontajarrua käytettäessä ja/tai, valmistajan valinnan mukaan, kun automaattivaihteen valintakytkin on ’pysäköinti’-asennossa.
            
         5.2.15   Rajoittamatta 5.1.2.3 kohdan vaatimusten soveltamista, silloin kun lisäenergianlähteen käyttö on jarrujärjestelmän toimimisen kannalta välttämätöntä, on energiavaraston oltava sellainen, että jarrutusteho riittää pysäyttämään ajoneuvon vahvistettujen vaatimusten mukaisesti moottorin sammuttuakin tai vian ilmetessä energianlähteen käyttötoiminnoissa. Jos seisontajarruun vaikuttaa kuljettajan lihasvoiman lisäksi jarrutehostin, on seisontajarrutus varmistettava silloinkin, kun tähän tehostimeen tulee vika, tarvittaessa sellaisella varaenergialla, joka on riippumaton energiasta, jolla tehostinta normaalisti syötetään. Tämä varaenergia voi olla myös käyttöjarrutukseen tarkoitettu.
   5.2.16   Pneumaattisen/hydraulisen varalaitteen on saatava energiansa sillä tavoin, että määrätyt hidastuvuusarvot saavutetaan ja että energianlähteen vahingoittuessakin varalaitteen toiminta ei voi aiheuttaa jarrulaitteiden energiavaran laskua 5.2.14 kohdassa tarkoitetun tason alapuolelle.
   5.2.17   Sähköisellä jarrulaitteella varustetun perävaunun vetoon hyväksytyn moottoriajoneuvon on täytettävä seuraavat vaatimukset:
   
               5.2.17.1
            
            
               moottoriajoneuvon sähkövirran lähteellä (laturi tai akku) on oltava riittävästi tehoa antamaan virtaa sähköiselle jarrujärjestelmälle. Kun moottori käy valmistajan suosittelemalla joutokäyntinopeudella ja kaikki valmistajan normaalivarustuksena toimittamat ajoneuvon sähkölaitteet ovat kytkettyinä päälle, ei sähköjohtojen jännite sähköisen jarrujärjestelmän suurimmalla virrankulutuksella (15A) saa laskea alle arvon 9,6 V liitännästä mitattuna. Sähköjohtoihin ei saa ylikuormitettuinakaan aiheutua oikosulkua;
            
         
               5.2.17.2
            
            
               silloin kun vetoauton käyttöjarrujärjestelmään tulee vika ja kun tämä laite koostuu vähintään kahdesta riippumattomasta yksiköstä, on yksikön tai yksikköjen, joihin vika ei ole vaikuttanut, pystyttävä osittain tai kokonaan kytkemään perävaunun jarrut päälle;
            
         
               5.2.17.3
            
            
               jarruvalon katkaisijan ja sähköisen jarrujärjestelmän käynnistämiseen käytettävän virtapiirin käyttö on sallittua vain, jos käyttöjohto ja jarruvalo on kytketty rinnakkain ja jarruvalon katkaisin ja virtapiiri pystyvät ottamaan vastaan ylimääräistä kuormaa.
            
         5.2.18   Sähköisellä hyötyjarrujärjestelmällä varustettuja ajoneuvoja koskevat lisävaatimukset.
   
               5.2.18.1
            
            
               Kun on kyse A-luokan sähköisellä hyötyjarrujärjestelmällä varustetusta ajoneuvosta:
               
                           5.2.18.1.1
                        
                        
                           sähköinen hyötyjarrujärjestelmä voidaan kytkeä päälle ainoastaan kaasupolkimella ja/tai silloin, kun vaihde on vapaalla.
                        
                     
         
               5.2.18.2
            
            
               Kun on kyse B-luokan sähköisellä hyötyjarrujärjestelmällä varustetusta ajoneuvosta:
               
                           5.2.18.2.1
                        
                        
                           käyttöjarrujärjestelmän osa on voitava kytkeä pois päältä osittain tai kokonaan ainoastaan automaattisesti. Tätä ei saa tulkita poikkeukseksi 5.2.10 kohdassa vahvistetuista vaatimuksista.
                        
                     
                           5.2.18.2.2
                        
                        
                           käyttöjarrujärjestelmällä saa olla ainoastaan yksi hallintalaite,
                        
                     
                           5.2.18.2.3
                        
                        
                           moottori(e)n sammuttaminen ja käytettävä vaihde eivät saa vaikuttaa haitallisesti käyttöjarrujärjestelmään,
                        
                     
                           5.2.18.2.4
                        
                        
                           jos jarrujen sähköisten osien toiminta perustuu käyttöjarrun hallintalaitteesta tulevien tietojen ja tästä johtuvan pyöriin suuntautuvan jarrutusvoiman väliseen suhteeseen, jarrutusvoiman jakautumista akseleille koskevien määräysten (soveltuvin osin joko liite 5 tai 6) noudattamatta jättämiseen johtava kyseisen suhteen häiriö on ilmaistava kuljettajalle merkkivalolla viimeistään silloin, kun hallintalaite kytketään päälle, ja valon on oltava päällä niin kauan kuin häiriö jatkuu ja hallintalaitteen kytkin on päällä.
                        
                     
         
               5.2.18.3
            
            
               Jompaankumpaan luokkaan kuuluvalla sähköisellä hyötyjarrujärjestelmällä varustettuihin ajoneuvoihin sovelletaan kaikkia asiaa koskevia määräyksiä, 5.2.18.1.1 kohdan määräykset pois luettuina. Tällaisessa tapauksessa sähköinen hyötyjarrujärjestelmä saa olla kytkettävissä päälle kaasupolkimella ja/tai silloin kun vaihde on vapaalla. Lisäksi käyttöjarrun hallintalaitteen käyttäminen ei saa alentaa kaasupolkimen vapauttamisesta syntyvää jarrutusvoimaa.
            
         
               5.2.18.4
            
            
               Magneetti- tai sähkökentät eivät saa vaikuttaa haitallisesti sähköisen jarrujärjestelmän toimintaan.
            
         
               5.2.18.5
            
            
               Lukkiutumisenestolaitteella varustetuissa ajoneuvoissa lukkiutumisenestolaitteen on ohjattava sähköistä jarrujärjestelmää.
            
         
               5.2.18.6
            
            
               Ajovoima-akkujen latauksen tila määritellään tässä säännössä olevan liitteen 3 lisäyksessä 1 esitetyllä menetelmällä (6).
            
         5.2.19   Seisontajarrujärjestelmän sähköiseen voimansiirtoon sovellettavat erityiset lisävaatimukset:
   
               5.2.19.1
            
            
               Jos sähköinen voimansiirto vioittuu, seisontajarrujärjestelmä ei saa kytkeytyä tahattomasti päälle.
            
         
               5.2.19.2
            
            
               Hallintalaitteen sähkökatkoksen tai hallintalaitteen ja siihen suorassa yhteydessä olevan elektronisen ohjainyksikön, poissuljettuna energiajärjestelmä, välisen sähköisen voimansiirron johdoissa tapahtuvan katkoksen yhteydessä seisontajarrujärjestelmää on edelleen voitava käyttää kuljettajan istuimelta käsin, ja sen on pystyttävä pitämään kuormitettu ajoneuvo paikallaan ylä- tai alamäessä, jonka kaltevuus on 8 prosenttia. Vaihtoehtoisesti tässä tapauksessa hyväksytään seisontajarrun automaattinen kytkeytyminen ajoneuvon ollessa paikallaan edellyttäen, että sillä saavutetaan edellä mainittu jarrutusteho ja että seisontajarru pysyy kytkeytymisen jälkeen päällä riippumatta virtalukon (käynnistyskytkimen) tilasta. Tässä tapauksessa seisontajarrun on kytkeydyttävä automaattisesti pois päältä, kun kuljettaja laittaa ajoneuvon jälleen liikkeeseen. Edellä mainitun tehon saavuttamiseksi tai siinä avustamiseksi voidaan käyttää mekaanista/manuaalista voimansiirtoa tai automaattista voimansiirtoa (seisonta-asento).
               
                           5.2.19.2.1
                        
                        
                           Seisontajarrujärjestelmän sähköisen voimansiirron johdoissa tapahtuvasta katkoksesta tai hallintalaitteen sähkökatkoksesta on ilmoitettava kuljettajalle 5.2.21.1.2 kohdassa määritellyllä keltaisella merkkivalolla. Jos katkos johtuu seisontajarrujärjestelmän sähköisen ohjauksen välityksen johdoissa tapahtuvasta katkoksesta, keltaisen merkkivalon on sytyttävä heti katkoksen tapahtuessa.
                           Tällaisesta hallintalaitteen sähkökatkoksesta tai elektronisen ohjainyksikön tai elektronisten ohjainyksikköjen ulkopuolisissa johdoissa tapahtuvasta katkoksesta, poissuljettuna energiajärjestelmä, on ilmoitettava kuljettajalle 5.2.21.1.1 kohdassa määritellyllä punaisella merkkivalolla, joka vilkkuu niin pitkään kuin virtalukko (käynnistyskytkin) on kytketty päälle, ja vielä vähintään 10 sekuntia sen poiskytkemisen jälkeen, ja hallintalaite on kytketty päälle.
                           Jos seisontajarrujärjestelmä havaitsee, että seisontajarrua painetaan asianmukaisesti, punaisen merkkivalon vilkkuminen loppuu ja vilkkumaton punainen merkkivalo ilmoittaa, että seisontajarru on päällä.
                           Jos seisontajarrutuksesta ilmoitetaan yleensä erillisellä punaisella merkkivalolla, joka täyttää kaikki 5.2.21.2 kohdan vaatimukset, tätä merkkivaloa on käytettävä täyttämään edellä mainitut punaista merkkivaloa koskevat vaatimukset.
                        
                     
         
               5.2.19.3
            
            
               Varalaitteet voivat saada energiansa seisontajarrujärjestelmän sähköisestä voimansiirrosta edellyttäen, että energian syöttö on riittävä seisontajarrutukseen vioista vapaissa olosuhteissa energianlähteeseen kohdistuvan ajoneuvon muun sähköisen kuormituksen lisäksi. Jäljempänä olevan 5.2.20.6 kohdan määräyksiä sovelletaan silloin, kun myös käyttöjarrujärjestelmä käyttää kyseistä energiavarastoa.
            
         
               5.2.19.4
            
            
               Kun jarrulaitteen sähköenergiaa ohjaava virtalukko/käynnistyskytkin on kytketty pois päältä ja/tai avain on poistettu, seisontajarrujärjestelmää on edelleen voitava käyttää, mutta sen kytkeytyminen pois päältä on estettävä.
            
         5.2.20   Sähköisellä ohjauksen välityksellä varustettuun seisontajarrujärjestelmään sovellettavat erityisvaatimukset:
   
               5.2.20.1
            
            
               Kun seisontajarru on kytketty pois päältä, käyttöjarrujärjestelmällä on pystyttävä saamaan aikaan staattinen kokonaisjarrutusvoima, joka on samansuuruinen kuin tyyppi 0 -testin aikana saavutettu jarrutusvoima, myös silloin kun virtalukko/käynnistyskytkin on kytketty pois päältä ja/tai avain on poistettu. Käyttöjarrujärjestelmän energiansiirrossa on oltava riittävästi energiaa.
            
         
               5.2.20.2
            
            
               Kun sähköiseen ohjauksen välitykseen, poisluettuna sen energiajärjestelmä, tulee yksittäinen väliaikainen (< 40 ms) vika (esim. signaali ei välity tai tietovirhe), tällä ei saa olla havaittavia vaikutuksia käyttöjarrun toimintaan.
            
         
               5.2.20.3
            
            
               Sähköisen ohjauksen välityksen toimintahäiriöstä (7), poisluettuna sen energiajärjestelmä, joka vaikuttaa tässä säännössä tarkoitettujen järjestelmien toimintaan ja tehoon, on ilmoitettava kuljettajalle joko 5.2.21.1.1 kohdassa määritellyllä punaisella tai 5.2.21.1.2 kohdassa määritellyllä keltaisella merkkivalolla. Kun määrättyä käyttöjarrutehoa ei voida enää saada aikaan (punainen merkkivalo), sähkövirran syötön keskeytymisestä (esim. katkeamisesta) johtuvat viat on ilmoitettava kuljettajalle heti niiden tapahtuessa, ja määrätty varajarrutusteho on saatava aikaan kytkemällä käyttöjarrun hallintalaite päälle tämän säännön liitteessä 3 olevan 2.2 kohdan mukaisesti.
            
         
               5.2.20.4
            
            
               Jos sähköisen ohjauksen välityksen energialähteeseen tulee vika, käyttöjarrujärjestelmän koko säätöalue on saavutettava kahdenkymmenen peräkkäisen täyden iskun käyttöjarrun jarrutuksen jälkeen. Testin aikana jarrun hallintalaitteen on oltava täysin kytkettynä 20 sekunnin ajan ja tämä jälkeen vapautettava viideksi sekunniksi. Testin aikana energiansiirrossa on oltava riittävästi energiaa, jotta käyttöjarrujärjestelmällä saadaan aikaan täyden tehon jarrutus. Tätä vaatimusta ei saa tulkita poikkeukseksi liitteessä 4 vahvistetuista vaatimuksista.
            
         
               5.2.20.5
            
            
               Kun akun jännite putoaa alle valmistajan nimeämän arvon, jolla määrättyä käyttöjarrun tehoa ei voida enää taata ja/tai jolla vähintään kaksi toisistaan riippumatonta käyttöjarrupiiriä ei voi saavuttaa määrättyä varajarrutustehoa, 5.2.21.1.1 kohdassa eritellyn punaisen merkkivalon on sytyttävä. Kun merkkivalo on syttynyt, käyttöjarrun hallintalaitetta on voitava käyttää ja saavuttaa vähintään tämän säännön liitteessä 3 olevassa 2.2 kohdassa määrätty varajarrutusteho. Käyttöjarrujärjestelmän energiansiirrossa on oltava riittävästi energiaa.
            
         
               5.2.20.6
            
            
               Jos varalaitteisiin syötetään energiaa samoista energiavarastoista kuin sähköiseen ohjauksen välitykseen, on varmistettava, että kun moottorin kierrosluku on enintään 80 prosenttia enimmäisarvosta, energian syöttö on riittävä määrättyjen hidastuvuusarvojen saavuttamiseksi joko sellaisella energian syötöllä, jolla estetään tämän energiavaraston tyhjentyminen, kun kaikki varalaitteet ovat toiminnassa, tai kytkemällä automaattisesti pois päältä niitä valittuja varalaitteiden osia, joiden jännite on yli tämän säännön 5.2.20.5 kohdassa määritetyn kriittisen tason, jotta estetään tämän energiavaraston tyhjentyminen edelleen. Tämän määräyksen noudattaminen voidaan osoittaa laskutoimituksella tai käytäntöön perustuvalla testillä. Tämä kohta ei koske niitä ajoneuvoja, joilla määrätyt hidastuvuusarvot voidaan saavuttaa ilman sähköenergian käyttöä.
            
         
               5.2.20.7
            
            
               Jos varalaitteisiin syötetään energiaa sähköisestä ohjauksen välityksestä, seuraavien edellytysten on täytyttävä:
               
                           5.2.20.7.1
                        
                        
                           Jos energialähteeseen tulee käyttöhäiriö ajoneuvon ollessa liikkeessä, varaston sisältämän energian on oltava riittävä kytkemään jarrut päälle hallintalaitetta käytettäessä,
                        
                     
                           5.2.20.7.2
                        
                        
                           Jos energialähteeseen tulee käyttöhäiriö ajoneuvon ollessa paikallaan seisontajarrujärjestelmä kytkettynä päälle, varaston sisältämän energian on oltava riittävä kytkemään valaisimet päälle myös silloin, kun jarruja käytetään,
                        
                     
         5.2.21   Seuraavissa alakohdissa esitetään yleiset vaatimukset optisille merkkivaloille, joiden tarkoituksena on ilmoittaa kuljettajalle tietyistä moottoriajoneuvon jarrulaitteiston käyttöhäiriöistä (tai vioista). Lukuun ottamatta 5.2.21.5 kohdassa määrättyä, näitä merkkivaloja käytetään ainoastaan tässä säännössä määriteltyihin tarkoituksiin.
   
               5.2.21.1
            
            
               Moottoriajoneuvoissa on oltava jarrujen käyttöhäiriöstä ja vioittumisesta ilmoittava merkkivalo, joka on:
               
                           5.2.21.1.1
                        
                        
                           punainen merkkivalo, joka ilmaisee sellaisen muualla tässä säännössä määritellyn käyttöhäiriön ajoneuvon jarruissa, joka estää määrätyn jarrutustehon saavuttamisen ja/tai estää ainakin toisen riippumattoman käyttöjarrupiirin toiminnan,
                        
                     
                           5.2.21.1.2
                        
                        
                           tarvittaessa keltainen merkkivalo, joka ilmaisee sellaisen sähköisesti havaittavan käyttöhäiriön ajoneuvon jarruissa, jota 5.2.21.1.1 kohdassa kuvattu punainen merkkivalo ei ilmaise.
                        
                     
         
               5.2.21.2
            
            
               Merkkivalojen on näyttävä myös päivänvalossa, ja lampun kunnon on oltava kuljettajan helposti tarkastettavissa istuimeltaan; laitteen osan vioittuminen ei saa johtaa kyseessä olevan jarrulaitteen tehon alenemiseen.
            
         
               5.2.21.3
            
            
               Jollei toisin ole määrätty:
               
                           5.2.21.3.1
                        
                        
                           kaikki käyttöhäiriöt ja viat on ilmaistava kuljettajalle edellä mainituilla merkkivaloilla viimeistään silloin, kun kyseessä olevan jarrun hallintalaite kytketään päälle,
                        
                     
                           5.2.21.3.2
                        
                        
                           merkkivalojen on pysyttävä sytytettyinä niin kauan kuin käyttöhäiriö/vika ilmenee ja virtalukko (käynnistyskytkin) on kytketty päälle,
                        
                     
                           5.2.21.3.3
                        
                        
                           merkkivalon on oltava päällä jatkuvasti (ei vilkkuva).
                        
                     
         
               5.2.21.4
            
            
               Edellä mainittujen merkkivalojen on sytyttävä, kun ajoneuvon sähköpiirit (ja jarrujärjestelmä) käynnistetään. Kun ajoneuvo on paikallaan, jarrujärjestelmän avulla on voitava varmentaa ennen merkkivalojen sammuttamista, ettei jarruissa ole käyttöhäiriöitä tai vikoja. Sellaiset käyttöhäiriöt ja viat, joiden olisi kytkettävä edellä mainitut merkkivalot päälle mutta joita ei havaita ajoneuvon ollessa paikallaan, on tallennettava muistiin, ja ne on ilmaistava kuljettajalle tämän käynnistäessä ajoneuvon ja kaikkina aikoina, kun virtalukko (käynnistyskytkin) on kytketty päälle ja niin kauan kuin jarruissa on käyttöhäiriö tai vika.
            
         
               5.2.21.5
            
            
               Muista kuin määritellyistä toimintahäiriöistä (tai vioista) tai muusta moottorikäyttöisen ajoneuvon jarruja ja/tai käyttökoneistoa koskevasta tiedosta voidaan ilmoittaa 5.2.21.1.2 kohdassa määritellyllä keltaisella merkkivalolla, kunhan seuraavat vaatimukset täyttyvät:
               
                           5.2.21.5.1
                        
                        
                           ajoneuvo on paikallaan,
                        
                     
                           5.2.21.5.2
                        
                        
                           jarrulaitteisto on käynnistetty ensimmäisen kerran ja merkkivalo on ilmoittanut 5.2.21.4 kohdassa täsmennetyn menettelyn mukaisesti, ettei määriteltyjä toimintahäiriöitä (tai vikoja) ole havaittu,
                        
                     
                           5.2.21.5.3
                        
                        
                           muista kuin määritellyistä vikaantumisista tai muusta tiedosta ilmoitetaan ainoastaan vilkkuvalla merkkivalolla. Merkkivalo sammuu, kun ajoneuvon vauhti ylittää ensimmäisen kerran 10 km/h.
                        
                     
         5.2.22   Jarrutuksesta ilmoittava signaalin aktivoituminen jarruvalojen sytyttämiseksi.
   
               5.2.22.1
            
            
               Kun kuljettaja kytkee päälle seisontajarrun, aktivoituu signaali, jonka johdosta jarruvalot syttyvät.
            
         
               5.2.22.2
            
            
               Edellä mainitun signaalin on aktivoiduttava myös silloin, kun seisontajarru kytkeytyy päälle automaattisen jarrutuksen seurauksena. Kun aikaan saatu hidastuminen on alle 0,7 m/s2, signaali deaktivoituu (8).
            
         
               5.2.22.3
            
            
               Edellä mainittu signaali ei aktivoidu, kun seisontajarrun osa kytkeytyy päälle selektiivisen jarrutuksen seurauksena (9).
            
         
               5.2.22.4
            
            
               Sähköinen hyötyjarrujärjestelmä, joka aiheuttaa hidastumisvoiman, kun kaasupoljin vapautetaan, ei aktivoi edellä mainittua signaalia.
            
         5.2.23   Kun ajoneuvo on varustettu hätäjarrutuksesta ilmoittavalla järjestelmällä, hätäjarrutussignaalin aktivoinnin ja deaktivoinnin on täytettävä seuraavat vaatimukset:
   
               5.2.23.1
            
            
               Signaali aktivoituu, kun seisontajarrua käytetään vähintään 6 m/s2:n hidastuvuudessa.
               Signaali deaktivoituu viimeistään silloin, kun hidastuvuus on alle 2,5 m/s2.
            
         
               5.2.23.2
            
            
               Seuraavat vaatimukset voidaan myös hyväksyä:
               
                           a)
                        
                        
                           Signaali voi aktivoitua seisontajarrutuksen yhteydessä, kun jarrutus aiheuttaa kuormittamattomassa tilassa ja vaihde vapaalla liitteessä 3 kuvatuissa tyyppi 0 -testiolosuhteissa vähintään 6 m/s2:n hidastuvuuden.
                           Signaali deaktivoituu viimeistään silloin, kun hidastuvuus on alle 2,5 m/s2.
                           tai
                        
                     
                           b)
                        
                        
                           Signaali aktivoituu, kun seisontajarrua painetaan yli 50 km/h vauhdissa ja kun lukkiutumisenestojärjestelmä on täydessä toiminnassa (liitteessä 6 olevan 2 kohdan mukaisesti).
                        
                     Signaali deaktivoituu, kun lukkiutumisenestojärjestelmä ei enää ole täydessä toiminnassa.
            
         5.2.24   Jäljempänä 12.2–12.3 kohdan edellytysten mukaisesti 2.25 kohdan määritelmien mukaisella ESC-järjestelmällä varustetun ajoneuvon on täytettävä tämän säännön liitteessä 9 olevaan A osaan sisältyvät laitteistoa, tehoa ja testausta koskevat vaatimukset.
   
               5.2.24.1
            
            
               Vaihtoehtona 5.2.24 kohdan vaatimuksille M1- ja N1-luokan ajoneuvojen, joiden massa on ajokunnossa > 1 735 kg, voidaan varustaa ajoneuvon vakautustoiminteella, joka käsittää kaatumisen hallinnan ja suuntaohjauksen ja täyttää säännön nro 13 liitteen 21 sisältämät tekniset vaatimukset.
            
         5.2.25   M1- ja N1-luokan moottorikäyttöisten ajoneuvojen, jotka on varustettu tilapäiskäyttöön tarkoitetuilla vararenkailla tai -pyörillä, on täytettävä säännön nro 64 liitteen 3 sisältämät tekniset vaatimukset.
   6.   TESTIT
   Sellaisille ajoneuvoille tehtävät jarrutustestit, joille on haettu hyväksyntää, ja vaadittava jarrutusteho esitetään tämän säännön liitteessä 3.
   7.   AJONEUVOTYYPIN TAI JARRUJÄRJESTELMÄN MUUTTAMINEN JA HYVÄKSYNNÄN LAAJENTAMINEN
   
               7.1
            
            
               Ajoneuvotyypin hyväksyneelle hallinnolliselle yksikölle on ilmoitettava kaikista ajoneuvotyyppiin tai jarrujärjestelmään tehdyistä muutoksista. Tämän jälkeen kyseinen yksikkö voi joko
               
                           7.1.1
                        
                        
                           katsoa, että tehdyillä muutoksilla ei todennäköisesti ole olennaisia kielteisiä vaikutuksia ja että ajoneuvo täyttää yhä vaadittavat edellytykset tai
                        
                     
                           7.1.2
                        
                        
                           pyytää testien suorittamisesta vastaavalta tutkimuslaitokselta lisätietoja.
                        
                     
         
               7.2
            
            
               Ilmoitus hyväksynnän vahvistuksesta, laajennuksesta tai epäämisestä on toimitettava edellä 4.3 kohdassa tarkoitettua menettelyä noudattaen tätä sääntöä soveltaville sopimuspuolille.
            
         
               7.3
            
            
               Hyväksynnän laajennuksen myöntävän toimivaltaisen viranomaisen on annettava järjestysnumero kullekin laajennuksesta laaditulle ilmoituslomakkeelle.
            
         8.   TUOTANNON VAATIMUSTENMUKAISUUS
   Tuotannon vaatimustenmukaisuuden testausmenettelyjen on oltava sopimuksen lisäyksen 2 (E/ECE/324-E/ECE/TRANS/505/Rev.2) mukaisia ja täytettävä seuraavat vaatimukset:
   
               8.1
            
            
               Tämän säännön nojalla hyväksytty ajoneuvo on valmistettava siten, että se vastaa hyväksyttyä tyyppiä täyttämällä 5 kohdassa määrätyt vaatimukset.
            
         
               8.2
            
            
               Tyyppihyväksynnän myöntänyt viranomainen voi milloin tahansa tarkastaa kussakin tuotantolaitoksessa sovellettavat vaatimustenmukaisuuden valvontamenetelmät. Tarkastus suoritetaan yleensä joka toinen vuosi.
            
         9.   SEURAAMUKSET VAATIMUSTENMUKAISUUDESTA POIKKEAVASTA TUOTANNOSTA
   
               9.1
            
            
               Tämän säännön nojalla ajoneuvolle myönnetty tyyppihyväksyntä voidaan peruuttaa, jos 8.1 kohdassa määrättyjä vaatimuksia ei noudateta.
            
         
               9.2
            
            
               Jos tätä sääntöä soveltava sopimuspuoli peruuttaa aiemmin myöntämänsä hyväksynnän, sen on viipymättä ilmoitettava tästä muille tätä sääntöä soveltaville sopimuspuolille lähettämällä jäljennös tämän säännön liitteen 1 mukaiselle mallille laaditusta ilmoituslomakkeesta.
            
         10.   TUOTANNON LOPETTAMINEN
   Jos hyväksynnän haltija lopettaa kokonaan tämän säännön nojalla hyväksytyn ajoneuvotyypin valmistuksen, hyväksynnän haltijan on ilmoitettava tästä hyväksynnän myöntäneelle viranomaiselle. Kun kyseinen viranomainen saa asiaa koskevan ilmoituksen, hänen on ilmoitettava tästä muille tätä sääntöä soveltaville sopimuspuolille lähettämällä jäljennös tämän säännön liitteen 1 mukaiselle mallille laaditusta ilmoituslomakkeesta.
   11.   HYVÄKSYNTÄTESTEISTÄ VASTAAVIEN TUTKIMUSLAITOSTEN JA HALLINNOLLISTEN YKSIKÖIDEN NIMET JA OSOITTEET
   Tätä sääntöä soveltavien sopimuspuolien on ilmoitettava Yhdistyneiden Kansakuntien sihteeristölle hyväksyntätestauksesta vastaavien teknisten tutkimuslaitosten ja niiden hallinnollisten yksiköiden nimet ja osoitteet, jotka myöntävät hyväksynnän ja joille on lähetettävä ilmoitukset muissa maissa annetusta hyväksynnästä taikka hyväksynnän laajentamisesta, epäämisestä tai peruuttamisesta.
   12.   SIIRTYMÄSÄÄNNÖKSET
   
               12.1
            
            
               Tätä sääntöä soveltavat sopimuspuolet saavat edelleen myöntää E-hyväksyntiä muuttamattoman säännön nojalla siihen saakka, kunnes tämän säännön alkuperäisen version viidennen täydennyksen voimaantulosta on kulunut 24 kuukautta.
            
         
               12.2
            
            
               Tätä sääntöä soveltavat sopimuspuolet voivat 1. päivästä marraskuuta 2011 alkaen kieltäytyä antamasta kansallisia tai alueellisia tyyppihyväksyntiä ajoneuvotyypille, joka ei täytä tämän säännön, sellaisena kuin se on muutettuna yhdeksännellä täydennyksellä, vaatimuksia ja jota ei ole varustettu elektronisella ajonvakautusjärjestelmällä ja hätäjarrutehostimella, jotka täyttävät kumpikin tämän säännön liitteeseen 9 sisältyvät vaatimukset.
            
         
               12.3
            
            
               Tätä sääntöä soveltavat sopimuspuolet voivat 1. päivästä marraskuuta 2013 alkaen kieltäytyä suorittamasta ensimmäistä kansallista rekisteröintiä ajoneuvolle, joka ei täytä tämän säännön, sellaisena kuin se on muutettuna yhdeksännellä täydennyksellä, vaatimuksia ja jota ei ole varustettu elektronisella ajonvakautusjärjestelmällä ja hätäjarrutehostimella, jotka täyttävät kumpikin tämän säännön liitteeseen 9 sisältyvät vaatimukset.
            
         
               12.4
            
            
               Tämän säännön alkuperäisen version yhdeksännen täydennyksen virallisesta voimaantulopäivästä alkaen tätä sääntöä soveltavien sopimuspuolten
               
                           a)
                        
                        
                           on myönnettävä tämän säännön mukainen hyväksyntä ajoneuvolle, joka täyttää tämän säännön alkuperäisen version, sellaisena kuin se on muutettuna yhdeksännellä täydennyksellä, vaatimukset.
                        
                     
                           b)
                        
                        
                           mutta ne eivät voi myöntää hyväksyntää tämän säännön, sellaisena kuin se on muutettuna tämän säännön alkuperäisen version seitsemännellä täydennyksellä, nojalla.
                        
                     
         
               12.5
            
            
               Tätä sääntöä soveltavat sopimuspuolet saavat edelleen myöntää hyväksyntiä sellaisille ajoneuvotyypeille, jotka täyttävät tämän säännön, sellaisena kuin se on muutettuna tämän säännön alkuperäisen version kuudennella täydennyksellä, vaatimukset.
            
         
      (1)  Tässä säännössä määrätään N1-luokan ajoneuvoja koskevista vaatimuksista, jotka ovat vaihtoehtoisia säännön nro 13 vaatimuksille. Osapuolet, jotka soveltavat sekä sääntöä nro 13 että tätä sääntöä, tunnustavat molempien sääntöjen mukaiset hyväksynnät yhtä päteviksi. M1- ja N1-ajoneuvoluokat on määritelty ajoneuvojen rakenteesta tehdyn kodifioidun päätöslauselman (R.E.3) liitteessä 7 (TRANS/WP.29/78/Rev.1/Amend.2, sellaisena kuin se on viimeksi muutettuna muutoksella 4).
   
      (2)  Akseliryhmä katsotaan yhdeksi akseliksi ja kaksirenkaiset pyörät katsotaan yhdeksi pyöräksi.
   
      (3)  Saksa 1, Ranska 2, Italia 3, Alankomaat 4, Ruotsi 5, Belgia 6, Unkari 7, Tšekki 8, Espanja 9, Serbia 10, Yhdistynyt kuningaskunta 11, Itävalta 12, Luxemburg 13, Sveitsi 14, 15 (antamatta), Norja 16, Suomi 17, Tanska 18, Romania 19, Puola 20, Portugali 21, Venäjä 22, Kreikka 23, Irlanti 24, Kroatia 25, Slovenia 26, Slovakia 27, Valko-Venäjä 28, Viro 29, 30 (antamatta), Bosnia ja Hertsegovina 31, Latvia 32, 33 (antamatta), Bulgaria 34, 35 (antamatta), Liettua 36, Turkki 37, 38 (antamatta), Azerbaidžan 39, entinen Jugoslavian tasavalta Makedonia 40, 41 (antamatta), Euroopan yhteisö 42 (tyyppihyväksynnän myöntäjinä ovat jäsenvaltiot, jotka käyttävät omia ETY-merkkejään), Japani 43, 44 (antamatta), Australia 45, Ukraina 46, Etelä-Afrikka 47, Uusi-Seelanti 48, Kypros 49, Malta 50, Korea 51, Malesia 52, Thaimaa 53, 54 ja 55 (antamatta) ja Montenegro 56. Seuraavat numerot annetaan muille maille aikajärjestyksessä sitä mukaa kuin ne ratifioivat pyörillä varustettuihin ajoneuvoihin ja niihin asennettaviin tai niissä käytettäviin varusteisiin ja osiin sovellettavien yhdenmukaisten teknisten vaatimusten hyväksymistä sekä näiden vaatimusten mukaisesti annettujen hyväksymisien vastavuoroista tunnustamista koskevia ehtoja koskevan sopimuksen, ja Yhdistyneiden Kansakuntien pääsihteeri ilmoittaa näin annetut numerot sopimuksen sopimuspuolille.
   
      (4)  Hyväksynnän myöntävällä viranomaisella on oikeus tarkastaa seisontajarrujärjestelmä ajoneuvon lisätesteillä.
   
      (5)  Katso alaviite 3.
   
      (6)  Tutkimuslaitoksen kanssa tehdyn sopimuksen mukaisesti lataustilan tarkastusta ei vaadita ajoneuvoilta, joissa on sisäinen energianlähde ajoakkujen lataamista varten ja keinot säännellä akkujen lataustilaa.
   
      (7)  Kunnes yhtenäisistä testausmenettelyistä on sovittu, valmistajan on annettava tutkimuslaitokselle selvitys mahdollisista ohjauksen välityksen toimintahäiriöistä ja niiden vaikutuksista. Tutkimuslaitos ja ajoneuvon valmistaja käsittelevät nämä tiedot ja sopivat niistä.
   
      (8)  Tyyppihyväksynnän yhteydessä ajoneuvon valmistajan on vahvistettava, että tämä vaatimus täyttyy.
   
      (9)  Selektiivinen jarrutustoiminto voidaan muuttaa jarrutuksen aikana automaattiseksi jarrutukseksi.
   
      LIITE 1
      
         ILMOITUS
          (1)
      
      (Enimmäiskoko: A4 (210 × 297 mm))
      
         
      
         
      
         
      
         (1)  Tyyppihyväksyntäviranomaisen on toimitettava säännön nro 90 mukaista hyväksyntää hakevan hakijan tai hakijoiden pyynnöstä tämän liitteen lisäykseen 1 sisältyvät tiedot. Näitä tietoja ei kuitenkaan toimiteta muuhun tarkoitukseen kuin säännön nro 90 mukaista hyväksyntää varten.
      
         LISÄYS 1
         
            Luettelo ajoneuvoa koskevista tiedoista säännön nro 90 mukaista hyväksyntää varten
         
         
                     1.
                  
                  
                     Ajoneuvotyypin kuvaus …
                     
                                 1.1
                              
                              
                                 Ajoneuvon kaupallinen nimi tai merkki …
                              
                           
                                 1.2
                              
                              
                                 Ajoneuvoluokka …
                              
                           
                                 1.3
                              
                              
                                 Ajoneuvotyyppi säännön nro 13-H mukaisen hyväksynnän mukaan …
                              
                           
                                 1.4
                              
                              
                                 Ajoneuvotyyppiä edustavien ajoneuvojen mallit tai kaupalliset nimet: …
                                 …
                              
                           
                                 1.5
                              
                              
                                 Valmistajan nimi ja osoite …
                              
                           
               
                     2.
                  
                  
                     Jarrupäällysteiden merkki ja tyyppi …
                     
                                 2.1
                              
                              
                                 Kaikkien liitteen 3 aiheellisten määräysten mukaisesti testatut jarrupäällysteet …
                              
                           
                                 2.2
                              
                              
                                 Liitteen mukaan testatut jarrupäällysteet …
                              
                           
               
                     3.
                  
                  
                     Ajoneuvon vähimmäismassa …
                     
                                 3.1
                              
                              
                                 Massan jakautuminen akseleille (enimmäisarvo) …
                              
                           
               
                     4.
                  
                  
                     Ajoneuvon enimmäismassa …
                     
                                 4.1
                              
                              
                                 Massan jakautuminen akseleille (enimmäisarvo) …
                              
                           
               
                     5.
                  
                  
                     Ajoneuvon huippunopeus …
                  
               
                     6.
                  
                  
                     Renkaan ja pyörän mitat …
                  
               
                     7.
                  
                  
                     Piirijako (esimerkiksi etu-/takapyörät tai diagonaalinen jako) …
                  
               
                     8.
                  
                  
                     Ilmoitus siitä, mikä järjestelmä toimii varajarrujärjestelmänä …
                  
               
                     9.
                  
                  
                     Eritelmä jarruventtiileistä (soveltuvin osin) …
                     
                                 9.1
                              
                              
                                 Kuormituksen tunnistusventtiilit …
                              
                           
                                 9.2
                              
                              
                                 Paineventtiilien asetus …
                              
                           
               
                     10.
                  
                  
                     Suunniteltu jarruvoiman jakautuminen …
                  
               
                     11.
                  
                  
                     Eritelmät jarrusta …
                     
                                 11.1
                              
                              
                                 Levyjarrun tyyppi (esimerkiksi mäntien lukumäärä sekä niiden mitta (mitat), jäähdytettävät tai umpinaiset levyt) …
                                 …
                              
                           
                                 11.2
                              
                              
                                 Rumpujarrun tyyppi (esimerkiksi duoservo sekä männän koko ja rummun mitat) …
                                 …
                              
                           
                                 11.3
                              
                              
                                 Paineilmajarrujärjestelmien osalta ilmoitetaan esimerkiksi kammioiden sekä varsien tyyppi ja koko jne …
                                 …
                              
                           
               
                     12.
                  
                  
                     Pääsylinterin tyyppi ja koko …
                  
               
                     13.
                  
                  
                     Jarrutehostimen tyyppi ja koko …
                  
               
   
   
      LIITE 2
      
         HYVÄKSYNTÄMERKKIEN ASETTELU
      
      MALLI A
      (Ks. tämän säännön 4.4 kohta)
      
         
      Edellä esitetty ajoneuvoon kiinnitetty merkki osoittaa, että kyseinen ajoneuvotyyppi on hyväksytty jarrulaitteiden osalta Yhdistyneessä kuningaskunnassa (E11) säännön nro 13-H nojalla hyväksyntänumerolla 002439. Hyväksyntänumeron kaksi ensimmäistä lukua ilmaisevat, että hyväksyntä on myönnetty alkuperäisessä muodossa olevan säännön nro 13-H vaatimusten mukaisesti. Lisämaininta ”ESC” tarkoittaa, että ajoneuvo täyttää tämän säännön liitteessä 9 olevat ajonvakautusjärjestelmää ja hätäjarrutehostinta koskevat vaatimukset.
      MALLI B
      (Ks. tämän säännön 4.5 kohta)
      
         
      Edellä esitetty ajoneuvoon kiinnitetty merkki osoittaa, että kyseinen ajoneuvotyyppi on hyväksytty Yhdistyneessä kuningaskunnassa (E11) sääntöjen nro 13-H ja nro 24 nojalla (1). (Jälkimmäisessä tapauksessa oikaistu absorptiokerroin on 1,30 m-1). Hyväksyntänumerot osoittavat, että hyväksyntäpäivänä sääntö nro 13-H oli alkuperäisessä muodossaan ja sääntöön nro 24 oli tehty 02-sarjan muutokset.
      
         (1)  Tämä numero on annettu ainoastaan esimerkkinä.
   
   
      LIITE 3
      
         JARRUTUSTESTIT JA JARRUJÄRJESTELMIEN TEHO
      
      1.   JARRUTUSTESTIT
      1.1   Yleistä
      
                  1.1.1
               
               
                  Jarrujärjestelmien tehovaatimuksien on perustuttava ajoneuvon jarrutusmatkaan ja keskimääräiseen täysin kehittyneeseen hidastuvuuteen. Jarrujärjestelmän teho on määriteltävä mittaamalla jarrutusmatka suhteessa ajoneuvon jarrutuksen alkunopeuteen ja/tai mittaamalla täysin kehittynyt keskimääräinen hidastuvuus testin aikana.
               
            
                  1.1.2
               
               
                  Jarrutusmatka on ajoneuvon kulkema matka jarrulaitteen käytön aloitushetkestä ajoneuvon pysähtymishetkeen; alkunopeus on ajoneuvon nopeus jarrulaitteen käytön aloitushetkellä; alkunopeuden on oltava vähintään 98 prosenttia kyseessä olevalle testille määrätystä nopeudesta.
                  Täysin kehittynyt keskimääräinen hidastuvuus (dm) on laskettava keskimääräisenä hidastuvuutena suhteessa matkaan välillä vb–ve seuraavan kaavan mukaisesti:
                  
                     
                  jossa
                  
                              vo
                              
                           
                           
                              =
                           
                           
                              alkunopeus (km/h)
                           
                        
                              vb
                              
                           
                           
                              =
                           
                           
                              ajoneuvon nopeus arvolla 0,8 vo (km/h)
                           
                        
                              ve
                              
                           
                           
                              =
                           
                           
                              ajoneuvon nopeus arvolla 0,1 vo (km/h)
                           
                        
                              sb
                              
                           
                           
                              =
                           
                           
                              vo:n ja vb:n välillä kuljettu matka metreinä,
                           
                        
                              se
                              
                           
                           
                              =
                           
                           
                              vo:n ja ve:n välillä kuljettu matka metreinä,
                           
                        Nopeus ja etäisyys on määriteltävä testivälineillä, joiden tarkkuus on ± 1 prosenttia testille määrätystä nopeudesta. Arvo dm voidaan määritellä muilla menetelmillä kuin nopeuden ja etäisyyden mittauksella; siinä tapauksessa laskentatarkkuuden poikkeama saa olla enintään ± 3 prosenttia.
               
            1.2   Ajoneuvon jarrutusteho on kaikkien ajoneuvojen hyväksyntää varten mitattava testeissä ajoradalla seuraavissa olosuhteissa:
      
                  1.2.1
               
               
                  ajoneuvon massan on oltava kunkin testityypin vaatimusten mukainen ja se on ilmoitettava testausselosteessa,
               
            
                  1.2.2
               
               
                  testi on tehtävä kullekin testityypille vahvistetulla nopeudella; jos ajoneuvon suurin rakenteellinen nopeus on pienempi kuin testille vahvistettu nopeus, testi on suoritettava ajoneuvon suurimmalla nopeudella,
               
            
                  1.2.3
               
               
                  testeissä vaaditun tehon tuottamiseen tarvittava jarrun hallintalaitteeseen kohdistettava voima ei saa ylittää vahvistettua enimmäisarvoa,
               
            
                  1.2.4
               
               
                  tienpinnan on oltava riittävän pitävä, jollei asiaa koskevissa liitteissä muuta määrätä,
               
            
                  1.2.5
               
               
                  testit on suoritettava olosuhteissa, joissa tuulen ei katsota voivan vaikuttaa testituloksiin,
               
            
                  1.2.6
               
               
                  testejä aloitettaessa ajoneuvon renkaiden on oltava kylmät ja rengaspaineen on oltava pyöriin kohdistuvalle kuormalle vahvistetun paineen mukainen ajoneuvon ollessa paikallaan,
               
            
                  1.2.7
               
               
                  määrätty teho on saavutettava ilman pyörien lukkiutumista nopeuden ollessa yli 15 km/h siten, että ajoneuvo ei poikkea 3,5 metrin levyiseltä ajoradalta, kallistuskulma ei ylitä 15 astetta ja ajoneuvo ei tärise epätavallisesti,
               
            
                  1.2.8
               
               
                  kokonaan tai osittain sähkömoottorilla (tai -moottoreilla) käyvien ajoneuvojen, joissa moottorit on kytketty pysyvästi pyöriin, kaikki testit on suoritettava moottori(t) käynnissä,
               
            
                  1.2.9
               
               
                  sellaisten 1.2.8 kohdan mukaisten ajoneuvojen osalta, joissa on A-luokan sähköinen hyötyjarrujärjestelmä, tässä liitteessä olevassa 1.4.3.1 kohdassa kuvatut käyttäytymistestit on tehtävä radalla, jonka pitokerroin on alhainen (liitteessä 6 olevan 5.2.2 kohdan mukaisesti),
                  
                              1.2.9.1
                           
                           
                              lisäksi sellaisten ajoneuvojen osalta, joissa on A-luokan sähköinen hyötyjarrujärjestelmä, vaihteen vaihtamisen ja kaasupolkimen vapauttamisen kaltaiset hetkittäiset olosuhteet eivät saa vaikuttaa ajoneuvon käyttäytymiseen 1.2.9 kohdassa kuvatuissa testausolosuhteissa,
                           
                        
            
                  1.2.10
               
               
                  edellä 1.2.9 ja 1.2.9.1 kohdassa tarkoitettujen testien aikana pyörien lukkiutuminen ei ole sallittua. Ohjaussuunnan korjaaminen on kuitenkin sallittua, jos ohjauksen käyttölaitteen kiertymiskulma on kahden ensimmäisen sekunnin aikana enintään 120 astetta ja enintään 240 astetta kokonaisuudessaan,
               
            
                  1.2.11
               
               
                  sellaisten ajoneuvojen osalta, joiden sähkökäyttöiset seisontajarrut saavat voimansa ajovoima-akuista (tai vara-akusta), joihin syötetty energia on peräisin ainoastaan riippumattomasta ulkoisesta latausjärjestelmästä, näiden akkujen lataustilan on oltava jarrutehotestin aikana keskimäärin enintään 5 prosenttia sitä lataustilaa suurempi, jossa 5.2.20.5 kohdassa kuvattu jarrujen toimintahäiriöstä ilmoittava varoitusmerkki syttyy.
                  Jos varoitusmerkki syttyy, akkuja voidaan hieman ladata testien aikana, jotta niiden lataustila pysyy vaadituissa rajoissa.
               
            1.3   Ajoneuvon käyttäytyminen jarrutuksen aikana
      
                  1.3.1
               
               
                  Jarrutustesteissä ja erityisesti suurilla nopeuksilla suoritettavissa testeissä ajoneuvon yleistä käyttäytymistä on tarkkailtava jarrutuksen aikana.
               
            
                  1.3.2
               
               
                  Ajettaessa tiellä, jonka pito on alhainen, ajoneuvon on täytettävä tämän säännön liitteessä 5 ja/tai liitteessä 6 määrätyt vaatimukset.
                  
                              1.3.2.1
                           
                           
                              Jäljempänä 5.2.7 kohdan mukaisella jarrujärjestelmällä, jossa tietyn akselin (tai akselien) jarrutus käsittää enemmän kuin yhden jarrumomentin lähteen ja jossa mikä tahansa yksittäinen lähde voi vaihdella suhteessa muihin lähteisiin, varustetun ajoneuvon on täytettävä liitteen 5 tai vaihtoehtoisesti liitteen 6 vaatimukset ajoneuvon ohjausstrategiassa sallittujen suhteiden mukaisesti (1).
                           
                        
            1.4   Tyyppi 0 -testi (tavallinen tehotesti jarrut kylminä)
      1.4.1   Yleistä
      
                  1.4.1.1
               
               
                  Käyttöjarrujen kuumimman akselin keskimääräisen lämpötilan on ennen jarrun käyttämistä oltava 65–100 °C jarrupäällysteiden sisältä taikka levyn tai rummun palan hankauspinnasta mitattuna.
               
            
                  1.4.1.2
               
               
                  Testi on tehtävä seuraavissa olosuhteissa:
                  
                              1.4.1.2.1
                           
                           
                              ajoneuvon on oltava kuormitettu siten, että sen massa jakautuu akseleille valmistajan ilmoituksen mukaisesti; jos kuormaa voidaan jakaa akseleille usealla tavalla, enimmäismassan jakautuminen akseleille on järjestettävä siten, että akselimassat ovat verrannolliset suurimpiin sallittuihin akselimassoihin,
                           
                        
                              1.4.1.2.2
                           
                           
                              jokainen testi on toistettava kuormittamattomalla ajoneuvolla; etuistuimella saa olla ajajan lisäksi toinen henkilö, joka huolehtii testitulosten kirjaamisesta,
                           
                        
                              1.4.1.2.3
                           
                           
                              sähköisellä hyötyjarrujärjestelmällä varustettuihin ajoneuvoihin sovellettavat vaatimukset määräytyvät tämän järjestelmän luokan mukaan:
                              
                                           
                                       
                                       
                                          Luokka A: Tyyppi 0 -testien aikana ei saa käyttää mitään erillistä sähköisen hyötyjarrutuksen hallintalaitetta.
                                       
                                    
                                           
                                       
                                       
                                          Luokka B: Sähköisen hyötyjarrujärjestelmän osuus jarruvoimasta ei saa olla järjestelmäsuunnitelmissa taattua vähimmäistasoa suurempi.
                                       
                                    
                                           
                                       
                                       
                                          Tämä edellytys täyttyy, jos akkujen lataustila on yksi seuraavista:
                                          
                                                      a)
                                                   
                                                   
                                                      valmistajan suosittelema enimmäislataustaso, joka on ilmoitettu ajoneuvon eritelmissä,
                                                   
                                                
                                                      b)
                                                   
                                                   
                                                      vähintään 95 prosenttia täydestä lataustasosta, kun valmistaja ei ole antanut erillistä suositusta,
                                                   
                                                
                                                      c)
                                                   
                                                   
                                                      ajoneuvon automaattisen lataustilan seurantajärjestelmän enimmäistaso.
                                                   
                                                
                                    
                        
                              1.4.1.2.4
                           
                           
                              jarrujen vähimmäistehon raja-arvot ajoneuvo kuormitettuna ja kuormittamattomana tehtävissä testeissä vahvistetaan jäljempänä; ajoneuvon on täytettävä vahvistetut jarrutusmatkaa ja täysin kehittyneen hidastuvuuden keskiarvoa koskevat vaatimukset, mutta molempien parametrien mittaaminen ei ole välttämättä tarpeellista,
                           
                        
                              1.4.1.2.5
                           
                           
                              tien on oltava tasainen; ellei toisin määrätä, kussakin testissä saa olla enintään kuusi pysähdystä, ajoneuvoon tutustumiseen mahdollisesti tarvittavat pysähdykset mukaan luettuina.
                           
                        
            1.4.2   Tyyppi 0 -testi vaihde vapaalla, tässä liitteessä olevan 2.1.1 kohdan A alakohdan mukainen käyttöjarrutus.
      Testi on tehtävä määrätyillä nopeuksilla, mutta näihin nopeuksiin sallitaan kuitenkin tietty poikkeama. Määrätty vähimmäisteho on saavutettava.
      1.4.3   Tyyppi 0 -testi vaihde kytkettynä päälle, tässä liitteessä olevan 2.1.1 kohdan B alakohdan mukainen käyttöjarrutus.
      
                  1.4.3.1
               
               
                  Testi on tehtävä vaihde kytkettynä päälle tässä liitteessä olevan 2.1.1 kohdan B alakohdassa määrätystä nopeudesta alkaen. Määrätty vähimmäisteho on saavutettava. Tätä testiä ei tehdä, jos ajoneuvon enimmäisnopeus on ≤ 125 km/h.
               
            
                  1.4.3.2
               
               
                  Suurimmat tosiasialliset jarrutustehon arvot mitataan, ja ajoneuvon käyttäytymisen on oltava tässä liitteessä olevan 1.3.2 kohdan mukainen. Jos ajoneuvon enimmäisnopeus on kuitenkin yli 200 km/h, testinopeus on 160 km/h.
               
            1.5   Tyyppi I -testi (häipymis- ja palautumistesti)
      1.5.1   Lämmitysmenettely
      
                  1.5.1.1
               
               
                  Kaikkien ajoneuvojen käyttöjarrut testataan kytkemällä ja vapauttamalla jarrut useita kertoja ajoneuvo kuormitettuna taulukossa mainituissa olosuhteissa:
                  
                              Olosuhteet
                           
                        
                              v1
                              
                              (km/h)
                           
                           
                              v2
                              
                              (km/h)
                           
                           
                              Δt
                              (s)
                           
                           
                              n
                           
                        
                              80 % vmax
                              
                              ≤ 120
                           
                           
                              0,5 v1
                              
                           
                           
                              45
                           
                           
                              15
                           
                        jossa
                  
                              v1
                              
                           
                           
                              =
                           
                           
                              alkunopeus jarrutuksen alkaessa
                           
                        
                              v2
                              
                           
                           
                              =
                           
                           
                              nopeus jarrutuksen päättyessä
                           
                        
                              vmax
                              
                           
                           
                              =
                           
                           
                              ajoneuvon huippunopeus
                           
                        
                              n
                           
                           
                              =
                           
                           
                              jarrutusten lkm
                           
                        
                              Δt
                           
                           
                              =
                           
                           
                              jarrutussyklin kestoaika: aika jarrutuksen alusta seuraavan jarrutuksen alkuun.
                           
                        
            
                  1.5.1.2
               
               
                  Jos ajoneuvon ominaisuudet tekevät Δt-arvolle määrätyn kestoajan noudattamisen mahdottomaksi, kestoaikaa voidaan pidentää; kaikissa tapauksissa ajoneuvon jarrutukseen ja kiihdytykseen tarvittavan ajan lisäksi jokaisessa syklissä on sallittava 10 sekuntia nopeuden v1 vakiinnuttamiseksi.
               
            
                  1.5.1.3
               
               
                  Hallintalaitteeseen kohdistettava voima on säädettävä siten, että jokaisessa jarrutuksessa saavutetaan 3 m/s2:n täysin kehittynyt keskimääräinen hidastuvuus; alustavasti voidaan tehdä kaksi testiä asianmukaisen poljinvoiman määrittämiseksi.
               
            
                  1.5.1.4
               
               
                  Jarrutusten aikana on suurimman vaihteen (lukuun ottamatta ylivaihdetta jne.) oltava jatkuvasti kytkettynä.
               
            
                  1.5.1.5
               
               
                  Jarrutuksen jälkeisessä kiihdytyksessä vaihteistoa on käytettävä siten, että v1-nopeus saavutetaan mahdollisimman nopeasti (suurin moottorin ja vaihteiston sallima kiihtyvyys).
               
            
                  1.5.1.6
               
               
                  Sellaisten ajoneuvojen osalta, joiden teho ei ole riittävä tekemään jarrujen lämmityssyklejä, testit on tehtävä noudattamalla määrättyä nopeutta ensimmäisen jarrutuksen aikana ja kiihdyttämällä tämän jälkeen ajoneuvoa mahdollisimman nopeasti 45 sekunnin ajan, kunnes jarrutetaan uudelleen kyseisenä hetkenä saavutetussa nopeudessa.
               
            
                  1.5.1.7
               
               
                  B-luokan sähköisellä hyötyjarrujärjestelmällä varustettujen ajoneuvojen osalta ajoneuvon akkujen tilan on testien alussa oltava sellainen, että sähköisen hyötyjarrujärjestelmän osuus jarruvoimasta ei ole järjestelmäsuunnitelmissa taattua vähimmäistasoa suurempi. Tämä edellytys täyttyy, jos akkujen lataustila on jokin 1.4.1.2.3 kohdassa luetelluista lataustiloista.
               
            1.5.2   Kuumajarrutusteho
      
                  1.5.2.1
               
               
                  Tyyppi I -testin lopuksi (tässä liitteessä olevassa 1.5.1 kohdassa esitetty testi) käyttöjarrujärjestelmän kuumajarrutusteho on mitattava samoissa olosuhteissa (ja erityisesti hallintalaitteeseen kohdistettava voima ei saa olla suurempi kuin todellisuudessa käytetty keskimääräinen voima) kuin tyyppi 0 -testissä vaihde kytkettynä vapaalle (lämpötila voi olla erilainen).
               
            
                  1.5.2.2
               
               
                  Kuumajarrutusteho ei saa olla alle 75 prosenttia (2) vahvistetusta arvosta eikä alle 60 prosenttia vaihde vapaalla tehtävässä tyyppi 0 -testissä kirjatusta arvosta.
               
            
                  1.5.2.3
               
               
                  Sellaisten ajoneuvojen osalta, jotka on varustettu A-luokan sähköisellä hyötyjarrujärjestelmällä, suurimman vaihteen on jarrutuksen aikana oltava koko ajan kytkettynä päälle ja mahdollista erillistä sähköistä jarrun hallintalaitetta ei saa käyttää.
               
            
                  1.5.2.4
               
               
                  B-luokan sähköisellä hyötyjarrujärjestelmällä varustettujen ajoneuvojen, joilla on tehty tämän liitteen 1.5.1.6 kohdan mukaiset lämmityssyklit, kuumajarrutustestit on tehtävä sillä suurimmalla nopeudella, jonka ajoneuvo voi saavuttaa jarrujen lämmityssyklien päätteeksi, ellei tämän liitteen 2.1.1 kohdan A alakohdassa määriteltyä nopeutta voida saavuttaa.
                  Vertailun vuoksi myöhempi kylmillä jarruilla tehtävä tyyppi 0 -testi on toistettava tällä samalla nopeudella ja samalla sähköisen hyötyjarrutuksen osuudella, joka määräytyy akun asianmukaisen lataustilan perusteella, kuin kuumajarrutustesti.
                  Palautumisprosessin ja -testin jälkeen jarrupäällysteet voidaan kunnostaa ennen testiä, jossa vertaillaan toisen kylmäjarrutustestin tulosta kuumajarrutustestin tuloksiin tämän liitteen 1.5.2.2 tai 1.5.2.5 kohdan vaatimusten mukaisesti.
               
            
                  1.5.2.5
               
               
                  Sellaisella moottoriajoneuvolla, joka täyttää 1.5.2.2 kohdassa vahvistetun 60 prosentin vaatimuksen mutta ei 75 prosentin (3) vaatimusta, voidaan tehdä ylimääräinen testi lämpimillä jarruilla kohdistamalla hallintalaitteeseen voima, joka ei ole suurempi kuin tässä liitteessä olevassa 2 kohdassa ilmoitettu voima. Molempien testien tulokset on merkittävä testausselosteeseen.
               
            1.5.3   Palautumismenettely
      Välittömästi kuumajarrutustestin jälkeen ajoneuvoa jarrutetaan neljä kertaa 50 km/h:n nopeudesta alkaen vaihteen ollessa päällä ja keskimääräisen hidastuvuuden ollessa 3 m/s2. Ennen kutakin peräkkäistä pysähdystä ajetaan 1,5 km:n välimatka. Välittömästi kunkin pysähdyksen jälkeen ajoneuvo kiihdytetään mahdollisimman nopeasti 50 km/h:n nopeuteen, ja tätä vauhtia pidetään yllä seuraavaan pysähdykseen asti.
      
                  1.5.3.1
               
               
                  B-luokan sähköisellä jarrutusenergian talteenottojärjestelmällä varustettujen ajoneuvojen akut voidaan ladata uudelleen tai vaihtaa ladattuihin akkuihin palautumismenettelyn loppuun saattamiseksi.
               
            1.5.4   Palautumisteho
      Palautumismenettelyn lopuksi on mitattava käyttöjarrujärjestelmän palautusteho samoissa olosuhteissa kuin vaihde vapaana tehtävässä tyyppi 0 -testissä (lämpötilaolosuhteet saavat olla erilaiset) kohdistamalla hallintalaitteeseen keskimääräinen voima, joka on enintään vastaavassa tyyppi 0 -testissä käytetty keskimääräinen hallintalaitteeseen kohdistettu voima.
      Tämä kuumajarrutusteho ei saa olla alle 70 prosenttia eikä yli 150 prosenttia vaihde vapaalla tehtävässä tyyppi 0 -testissä kirjatusta arvosta.
      
                  1.5.4.1
               
               
                  B-luokan sähköisellä hyötyjarrujärjestelmällä varustettujen ajoneuvojen palautumistesti on tehtävä niin, että hyötyjarrujärjestelmä on kytketty pois päältä, eli 1.5.4 kohdan vaatimusten mukaisesti.
                  Kun jarrupäällysteet on kunnostettu, tyyppi 0 -testi toistetaan uudelleen samalla nopeudella kuin palauttamistesti ja niin, että sähköinen hyötyjarrujärjestelmä on kytketty pois päältä ja vaihde on vapaalla, ja näitä testituloksia verrataan keskenään.
                  Moottoriajoneuvojen osalta tämä kuumajarrutusteho ei saa olla alle 70 prosenttia eikä yli 150 prosenttia tässä viimeiseksi tehtävässä tyyppi 0 -testissä kirjatusta arvosta.
               
            2.   JARRUJÄRJESTELMIEN TEHO
      2.1   Käyttöjarrujärjestelmä
      
                  2.1.1
               
               
                  Käyttöjarrut on testattava taulukossa mainituissa olosuhteissa:
                  
                              
                                          A)
                                       
                                       
                                          Tyyppi 0 –testi vaihde vapaalla
                                       
                                    
                           
                              v
                              s ≤
                              dm ≥
                           
                           
                              100 km/h
                              0,1 v + 0,0060 v2 (m)
                              6,43 m/s2
                              
                           
                        
                              
                                          B)
                                       
                                       
                                          Tyyppi 0 –testi vaihde kytkettynä päälle
                                       
                                    
                           
                              v
                              s ≤
                              dm ≥
                           
                           
                              80 % vmax ≤ 160 km/h
                              0,1 v + 0,0060 v2 (m)
                              5,76 m/s2
                              
                           
                        
                               
                           
                           
                              f
                           
                           
                              6,5–50 daN
                           
                        jossa
                  
                              v
                           
                           
                              =
                           
                           
                              testinopeus (km/h)
                           
                        
                              s
                           
                           
                              =
                           
                           
                              jarrutusmatka metreinä
                           
                        
                              dm
                              
                           
                           
                              =
                           
                           
                              täysin kehittynyt keskimääräinen hidastuvuus (m/s2)
                           
                        
                              f
                           
                           
                              =
                           
                           
                              poljinvoima (daN)
                           
                        
                              vmax
                              
                           
                           
                              =
                           
                           
                              ajoneuvon suurin nopeus (km/h)
                           
                        
            
                  2.1.2
               
               
                  Moottoriajoneuvon, joka on hyväksytty jarruttoman perävaunun vetoon, ja siihen kytketyn perävaunun on saavutettava tyyppi 0 -testissä 5,4 m/s2:n vähimmäisteho sekä kuormitettuna että kuormittamattomana.
                  Yhdistelmän teho tarkastetaan laskutoimituksilla, jotka pohjautuvat pelkän (kuormitetun) moottoriajoneuvon saavuttamaan todelliseen jarrutuksen enimmäistehoon vaihde vapaalla tehtävän tyyppi 0 -testin aikana, seuraavaa kaavaa käyttämällä (käytännön testejä ajoneuvoon kytketyn jarruttoman perävaunun kanssa ei vaadita):
                  
                     
                  jossa
                  
                              dM + R
                              
                           
                           
                              =
                           
                           
                              laskettu moottoriajoneuvon täysin kehittynyt keskimääräinen hidastuvuus (m/s2), kun ajoneuvo on kytketty jarruttomaan perävaunuun
                           
                        
                              dM
                              
                           
                           
                              =
                           
                           
                              pelkän moottoriajoneuvon saavuttama täysin kehittynyt keskimääräinen hidastuvuus tyyppi 0 -testin aikana vaihde vapaalla (m/s2)
                           
                        
                              PM
                              
                           
                           
                              =
                           
                           
                              kuormitetun moottoriajoneuvon massa
                           
                        
                              PR
                              
                           
                           
                              =
                           
                           
                              jarruttoman perävaunun enimmäismassa. Perävaunu voi olla kytkettynä moottoriajoneuvon valmistajan ilmoituksen mukaisesti.
                           
                        
            2.2   Varajarrujärjestelmä
      
                  2.2.1
               
               
                  Varajarrujärjestelmän teho testataan vaihde vapaana tehtävällä tyyppi 0 -testillä 100 km/h:n nopeudesta alkaen siten, että käyttöjarrun hallintalaitteeseen kohdistetaan vähintään 6,5:n ja enintään 50 daN:n voima.
               
            
                  2.2.2
               
               
                  Varajarrujärjestelmällä jarrutettaessa jarrutusmatka ei saa ylittää seuraavaa arvoa:
                  0,1 v + 0,0158 v2 (m)
                  eikä täysin kehittynyt keskimääräinen hidastuvuus saa olla alle 2,44 m/s2 (vastaa edellä esitetyn kaavan toista termiä).
               
            
                  2.2.3
               
               
                  Varajarrun tehokkuus on testattava jäljittelemällä todellista käyttöjarrujärjestelmän vioittumista.
               
            
                  2.2.4
               
               
                  Sähköistä hyötyjarrujärjestelmää käyttävien ajoneuvojen jarrutusteho tutkitaan lisäksi seuraavassa kahdessa käyttöhäiriötilanteessa:
                  
                              2.2.4.1
                           
                           
                              käyttöjarrun sähköisten osien täysimittainen käyttöhäiriö,
                           
                        
                              2.2.4.2
                           
                           
                              tilanne, jossa käyttöhäiriö saa sähköisen osan syöttämään suurinta mahdollista jarrutusvoimaa.
                           
                        
            2.3   Seisontajarrujärjestelmä
      
                  2.3.1
               
               
                  Seisontajarrujärjestelmän on pystyttävä pitämään kuormitettu ajoneuvo paikallaan ylä- tai alamäessä, jonka kaltevuus on 20 prosenttia.
               
            
                  2.3.2
               
               
                  Sellaisen ajoneuvon osalta, joka on hyväksytty perävaunun vetoon, seisontajarrujärjestelmän on pystyttävä pitämään ajoneuvoyhdistelmä paikallaan ylä- tai alamäessä, jonka kaltevuus on 12 prosenttia.
               
            
                  2.3.3
               
               
                  Jos hallintalaite kytketään päälle manuaalisesti, hallintalaitteeseen kohdistuva voima ei saa olla suurempi kuin 40 daN.
               
            
                  2.3.4
               
               
                  Jos hallintalaite on poljin, hallintalaitteeseen kohdistuva voima ei saa olla suurempi kuin 50 daN.
               
            
                  2.3.5
               
               
                  Seisontajarrujärjestelmä, jota on käytettävä useita kertoja ennen vaaditun tehon saavuttamista, on hyväksyttävä.
               
            
                  2.3.6
               
               
                  Tämän säännön 5.2.2.4 kohdassa eritellyn vaatimuksen täyttymisen tarkastamiseksi on suoritettava vaihde vapaalla tehtävä tyyppi 0- testi testin alkunopeuden ollessa 30 km/h. Keskimääräisen täysin kehittyneen hidastuvuuden, joka saavutetaan seisontajarrun käyttöjärjestelmää käytettäessä, ja hidastuvuuden ennen ajoneuvon pysähtymistä on oltava vähintään 1,5 m/s2. Testi on suoritettava ajoneuvo kuormitettuna. Jarrujen hallintalaitteeseen kohdistettava voima ei saa olla määriteltyjä arvoja suurempi.
               
            3.   VASTEAIKA
      3.1   Jos ajoneuvoon on asennettu käyttöjarrujärjestelmä, joka on täysin tai osittain riippuvainen muusta energianlähteestä kuin kuljettajan lihasvoimasta, sen on täytettävä seuraavat edellytykset:
      
                  3.1.1
               
               
                  hätäohjauksessa aika, joka kuluu hallintalaitteen käyttämisestä siihen hetkeen, jolloin jarrutuksen kannalta epäedullisimmin sijaitsevan akselin jarrutusvoima kasvaa vaadittua tehoa vastaavalle tasolle, saa olla enintään 0,6 sekuntia;
               
            
                  3.1.2
               
               
                  nestejarrujärjestelmillä varustettujen ajoneuvojen osalta 3.1.1 kohdan vaatimukset katsotaan täytetyiksi, jos hätäohjauksessa ajoneuvon hidastuminen tai paine jarrutuksen kannalta epäedullisimmin sijaitsevassa jarrusylinterissä saavuttaa vaadittua tehoa vastaavan tason enintään 0,6 sekunnissa.
               
            
         (1)  Valmistajan on toimitettava tutkimuslaitokselle tiedot automaattisen ohjausstrategian mukaisesta jarrutuskäyräparvesta. Tutkimuslaitos voi todentaa nämä käyrät.
      
         (2)  Vastaava jarrutusmatka on 0,1 v + 0,0080 v2 ja täysin kehittynyt keskimääräinen hidastuvuus on 4,82 m/s2
      
      
         (3)  Vastaava jarrutusmatka on 0,1 v + 0,0080 v2 ja täysin kehittynyt keskimääräinen hidastuvuus on 4,82 m/s2
      
      
         LISÄYS
         
            AKKUJEN LATAUSTILAN SEURANTAMENETTELY
         
         Tätä menettelyä sovelletaan ajoneuvon ajovoima-akkuihin ja hyötyjarrutukseen käytettäviin akkuihin.
         Menettelyssä on käytettävä kaksisuuntaista tasasähkön wattituntimittaria.
         1.   MENETTELY
         
                     1.1
                  
                  
                     Jos akut ovat uusia tai ne ovat olleet pitkään varastoituina, ne on ladattava valmistajan suositusten mukaisesti. Latauksen loppuunsaattamisen jälkeen akkujen on annettava levätä vähintään 8 tunnin ajan ympäristön lämpötilassa.
                  
               
                     1.2
                  
                  
                     Täysi lataustaso saavutetaan noudattamalla valmistajan suosittelemaa latausmenettelyä.
                  
               
                     1.3
                  
                  
                     Suoritettaessa liitteessä 3 olevien 1.2.11, 1.4.1.2.3, 1.5.1.6, 1.5.1.7 ja 1.5.2.4 kohdan jarrutustestejä ajomoottorien käyttämät ja hyötyjarrujärjestelmien tuottamat wattitunnit kirjataan muistiin, ja näitä tietoja käytetään akkujen lataustilan määrittämiseen tietyn testin alussa tai lopussa.
                  
               
                     1.4
                  
                  
                     Akkujen lataustilan tason toistamiseksi muun muassa 1.5.2.4 kohdassa tarkoitettuja vertailutestejä varten akut joko ladataan uudelleen kyseiselle tasolle tai ladataan kyseistä tasoa täydemmiksi, minkä jälkeen latausta puretaan noin vakiovoiman mukaiselle pysyvän kuormituksen tasolle, kunnes vaadittu lataustila saavutetaan. Vaihtoehtoisesti sellaisten ajoneuvojen, joiden sähköinen ajomoottori saa energiansa pelkästään akusta, akkujen lataustilaa voidaan muuttaa ajamalla ajoneuvoa. Testit, joiden alussa akun on oltava osittain ladattu, aloitetaan heti, kun haluttu lataustaso on saavutettu.
                  
               
   
   
      LIITE 4
      
         Energialähteitä ja energianvarastointilaitteita (energiavaraajia) koskevat määräykset
      
      
         Energiavarastoja käyttävät nestejarrujärjestelmät
      
      1.   ENERGIANVARASTOINTILAITTEIDEN (ENERGIAVARAAJIEN) TEHO
      1.1   Yleistä
      
                  1.1.1
               
               
                  Ajoneuvot, joiden jarrujärjestelmän toiminta vaatii paineenalaisen hydraulinesteen tuottaman varastoidun energian käyttöä, varustetaan tässä liitteessä olevan 1.2 tai 1.3 kohdan tilavuusvaatimukset täyttävillä energianvarastointilaitteilla (energiavaraajilla).
               
            
                  1.1.2
               
               
                  Energianvarastointilaitteiden ei kuitenkaan tarvitse olla määräysten mukaiset, jos jarrujärjestelmä on sellainen, että käyttöjarrujärjestelmän hallintalaitteella voidaan saavuttaa vähintään varajarrujärjestelmälle määrätty jarrutusteho minkä tahansa energiavarannon puuttuessa.
               
            
                  1.1.3
               
               
                  Tarkistettaessa tässä liitteessä olevan 1.2, 1.3 ja 2.1 kohdan vaatimusten noudattamista jarrujen on oltava säädetty mahdollisimman lähelle ja 1.2 kohdan osalta täyden iskun jarrutusten määrän on oltava sellainen, että jarrutusten välillä on vähintään minuutin väli.
               
            1.2   Varastoitua energiaa käyttävällä nestejarrujärjestelmällä varustettujen ajoneuvojen on täytettävä seuraavat vaatimukset:
      
                  1.2.1
               
               
                  käyttöjarrujärjestelmän hallintalaitteen kahdeksan täyden iskun jarrutuksen jälkeen on yhdeksännellä jarrutuksella yhä voitava saavuttaa varajarrujärjestelmälle määrätty teho.
               
            
                  1.2.2
               
               
                  Testi on tehtävä seuraavia vaatimuksia noudattaen:
                  
                              1.2.2.1
                           
                           
                              testaus on aloitettava paineella, joka voi olla valmistajan erikseen ilmoittama, mutta joka ei ole kytkemispainetta korkeampi (1);
                           
                        
                              1.2.2.2
                           
                           
                              energianvarastointilaitteisiin ei saa syöttää energiaa; lisäksi kaikkien varalaitteiden energian varastointilaitteet on eristettävä.
                           
                        
            1.3   Varastoitua energiaa käyttävällä nestejarrujärjestelmällä varustettujen ajoneuvojen, jotka eivät voi täyttää tämän säännön 5.2.4.1 kohdan vaatimuksia, katsotaan täyttävän kyseisen kohdan vaatimukset, jos seuraavia vaatimuksia noudatetaan:
      
                  1.3.1
               
               
                  Voimansiirrossa tapahtuneen yksittäisen käyttöhäiriön jälkeen käyttöjarrujärjestelmän hallintalaitteen on kahdeksan täyden iskun jarrutuksen jälkeen yhdeksännellä jarrutuksella voitava yhä saavuttaa vähintään varajarrujärjestelmälle määrätty teho.
               
            
                  1.3.2
               
               
                  Testi on tehtävä seuraavia vaatimuksia noudattaen:
                  
                              1.3.2.1
                           
                           
                              kun energianlähde on pysähtynyt tai se käy moottorin tyhjäkäyntiä vastaavalla nopeudella voimansiirtoon voidaan aiheuttaa vika. Ennen tällaisen vian aiheuttamista energianvarastointilaitteiden paineen on oltava valmistajan ilmoituksen mukainen, mutta ei kytkemispainetta korkeampi,
                           
                        
                              1.3.2.2
                           
                           
                              apuvarustus ja sen mahdolliset energian varastointilaitteet on eristettävä.
                           
                        
            2.   HYDRAULINESTETTÄ KÄYTTÄVIEN ENERGIALÄHTEIDEN TEHO
      2.1   Energialähteiden on täytettävä seuraavissa kohdissa vahvistetut vaatimukset:
      2.1.1   Määritelmät
      
                  2.1.1.1
               
               
                  ’p’1 on järjestelmän enimmäistoimintapaine (katkaisupaine) valmistajan erikseen ilmoittamissa energianvarastointilaitteissa.
               
            
                  2.1.1.2
               
               
                  ’p’2 on paine neljän käyttöjarrujärjestelmän hallintalaitteen täyden iskun jarrutuksen jälkeen p1:stä aloitettaessa ilman, että sinä aikana täytetään energianvarastointilaitteita.
               
            
                  2.1.1.3
               
               
                  ’t’ on energianvarastointilaitteiden paineen nousemiseksi p2:sta p1:een vaadittava aika ilman, että jarrujärjestelmän hallintalaitetta kytketään päälle.
               
            2.1.2   Mittausolosuhteet
      
                  2.1.2.1
               
               
                  Ajan t määrittämiseksi tehdyn testin aikana energialähteen syöttönopeuden on oltava se, joka saavutetaan moottorin kierrosluvun vastatessa moottorin enimmäistehoa tai nopeudensäätimen rajoittamaa nopeutta.
               
            
                  2.1.2.2
               
               
                  Ajan t määrittämiseksi tehdyn testin aikana apuvarusteiden energian varastointilaitteet eivät saa olla muutoin kuin automaattisesti eristettyjä.
               
            2.1.3   Tulosten tulkitseminen
      
                  2.1.3.1
               
               
                  Kaikkien ajoneuvojen osalta aika t ei saa ylittää 20 sekuntia.
               
            3.   HÄLYTYSLAITTEIDEN OMINAISUUDET
      Moottorin ollessa pysäytettynä ja aloitettaessa paineesta, joka voi olla valmistajan erikseen ilmoittama mutta joka ei saa olla kytkemispainetta suurempi, hälytyslaitteet eivät saa käynnistyä käyttöjarrun kahden täyden iskun jarrutuksen jälkeen.
      
         (1)  Energian lähtötaso on merkittävä hyväksyntälomakkeeseen.
   
   
      LIITE 5
      
         JARRUTUSVOIMAN JAKAUTUMINEN AJONEUVON AKSELEILLE
      
      1.   YLEISTÄ
      Ajoneuvojen, joita ei ole varustettu tämän säännön liitteessä 6 määritellyllä lukkiutumisenestojärjestelmällä, on täytettävä kaikki tämän liitteen vaatimukset. Jos erikoislaitteita käytetään, niiden on toimittava automaattisesti.
      2.   TUNNUKSET
      
                  i
               
               
                  =
               
               
                  akselin tunnusluku (i = 1, etuakseli;
                  i = 2, taka-akseli)
               
            
                  Pi
                  
               
               
                  =
               
               
                  tienpinnan ja akselin i välinen normaalivoima staattisissa olosuhteissa
               
            
                  Ni
                  
               
               
                  =
               
               
                  tienpinnan ja akselin i välinen normaalivoima jarrutettaessa
               
            
                  Ti
                  
               
               
                  =
               
               
                  jarrujen akseliin i aiheuttama voima tavanomaisissa jarrutusolosuhteissa tiellä
               
            
                  fi
                  
               
               
                  =
               
               
                  Ti/Ni, akselin i hyödyntämä pitokyky (1)
                  
               
            
                  J
               
               
                  =
               
               
                  ajoneuvon hidastuvuus
               
            
                  g
               
               
                  =
               
               
                  maan vetovoiman aiheuttama kiihtyvyys g = 9,81 m/s2
                  
               
            
                  z
               
               
                  =
               
               
                  ajoneuvon jarrutussuhde = J/g
               
            
                  P
               
               
                  =
               
               
                  ajoneuvon massa
               
            
                  h
               
               
                  =
               
               
                  valmistajan ilmoittama ja hyväksyntätestin tekevän tutkimuslaitoksen hyväksymä painopisteen korkeus
               
            
                  E
               
               
                  =
               
               
                  akseliväli
               
            
                  k
               
               
                  =
               
               
                  renkaan ja tien pinnan välisen kitkan teoreettinen kerroin
               
            3.   VAATIMUKSET
      
                  3.1 A)
               
               
                  Kaikissa kuormitusolosuhteissa on etuakselin kitkakäyrän oltava taka-akselin kitkakäyrän yläpuolella (2):
                  kun jarrutussuhde on 0,15–0,8 m:
               
            
                  3.1 B)
               
               
                  Kun k:n arvo on 0,2–0,8 (2):
                  z ≥ 0,1 + 0,7 (k – 0,2) (katso tämän liitteen kaavio 1)
               
            
                  3.2
               
               
                  Edellä olevan 3.1 kohdan vaatimusten tarkistamiseksi on valmistajan ilmoitettava etu- ja taka-akselien kitkakäyrät, jotka lasketaan seuraavien kaavojen mukaisesti:
                  
                     
                  Käyrät on esitettävä molemmissa seuraavissa kuormitusolosuhteissa:
                  
                              3.2.1
                           
                           
                              kuormittamattomana ja ajokunnossa kuljettajan ollessa ohjaamossa,
                           
                        
                              3.2.2
                           
                           
                              kuormitettuna; kun kuorman jakautumiselle on useita vaihtoehtoja, valitaan vaihtoehto, jossa etuakseli on eniten kuormitettuna,
                           
                        
                              3.2.3
                           
                           
                              kun B-luokan sähköisellä hyötyjarrujärjestelmällä varustettujen ajoneuvojen hyötyjarrutuskapasiteettiin vaikuttaa sähkön lataustila, käyrät on esitettävä ottamalla huomioon sähköjarrutus jarrutusvoiman enimmäis- ja vähimmäisarvoilla. Tätä vaatimusta ei sovelleta, jos ajoneuvo on varustettu sähköjarruun yhdistettyjä pyöriä säätelevällä lukkiutumisenestojärjestelmällä, jolloin sovelletaan tämän säännön liitteessä 6 vahvistettuja vaatimuksia.
                           
                        
            4.   EDELLYTYKSET, JOIDEN ON TÄYTYTTÄVÄ VIAN ILMETESSÄ JARRUTUSVOIMAN JAKAUTUMISJÄRJESTELMÄSSÄ
      Jos tämän liitteen vaatimusten täyttämiseksi käytettävän erityislaitteen (esim. ajoneuvon jousituksen mekaanisesti kontrolloiman laitteen) hallintalaitteeseen tulee vika, ajoneuvo on oltava mahdollista pysäyttää tyyppi 0 -testille vahvistetuissa olosuhteissa (esim. kytkemällä hallintalaitteen liitäntä pois päältä) vaihteen ollessa vapaalla siten, että jarrutusmatka on enintään 0,1 v + 0,0100 v2 (m) ja täysin kehittynyt keskimääräinen hidastuvuus vähintään 3,86 m/s2.
      5.   AJONEUVON TESTAAMINEN
      Tutkimuslaitoksen on tarkastettava ajoneuvon tyyppihyväksyntätestin aikana, että ajoneuvo on tämän liitteen vaatimusten mukainen, tekemällä seuraavat testit:
      5.1   Pyörien lukkiutumisjärjestystä koskeva testi (katso lisäys 1)
      Jos pyörien lukkiutumisjärjestystä koskevassa testissä varmistetaan, että etupyörät lukkiutuvat ennen takapyöriä tai yhtaikaa niiden kanssa, tässä liitteessä olevassa 3 kohdassa vahvistetut vaatimukset täyttyvät ja testi on saatettu päätökseen.
      5.2   Lisätestit
      Jos pyörien lukkiutumisjärjestystä koskevassa testissä käy ilmi, että takapyörät lukkiutuvat ennen etupyöriä:
      
                  a)
               
               
                  ajoneuvolle tehdään lisätestit seuraavasti:
                  
                              i)
                           
                           
                              toinen pyörien lukkiutumisjärjestystä koskeva testi ja/tai
                           
                        
                              ii)
                           
                           
                              pyörämomentin testit (katso lisäys 2) kitkakäyrän synnyttävien tekijöiden määrittämiseksi; näiden käyrien on täytettävä tässä liitteessä olevassa 3.1 A kohdassa määrätyt vaatimukset.
                           
                        
            
                  b)
               
               
                  ajoneuvolta voidaan evätä tyyppihyväksyntä.
               
            5.3   Käytännön testien tulokset on liitettävä tyyppihyväksyntäselosteeseen.
      6.   TUOTANNON VAATIMUSTENMUKAISUUS
      
                  6.1
               
               
                  Kun ajoneuvojen tuotannon vaatimustenmukaisuutta tarkistetaan, tutkimuslaitoksen olisi noudatettava samaa menettelyä kuin tyyppihyväksynnässä.
               
            
                  6.2
               
               
                  Vaatimukset ovat samat kuin tyyppihyväksynnässä, paitsi että tämän liitteen 5.2 kohdan a alakohdan ii luetelmakohdassa kuvatussa testissä taka-akselin käyrän on oltava suoran z = 0,9 k alapuolella silloin, kun jarrutussuhteet ovat 0,15–0,8 (jolloin 3.1 A kohdan vaatimusten ei tarvitse täyttyä) (katso kaavio 2).
               
            KAAVIO 1
      
         
      KAAVIO 2
      
         
      
         (1)  ’Ajoneuvon kitkakäyrillä’ tarkoitetaan käyriä, jotka esittävät kummankin akselin i pyörien pidon ajoneuvon eri kuormitustiloissa ajoneuvon jarrutussuhteen funktiona.
      
         (2)  Tämän 3.1 kohdan määräykset eivät vaikuta jarrutustehoa koskevan tämän säännön liitteen 3 vaatimuksiin. Kuitenkin jos 3.1 kohdan määräysten mukaisesti tehdyissä testeissä saavutetaan suuremmat jarrutustehot kuin liitteessä 3 määrätyt tehot, kitkakäyrää koskevia määräyksiä sovelletaan suorien k = 0,8 ja z = 0,8 määrittämän tämän liitteen kaavion 1 kattamilla alueilla.
      
         LISÄYS 1
         
            PYÖRIEN LUKKIUTUMISJÄRJESTYSTÄ KOSKEVA TESTIMENETTELY
         
         1.   YLEISTÄ
         
                     a)
                  
                  
                     Tämän testin tarkoituksena on varmistaa, että molemmat etupyörät lukkiutuvat alhaisemmalla hidastuvuusarvolla kuin molemmat takapyörät, kun testi tehdään pinnalla, jolla pyörät lukkiutuvat jarrutussuhteen ollessa 0,15–0,8.
                  
               
                     b)
                  
                  
                     Etu- ja takapyörien yhtäaikainen lukkiutuminen tarkoittaa, että taka-akselin viimeisen (toisen) pyörän lukkiutumisen ja etuakselin viimeisen (toisen) pyörän lukkiutumisen välillä kuluu alle 0,1 sekuntia, kun ajoneuvon nopeus on yli 30 km/h.
                  
               2.   AJONEUVOA KOSKEVAT OLOSUHTEET
         
                     a)
                  
                  
                     Ajoneuvon kuormitus: kuormitettu tai kuormittamaton
                  
               
                     b)
                  
                  
                     Vaihteisto: vaihde vapaalla
                  
               3.   TESTAUSOLOSUHTEET JA -MENETTELYT
         
                     a)
                  
                  
                     Jarrujen alkulämpötila: Kuumimman akselin lämpötila keskimäärin 65 °C–100 °C.
                  
               
                     b)
                  
                  
                     
                                 Testinopeudet
                              
                              
                                 :
                              
                              
                                 65 km/h, kun jarrutussuhde on > 0,50.
                                 100 km/h, kun jarrutussuhde on > 0,50.
                              
                           
               
                     c)
                  
                  
                     Poljinvoima:
                     
                                 i)
                              
                              
                                 Poljinvoimaa käyttää ja säätää ammattitaitoinen kuljettaja tai jarrupolkimen mekaaninen hallintalaite.
                              
                           
                                 ii)
                              
                              
                                 Poljinvoiman on kasvettava lineaarisesti siten, että ensimmäinen akseli lukkiutuu vähintään 0,5 sekuntia ja enintään 1,5 sekuntia ensimmäisen polkimen käyttökerran jälkeen.
                              
                           
                                 iii)
                              
                              
                                 Poljin on vapautettava, kun toinen akseli lukkiutuu tai kun poljinvoima saavuttaa arvon 1 kN taikka 0,1 sekuntia ensimmäisen lukkiutumisen jälkeen, näistä ensin tapahtuvan ollessa määräävä.
                              
                           
               
                     d)
                  
                  
                     Pyörien lukkiutuminen: Huomioon otetaan ainoastaan lukkiutumiset, jotka tapahtuvat ajoneuvon nopeuden ollessa yli 15 km/h.
                  
               
                     e)
                  
                  
                     Testipinta: Tämä testi tehdään pinnoilla, joilla pyörät lukkiutuvat jarrutussuhteella 0,15–0,8.
                  
               
                     f)
                  
                  
                     Kirjattavat tiedot: seuraavat tiedot on kirjattava ylös automaattisesti ja samanaikaisesti kunkin testin aikana siten, että muuttuvat arvot voidaan esittää reaaliajassa:
                     
                                 i)
                              
                              
                                 Ajoneuvon nopeus
                              
                           
                                 ii)
                              
                              
                                 Ajoneuvon hetkellinen jarrutussuhde (esim. vaihtelemalla ajoneuvon nopeutta)
                              
                           
                                 iii)
                              
                              
                                 Jarrun poljinvoima (tai hydraulipiirin paine)
                              
                           
                                 iv)
                              
                              
                                 Kunkin pyörän kulmanopeus.
                              
                           
               
                     g)
                  
                  
                     Jokainen testi on tehtävä kaksi kertaa, jotta varmistetaan pyörien lukkiutumisjärjestys: jos toisen tuloksen mukaan vaatimukset eivät täyty, samoissa olosuhteissa tehtävä kolmas testi on ratkaiseva.
                  
               4.   SUORITUSVAATIMUKSET
         
                     a)
                  
                  
                     Molemmat takapyörät eivät saa lukkiutua ennen kuin molemmat etupyörät ovat lukkiutuneet jarrutussuhteella 0,15–0,8.
                  
               
                     b)
                  
                  
                     Jos edellä eriteltyä menettelyä noudattaen tehdyssä testissä ajoneuvo täyttää jarrutussuhteella 0,15–0,8 yhden jäljempänä mainituista arviointiperusteista, pyörien lukkiutumisjärjestystä koskevan vaatimuksen katsotaan täyttyneen:
                     
                                 i)
                              
                              
                                 yksikään pyörä ei lukkiudu,
                              
                           
                                 ii)
                              
                              
                                 etuakselin molemmat pyörät lukkiutuvat ja yksikään taka-akselin pyörä ei lukkiudu tai vain yksi taka-akselin pyörä lukkiutuu,
                              
                           
                                 iii)
                              
                              
                                 molemmat akselit lukkiutuvat yhtaikaa.
                              
                           
               
                     c)
                  
                  
                     Jos pyörien lukkiutuminen alkaa jarrutussuhteen ollessa alle 0,15 tai yli 0,8, testi hylätään ja se on tehtävä uudelleen erilaisella pinnalla.
                  
               
                     d)
                  
                  
                     Jos kuormitetun tai kuormittamattoman ajoneuvon molemmat taka-akselin pyörät lukkiutuvat ja yksikään etuakselin pyörä ei lukkiudu tai vain yksi etuakselin pyörä lukkiutuu jarrutussuhteella 0,15–0,8, pyörien lukkiutumisjärjestystä koskeva testi hylätään. Tässä tapauksessa ajoneuvolle on tehtävä pyörämomentin testi objektiivisten jarrukertoimien määrittämiseksi kitkakäyrien laskemista varten.
                  
               
      
         LISÄYS 2
         
            PYÖRÄMOMENTIN TESTAUSMENETTELY
         
         1.   YLEISTÄ
         Tämän testin tarkoituksena on mitata jarrukertoimet ja näin ollen määritellä etu- ja taka-akselin pitokyvyn hyödyntäminen jarrutussuhteella 0,15–0,8.
         2.   AJONEUVOA KOSKEVAT OLOSUHTEET
         
                     a)
                  
                  
                     Ajoneuvon kuormitus: kuormitettu tai kuormittamaton
                  
               
                     b)
                  
                  
                     Vaihteisto: vaihde vapaalla
                  
               3.   TESTAUSOLOSUHTEET JA -MENETTELYT
         
                     a)
                  
                  
                     Jarrujen alkulämpötila: Kuumimman akselin lämpötila keskimäärin 65 °C–100 °C.
                  
               
                     b)
                  
                  
                     Testinopeudet: 100 km/h ja 50 km/h.
                  
               
                     c)
                  
                  
                     Poljinvoima: Poljinvoimaa lisätään lineaarisesti 100–150 N/s, kun on kyse 100 km/h:n nopeudella tehtävästä testistä, tai 100–200 N/s, kun on kyse 50 km/h:n nopeudella tehtävästä testistä, kunnes ensimmäinen akseli lukkiutuu tai kunnes saavutetaan poljinvoima 1 kN, näistä ensin tapahtuvan ollessa määräävä.
                  
               
                     d)
                  
                  
                     Jarrujen jäähtyminen: Jarrutusten välillä ajoneuvon nopeus on enintään 100 km/h, kunnes 3 kohdan a alakohdassa mainittu jarrujen alkulämpötila saavutetaan.
                  
               
                     e)
                  
                  
                     Testien lukumäärä: Kuormittamaton ajoneuvo pysäytetään viisi kertaa nopeuden ollessa 100 km/h ja viisi kertaa nopeuden ollessa 50 km/h siten, että testinopeutta vaihdetaan kunkin pysäytyksen jälkeen. Kuormitettu ajoneuvo pysäytetään viisi kertaa edellä mainittuja kahta nopeutta vuorotellen.
                  
               
                     f)
                  
                  
                     Testipinta: Testi tehdään pinnalla, jolla on hyvä pito.
                  
               
                     g)
                  
                  
                     Kirjattavat tiedot: seuraavat tiedot on kirjattava ylös automaattisesti ja samanaikaisesti kunkin testin aikana siten, että muuttuvat arvot voidaan esittää reaaliajassa:
                     
                                 i)
                              
                              
                                 Ajoneuvon nopeus
                              
                           
                                 ii)
                              
                              
                                 Jarrupoljinvoima
                              
                           
                                 iii)
                              
                              
                                 Kunkin pyörän kulmanopeus
                              
                           
                                 iv)
                              
                              
                                 Kunkin pyörän jarrutusmomentti
                              
                           
                                 v)
                              
                              
                                 Hydraulijärjestelmän paine kussakin jarrupiirissä, jossa on anturit ainakin yhdessä etupyörässä ja mahdollisten jako- tai paineenrajoitusventtiilien alapuolella olevassa yhdessä takapyörässä
                              
                           
                                 vi)
                              
                              
                                 Ajoneuvon hidastuvuus
                              
                           
               
                     h)
                  
                  
                     Näytteenottotaajuus: Kaikkien tietojen hankintaan ja rekisteröintiin tarvittavien laitteiden on toimittava vähintään 40 Hz:n näytteenottotaajuudella kaikilla kanavilla.
                  
               
                     i)
                  
                  
                     Etu- ja takajarrujen paineen määrittäminen: Etu- ja takajarrujen paineen välisen suhteen määrittäminen koko ohjauspaineen toiminta-alueella. Jollei ajoneuvossa ole jarrujen tasainjärjestelmää, määrittäminen tehdään staattisilla testeillä. Jos ajoneuvo on varustettu jarrujen tasainjärjestelmällä, dynaamiset testit tehdään ajoneuvo kuormitettuna ja kuormittamattomana. Molemmissa kuormitusolosuhteissa tehdään 15 jarrutusta 50 km/h:n nopeudessa soveltaen lisäyksessä eriteltyjä alkuolosuhteita.
                  
               4.   TIETOJEN KÄSITTELEMINEN
         
                     a)
                  
                  
                     Kussakin 3 kohdan e alakohdassa kuvatussa jarrutuksessa saadut tiedot suodatetaan liukuvalla keskiarvolla, joka on keskitetty kutakin tietokanavaa varten.
                  
               
                     b)
                  
                  
                     Kunkin 3 kohdan e alakohdassa kuvatun jarrutuksen osalta määritetään kunkin jarruttavan pyörän mitattua vääntömomenttia parhaiten kuvaavan pienimmän neliösumman lineaarisen yhtälön kulmakerroin (jarrutuskerroin) ja paineakselin leikkauskohta (jarrujen lukkiutumiskohta) kyseiseen pyörään kohdistuvan mitatun linjapaineen funktiona. Ainoastaan sellaisia vääntömomenttia koskevia tietoja, jotka saadaan ajoneuvon hidastuvuuden ollessa 0,15–0,8 g, käytetään regressioanalyysissä.
                  
               
                     c)
                  
                  
                     Edellä b alakohdassa saaduista arvoista lasketaan keskiarvo, jonka avulla lasketaan keskimääräinen jarrutuskerroin ja jarrujen lukkiutumiskohta etuakselin kaikkien jarrutusten osalta.
                  
               
                     d)
                  
                  
                     Edellä b alakohdassa saaduista arvoista lasketaan keskiarvo, jonka avulla lasketaan keskimääräinen jarrutuskerroin ja jarrujen lukkiutumiskohta taka-akselin kaikkien jarrutusten osalta.
                  
               
                     e)
                  
                  
                     Edellä 3 kohdan i alakohdassa määritellyn etu- ja takajarrun linjapaineen välisen suhteen ja renkaan dynaamisen vierintäsäteen avulla lasketaan kunkin akselin jarrutusvoima etujarrun linjapaineen funktiona.
                  
               
                     f)
                  
                  
                     Ajoneuvon jarrutussuhde lasketaan etujarrun linjapaineen funktiona käyttäen seuraavaa yhtälöä:
                     
                        
                     jossa
                     
                                 z
                              
                              
                                 =
                              
                              
                                 jarrutussuhde etujarrun linjapaineen funktiona
                              
                           
                                 T1, T2
                                 
                              
                              
                                 =
                              
                              
                                 etu- ja taka-akselin jarrutusvoimat, jotka vastaavat samaa etujarrun linjapainetta
                              
                           
                                 P
                              
                              
                                 =
                              
                              
                                 ajoneuvon massa
                              
                           
               
                     g)
                  
                  
                     Kunkin akselin pitokyvyn hyödyntäminen lasketaan jarrutussuhteen funktiona käyttäen seuraavaa yhtälöä:
                     
                        
                     Tunnukset määritellään tässä liitteessä olevassa 2 kohdassa.
                  
               
                     h)
                  
                  
                     Merkitään f1 ja f2 z:n funktiona sekä kuormitetulle että kuormittamattomalle kuormitustilalle. Nämä ovat ajoneuvon pitokäyriä, joiden on täytettävä tässä liitteessä olevan 5.2 kohdan a alakohdan ii luetelmakohdassa määrätyt vaatimukset (tai kun on kyse tuotannon vaatimustenmukaisuuden tarkastamisesta, näiden käyrien on täytettävä tässä liitteessä olevassa 6.2 kohdassa määrätyt vaatimukset).
                  
               
   
   
      LIITE 6 (1)
      
      
         Lukkiutumisenestojärjestelmillä varustettuja ajoneuvoja koskevat testivaatimukset
      
      1.   YLEISTÄ
      
                  1.1
               
               
                  Tässä liitteessä määritellään lukkiutumisenestojärjestelmillä varustettujen maantieajoneuvojen jarrutusteho.
               
            
                  1.2
               
               
                  Nykyiset laitteet käsittävät tunnistimen tai tunnistimia, säätimen tai säätimiä sekä muuntimen tai muuntimia. Tulevaisuudessa mahdollisesti käyttöön otettavia laitteita, jotka ovat malliltaan erilaiset tai joissa lukkiutumisenesto on sisällytetty muuhun järjestelmään, pidetään tämän liitteen ja liitteen 5 mukaisina lukkiutumisenestojärjestelminä, jos niiden teho vastaa tämän liitteen määräyksiä.
               
            2.   MÄÄRITELMÄT
      
                  2.1
               
               
                  ’Lukkiutumisenestojärjestelmällä’ tarkoitetaan käyttöjarrujärjestelmän osaa, joka säätää automaattisesti luiston astetta pyörien pyörimissuunnassa, yhdessä tai useammassa ajoneuvon pyörässä jarrutuksen aikana.
               
            
                  2.2
               
               
                  ’Tunnistimella’ tarkoitetaan osaa, joka on suunniteltu tunnistamaan ja lähettämään säätimelle pyörän (pyörien) pyörimisliikkeet tai ajoneuvon liikkeet.
               
            
                  2.3
               
               
                  ’Säätimellä’ tarkoitetaan osaa, joka on suunniteltu arvioimaan tunnistimen (tunnistimien) lähettämää tietoa ja lähettämään signaalin muuntimelle.
               
            
                  2.4
               
               
                  ’Muuntimella’ tarkoitetaan osaa, joka on suunniteltu muuntamaan jarrutusvoimaa tai jarrutusvoimia säätimeltä vastaanotetun signaalin mukaisesti.
               
            
                  2.5
               
               
                  ’Suoraan säädetyllä pyörällä’ tarkoitetaan pyörää, jonka jarrutusvoimaa muutetaan ainakin sen oman tunnistimen antamien tietojen mukaisesti (2).
               
            
                  2.6
               
               
                  ’Välillisesti säädetyllä pyörällä’ tarkoitetaan pyörää, jonka jarrutusvoimaa muutetaan muiden pyörien tunnistimien antamien tietojen mukaisesti (2).
               
            
                  2.7
               
               
                  ’Täydellä toiminnalla’ tarkoitetaan, että lukkiutumisenestojärjestelmä muuntaa toistuvasti jarrutusvoimaa suoraan säädettyjen pyörien lukkiutumisen estämiseksi. Jarrutuksia, joissa muuntaminen tapahtuu ainoastaan kerran pysähdyksen aikana, ei pidetä tämän määritelmän mukaisina.
               
            3.   LUKKIUTUMISENESTOJÄRJESTELMIEN TYYPIT
      3.1   Ajoneuvo katsotaan varustetuksi tämän säännön liitteessä 5 olevassa 1 kohdassa tarkoitetulla lukkiutumisenestojärjestelmällä, jos siihen on asennettu jokin seuraavista järjestelmistä:
      3.1.1   Luokan 1 lukkiutumisenestojärjestelmä
      Luokan 1 lukkiutumisenestojärjestelmällä varustetun ajoneuvon on täytettävä kaikki tämän liitteen vaatimukset.
      3.1.2   Luokan 2 lukkiutumisenestojärjestelmä
      Luokan 2 lukkiutumisenestojärjestelmällä varustetun ajoneuvon on täytettävä kaikki tämän liitteen vaatimukset, lukuun ottamatta 5.3.5 kohdan vaatimuksia.
      3.1.3   Luokan 3 lukkiutumisenestojärjestelmä
      Luokan 3 lukkiutumisenestojärjestelmällä varustetun ajoneuvon on täytettävä kaikki tämän liitteen vaatimukset, lukuun ottamatta 5.3.4 ja 5.3.5 kohdan vaatimuksia. Näissä ajoneuvoissa erillisen akselin, jossa ei ole yhtään suoraan säädettyä pyörää, on täytettävä tämän säännön liitteessä 5 vahvistetut pitokyvyn hyödyntämistä ja pyörien lukkiutumisjärjestystä koskevat vaatimukset sen sijaan, että ne täyttäisivät tässä liitteessä olevassa 5.2 kohdassa vahvistetut pitokyvyn hyödyntämistä koskevat vaatimukset. Kuitenkin, jos kitkakäyrien suhteelliset asemat eivät täytä liitteessä 5 olevassa 3.1 kohdassa vahvistettuja vaatimuksia, tarkastus on suoritettava sen varmistamiseksi, etteivät ainakaan yhden taka-akselin pyörät lukkiudu ennen etuakselin tai -akseliston pyöriä tämän säännön liitteessä 5 olevassa 3.1 kohdassa tarkoitetuissa jarrutussuhdetta ja kuormaa koskevissa olosuhteissa. Näiden vaatimusten täyttyminen voidaan tarkastaa korkean tai matalan kitkakertoimen omaavilla tienpinnoilla (noin 0,8 ja enintään 0,3) muuntamalla käyttöjarrun käyttövoimaa.
      4.   YLEISET VAATIMUKSET
      
                  4.1
               
               
                  Kaikki sähkökatkokset tai tunnistimen normaalista poikkeavat toiminnat, jotka vaikuttavat laitteeseen tässä liitteessä olevien toiminta- ja tehovaatimusten osalta, mukaan lukien katkokset laitteen sähkönjakelussa, säätimien ulkoisessa johdotuksessa, säätimissä (3) ja muuntimissa, on ilmoitettava kuljettajalle erityisellä merkkivalolla. Tämän säännön 5.2.21.1.2 kohdassa eriteltyä keltaista merkkivaloa on käytettävä tätä tarkoitusta varten.
               
            
                  4.1.1
               
               
                  Tunnistimen normaalista poikkeavat toiminnat, joita ei havaita ajoneuvon ollessa paikallaan, on havaittava viimeistään, kun ajoneuvon nopeus ylittää 10 km/h (4). Virheellisten vikailmoitusten estämiseksi silloin, kun tunnistin ei tuota tietoa ajoneuvon vauhdista pyörän pyörimättömyyden vuoksi, havainto voi viivästyä mutta sen on tapahduttava kuitenkin viimeistään silloin, kun ajoneuvon vauhti ylittää 15 km/h.
               
            
                  4.1.2
               
               
                  Lukkiutumisenestojärjestelmää käytettäessä ajoneuvon ollessa paikallaan sähköisesti säädeltyjen paineilmamuunninventtiilien on tehtävä vähintään yksi toimintakierros.
               
            
                  4.2
               
               
                  Jos edellä mainitun keltaisen merkkivalon ilmoittama yksittäinen sähkökatko vaikuttaa ainoastaan lukkiutumisenestoon, seuraavien käyttöjarrutusten on oltava vähintään 80 prosenttia tyyppi 0 -testin mukaisesta jarrutustehosta vaihteen ollessa vapaalla. Vastaava jarrutusmatka on 0,1 v + 0,0075 v2 (m) ja täysin kehittynyt keskimääräinen hidastuvuus on 5,15 m/s2.
               
            
                  4.3
               
               
                  Magneetti- tai sähkökentät eivät saa vaikuttaa haitallisesti lukkiutumisenestojärjestelmän toimintaan (5). (Tämä ehto täyttyy, jos säännön nro 10, muutossarja 02, vaatimuksia noudatetaan).
               
            
                  4.4
               
               
                  Käytettävissä ei saa olla käsikäyttöistä laitetta lukkiutumisenestojärjestelmän kytkemiseksi pois käytöstä tai käyttötilan säädön (6) muuttamiseksi.
               
            5.   ERITYISMÄÄRÄYKSET
      5.1   Energiankulutus
      Lukkiutumisenestojärjestelmillä varustettujen ajoneuvojen on säilytettävä tehonsa, kun käyttöjarrua käytetään pitkiä jaksoja täydellä teholla. Tämän vaatimuksen noudattaminen on tarkastettava seuraavien testien avulla:
      5.1.1   Testimenettely
      
                  5.1.1.1
               
               
                  Valmistajan on ilmoitettava energianvarastointilaitteen tai -varastointilaitteiden energian lähtötaso. Tämän tason on oltava ainakin sellainen, että kuormitetulle ajoneuvolle määrätty käyttöjarrutuksen tehokkuus taataan. Ylimääräisten paineilmavarusteiden energianvarastointilaitteiden on oltava eristetyt.
               
            
                  5.1.1.2
               
               
                  Alkunopeuden ollessa vähintään 50 km/h pinnalla, jonka kitkakerroin on 0,3 (7) tai vähemmän, kuormitetun ajoneuvon jarruja on käytettävä täydellä teholla ajan t verran, jonka aikana otetaan huomioon välillisesti säädettyjen pyörien kuluttama energia, ja kaikkien suoraan säädettyjen pyörien on pysyttävä lukkiutumisenestojärjestelmän hallinnassa koko kyseisen ajan.
               
            
                  5.1.1.3
               
               
                  Tämän jälkeen ajoneuvon moottori sammutetaan tai syöttö energianvarastointilaitteisiin katkaistaan.
               
            
                  5.1.1.4
               
               
                  Tämän jälkeen jarrutetaan käyttöjarrulla neljä kertaa peräkkäin täydellä teholla ajoneuvon ollessa paikallaan.
               
            
                  5.1.1.5
               
               
                  Kun jarruja käytetään viidettä kertaa, on oltava mahdollista jarruttaa ajoneuvoa ainakin kuormitetun ajoneuvon varajarrulle vahvistetulla jarrutusteholla.
               
            5.1.2   Lisävaatimukset
      
                  5.1.2.1
               
               
                  Tienpinnan kitkakerroin on mitattava testattavalla ajoneuvolla tämän liitteen lisäyksessä 2 olevassa 1.1 kohdassa kuvatulla menetelmällä.
               
            
                  5.1.2.2
               
               
                  Jarrutustesti on tehtävä vaihde kytkettynä vapaalle ja joutokäynnillä, ja ajoneuvon on oltava kuormitettu.
               
            
                  5.1.2.3
               
               
                  Jarrutusaika t lasketaan seuraavalla kaavalla:
                  
                     
                  (tämän arvon on oltava vähintään 15 sekuntia)
                  jossa t ilmaistaan sekunteina ja vmax on ajoneuvon suurin rakenteellinen nopeus, joka on enintään 160 km/h.
               
            
                  5.1.2.4
               
               
                  Jos aikaa t ei voida määrittää yhdessä jarrutusvaiheessa, voidaan käyttää useampaa mutta yhteensä enintään neljää vaihetta.
               
            
                  5.1.2.5
               
               
                  Jos testi tehdään useammassa vaiheessa, vaiheiden välissä ei saa syöttää uutta energiaa.
                  Toisesta vaiheesta alkaen alkujarrutusta vastaava energian kulutus voidaan ottaa huomioon siten, että vähennetään yksi täysjarrutuskerta tämän liitteen 5.1.1.4 (ja 5.1.1.5 ja 5.1.2.6) kohdassa tarkoitetuista neljästä täysjarrutuskerrasta sekä toisessa, kolmannessa että neljännessä vaiheessa, joita käytetään tämän liitteen 5.1.1 kohdassa tarkoitetussa testissä, soveltuvin osin.
               
            
                  5.1.2.6
               
               
                  Tämän liitteen 5.1.1.5 kohdassa vahvistettu teho katsotaan saavutetuksi, jos neljännen käyttökerran lopussa, kun ajoneuvo on paikallaan, varastointilaitteen tai varastointilaitteiden energian taso on sama tai suurempi kuin mitä kuormitetun ajoneuvon varajarrulta vaaditaan.
               
            5.2   Pitokyvyn hyödyntäminen
      
                  5.2.1
               
               
                  Lukkiutumisenestojärjestelmän pitokyvyn hyödyntämisessä otetaan huomioon teoreettisen vähimmäismatkan ylittävän jarrutusmatkan todellinen kasvu. Lukkiutumisenestojärjestelmiä on pidettävä hyväksyttävinä, kun ehto ε ≥ 0,75 täyttyy, missä ε kuvaa hyödynnettyä pitokykyä, sellaisena kuin se määritellään tämän liitteen lisäyksessä 2 olevassa 1.2 kohdassa.
               
            
                  5.2.2
               
               
                  Pitokyvyn hyödyntäminen ε on mitattava tienpinnoilla, joiden kitkakerroin on enintään 0,3 (7) ja noin 0,8 (kuiva tie), alkunopeuden ollessa 50 km/h. Erilaisten jarrulämpötilojen vaikutusten poistamiseksi suositetaan, että arvo zAL määritetään ennen arvon k määrittämistä.
               
            
                  5.2.3
               
               
                  Kitkakertoimen (k) määrittämiseksi tarvittava testausmenettely ja pitokyvyn hyödyntämisen (ε) laskemiseen tarvittavat kaavat esitetään tämän liitteen lisäyksessä 2.
               
            
                  5.2.4
               
               
                  Lukkiutumisenestojärjestelmän pitokyvyn hyödyntäminen tarkastetaan valmiilla ajoneuvoilla, joissa on luokan 1 tai 2 lukkiutumisenestojärjestelmä. Jos ajoneuvossa on luokan 3 lukkiutumisenestojärjestelmä, ainoastaan sen akselin (akseliston), jossa on ainakin yksi suoraan säädetty pyörä, on täytettävä tämä vaatimus.
               
            
                  5.2.5
               
               
                  Ehto ε > = 0,75 on tarkastettava ajoneuvo kuormitettuna ja ajoneuvo kuormittamattomana (8).
                  Ajoneuvon testaus kuormitettuna korkean kitkakertoimen pinnalla voidaan jättää tekemättä, jos määräysten mukaisella hallintalaitteeseen kohdistuvalla voimalla ei saavuteta lukkiutumisenestojärjestelmän täyttä toimintaa.
                  Kuormittamattoman ajoneuvon testissä käyttövoimaa voidaan lisätä aina 100 daN:iin, jos toimintaa ei saavuteta täyden voiman arvolla (9). Jos 100 daN ei riitä laitteen toiminnan saavuttamiseen, tämä testi voidaan jättää tekemättä.
               
            5.3   Lisätarkastukset
      Seuraavat lisätarkastukset on suoritettava vaihde vapaalla, kun ajoneuvo on kuormitettu ja kun ajoneuvo on kuormittamaton:
      
                  5.3.1
               
               
                  Lukkiutumisenestojärjestelmän suoraan säätämät pyörät eivät saa lukkiutua, kun hallintalaitteeseen kohdistetaan yhtäkkiä täysi voima (9) tässä liitteessä olevassa 5.2.2 kohdassa ilmoitetuilla tienpinnoilla, kun testi tehdään alkunopeudella v = 40 km/h ja suurella alkunopeudella v = 0,8 vmax < 120 km/h (10).
               
            
                  5.3.2
               
               
                  Kun akseli siirtyy korkean kitkakertoimen pinnalta (kH) matalan kitkakertoimen pinnalle (kL), missä kH ≥ 0,5 ja kH / kL ≥ 2, (11) ja kun täysi voima (9) kohdistetaan hallintalaitteeseen, eivät suoraan säädetyt pyörät saa lukkiutua. Ajonopeus ja jarrutuksen alkaminen on laskettava siten, että kun lukkiutumisenestojärjestelmä toimii täysin korkean kitkakertoimen pinnalla, siirtyminen pinnalta toiselle tapahtuu suurella ja pienellä nopeudella edellä 5.3.1 kohdassa määrätyin edellytyksin (10).
               
            
                  5.3.3
               
               
                  Kun ajoneuvo siirtyy matalan kitkakertoimen pinnalta (kL) korkean kitkakertoimen pinnalle (kH), missä kH ≥ 0,5 ja kH / kL ≥ 2, (11) ja kun täysi voima (9) kohdistetaan hallintalaitteeseen, ajoneuvon hidastuvuuden on noustava sopivan korkeaan arvoon kohtuullisessa ajassa eikä ajoneuvo saa poiketa alkuperäisestä ajosuunnastaan. Ajonopeus ja jarrutuksen alkamishetki on laskettava siten, että kun lukkiutumisenestojärjestelmä toimii täysin matalan kitkakertoimen pinnalla, siirtyminen pinnalta toiselle tapahtuu noin 50 km/h:n nopeudessa.
               
            
                  5.3.4
               
               
                  Tämän kohdan määräyksiä sovelletaan ainoastaan luokan 1 tai 2 lukkiutumisenestojärjestelmillä varustettuihin ajoneuvoihin. Kun ajoneuvon oikeat ja vasemmat pyörät ovat pinnoilla, joilla on erilainen kitkakerroin (kH ja kL), missä kH ≥ 0,5 ja kH / kL ≥ 2, (11) eivät suoraan säädetyt pyörät saa lukkiutua, kun hallintalaitteeseen kohdistetaan yhtäkkiä täysi voima (9) 50 km/h:n nopeudessa.
               
            
                  5.3.5
               
               
                  Lisäksi kuormitettujen ajoneuvojen, joissa on luokan 1 lukkiutumisenestojärjestelmä, on tässä liitteessä olevassa 5.3.4 kohdassa tarkoitetuissa olosuhteissa täytettävä tämän liitteen lisäyksessä 3 vahvistettu jarrutussuhde.
               
            
                  5.3.6
               
               
                  Kuitenkin tämän liitteen 5.3.1, 5.3.2, 5.3.3, 5.3.4 ja 5.3.5 kohdassa tarkoitetuissa testeissä on sallittava pyörien lukkiutuminen lyhyiksi jaksoiksi. Lisäksi pyörien lukkiutuminen on sallittua, kun ajoneuvon nopeus on alle 15 km/h; myös välillisesti säädettyjen pyörien lukkiutuminen on sallittua kaikilla nopeuksilla, mutta se ei saa vaikuttaa ajoneuvon vakauteen ja ohjattavuuteen eikä ajoneuvon sortokulma saa olla suurempi kuin 15 astetta eikä ajoneuvo saa poiketa 3,5 m:n levyiseltä radalta.
               
            
                  5.3.7
               
               
                  Edellä 5.3.4 ja 5.3.5 kohdassa tarkoitettujen testien aikana on sallittua korjata ohjaussuuntaa, jos ohjauksen käyttölaitteen kiertymiskulma on kahden ensimmäisen sekunnin aikana enintään 120 astetta ja enintään 240 astetta kokonaisuudessaan. Lisäksi näiden testien alussa on ajoneuvon pituussuuntaisen keskitason ylitettävä korkean ja matalan kitkakertoimen pinnan välinen raja ja näiden testien aikana ei mikään ulkorenkaiden osa saa ylittää tätä rajaa (8).
               
            
         (1)  Kaikki liitteen 6 alaviitteet ovat tämän liitteen lopussa.
      
         (2)  Kunnes yhtenäisistä testausmenettelyistä sovitaan, ajoneuvojen, joissa on enemmän kuin kolme akselia, sekä erikoisajoneuvojen testauksesta on sovittava tutkimuslaitoksen kanssa.
      
         (3)  Valmistajan on toimitettava tutkimuslaitokselle säätimiä koskevat asiakirjat, jotka ovat liitteessä 8 esitetyn mallin mukaiset.
      
         (4)  Merkkivalo voi syttyä uudelleen, kun ajoneuvo on paikallaan, jos se sammuu ennen kuin ajoneuvo saavuttaa 10 km/h:n tai tarvittaessa 15 km/h:n nopeuden eikä mitään vikaa ole ilmennyt.
      
         (5)  Kunnes yhtenäisistä testausmenettelyistä sovitaan, valmistajan on toimitettava tutkimuslaitokselle testimenetelmät ja -tulokset.
      
         (6)  Edellä olevaa 4.4 kohtaa ei sovelleta lukkiutumisenestojärjestelmän käyttötilan säätöä muuttaviin laitteisiin, jos käyttötilan säädön muutoksen jälkeen kaikki ajoneuvossa olevien lukkiutumisenestojärjestelmien luokkaa koskevat vaatimukset täyttyvät.
      
         (7)  Kunnes tällaiset testipinnat ovat yleisesti saatavilla, tutkimuslaitoksen suostumuksella voidaan käyttää renkaita, jotka ovat lähes loppuunkuluneet, ja pinnan kitkakertoimia aina 0,4:ään saakka. Saadut todelliset arvot ja renkaiden sekä pinnan tyypit on merkittävä asiakirjoihin.
      
         (8)  Kunnes yhtenäisistä testausmenettelyistä sovitaan, tässä kohdassa edellytetyt testit voidaan joutua toistamaan sähköisellä hyötyjarrujärjestelmällä varustetuilla ajoneuvoilla, jotta saadaan määriteltyä ajoneuvon automaattisten toiminteiden antamien eri jarrutuksen jakautumisarvojen vaikutus.
      
         (9)  ’Täydellä voimalla’ tarkoitetaan suurinta tämän säännön liitteessä 3 vahvistettua voimaa. Suurempaa voimaa voidaan käyttää, jos sitä vaaditaan lukkiutumisenestojärjestelmän käynnistämiseksi.
      
         (10)  Näiden testien tarkoituksena on tarkastaa, etteivät pyörät lukkiudu ja että ajoneuvo pysyy vakaana; näin ollen täydelliset pysähtymiset ja ajoneuvon pysäyttäminen matalan kitkakertoimen pinnalla eivät ole tarpeen.
      
         (11)  kH on korkean kitkakertoimen pinnan kerroin
      kL on matalan kitkakertoimen pinnan kerroin
      kH and kL mitataan tämän liitteen lisäyksessä 2 määrätyllä tavalla.
      
         LISÄYS 1
         
            TUNNUKSET JA MÄÄRITELMÄT
         
         
            Taulukko
         
         
            Tunnukset ja määritelmät
         
         
                     TUNNUS
                  
                  
                     MERKITYS
                  
               
                     E
                  
                  
                     akseliväli
                  
               
                     ε
                  
                  
                     ajoneuvon hyödyntämä pitokyky: suurimman jarrutussuhteen (ZAL), kun lukkiutumisenestojärjestelmä on toiminnassa, ja kitkakertoimen (k) osamäärä
                  
               
                     εi
                     
                  
                  
                     arvo ε mitattuna akselilta i (luokan 3 lukkiutumisenestojärjestelmällä varustetun moottoriajoneuvon osalta)
                  
               
                     εH
                     
                  
                  
                     arvo ε korkean kitkakertoimen pinnalla
                  
               
                     εL
                     
                  
                  
                     arvo ε matalan kitkakertoimen pinnalla
                  
               
                     F
                  
                  
                     voima [N]
                  
               
                     Fdyn
                     
                  
                  
                     tienpinnasta välittyvä normaalivoima dynaamisissa olosuhteissa, kun lukkiutumisenestojärjestelmä on toiminnassa
                  
               
                     Fidyn
                     
                  
                  
                     moottorikäyttöisten ajoneuvojen Fdyn mitattuna akselilta i
                  
               
                     Fi
                     
                  
                  
                     tienpinnasta välittyvä normaalivoima akseliin i staattisissa olosuhteissa
                  
               
                     FM
                     
                  
                  
                     tienpinnan ja moottorikäyttöisen ajoneuvon tavanomainen kaikkien pyörien välinen staattinen normaalivoima yhteensä
                  
               
                     FMnd
                         (1)
                     
                  
                  
                     tienpinnan ja moottorikäyttöisen ajoneuvon jarruttamattomien muiden kuin vetävien akselien välinen staattinen normaalivoima yhteensä
                  
               
                     FMd
                         (1)
                     
                  
                  
                     tienpinnan ja moottorikäyttöisen ajoneuvon jarruttamattomien vetävien akselien välinen staattinen normaalivoima yhteensä
                  
               
                     FWM
                         (1)
                     
                  
                  
                     0,01 FMnd + 0,015 FMd
                     
                  
               
                     g
                  
                  
                     painovoimasta johtuva kiihtyvyys (9,81 m/s2)
                  
               
                     h
                  
                  
                     valmistajan ilmoittama ja hyväksyntätestin tekevän tutkimuslaitoksen hyväksymä painopisteen korkeus
                  
               
                     k
                  
                  
                     kitkakerroin renkaan ja tien välillä
                  
               
                     kf
                     
                  
                  
                     yhden etuakselin k-kerroin
                  
               
                     kH
                     
                  
                  
                     korkean kitkakertoimen pinnalla määritetty k:n arvo
                  
               
                     ki
                     
                  
                  
                     akselilla i määritetty k:n arvo luokan 3 lukkiutumisenestojärjestelmällä varustetun ajoneuvon osalta
                  
               
                     kL
                     
                  
                  
                     matalan kitkakertoimen pinnalla määritetty k:n arvo
                  
               
                     klock
                     
                  
                  
                     kitkan arvo 100 prosentin luistossa
                  
               
                     kM
                     
                  
                  
                     moottorikäyttöisen ajoneuvon k-kerroin
                  
               
                     kpeak
                     
                  
                  
                     ”kitka luiston suhteen” -käyrän enimmäisarvo
                  
               
                     kr
                     
                  
                  
                     yhden taka-akselin k-kerroin
                  
               
                     P
                  
                  
                     yksittäisen ajoneuvon massa (kg)
                  
               
                     R
                  
                  
                     kpeak:n ja klock:n välinen suhde
                  
               
                     t
                  
                  
                     aikaväli (s)
                  
               
                     tm
                     
                  
                  
                     t:n keskiarvo
                  
               
                     tmin
                     
                  
                  
                     t:n vähimmäisarvo
                  
               
                     z
                  
                  
                     jarrutussuhde
                  
               
                     zAL
                     
                  
                  
                     ajoneuvon jarrutussuhde z, kun lukkiutumisenestojärjestelmä on toiminnassa
                  
               
                     zm
                     
                  
                  
                     jarrutussuhteen keskiarvo
                  
               
                     zmax
                     
                  
                  
                     z:n enimmäisarvo
                  
               
                     zMALS
                     
                  
                  
                     moottorikäyttöisen ajoneuvon zAL pinnoilla kitkakertoimeltaan erilaisilla pinnoilla
                  
               
            (1)  FMnd ja FMd kaksiakselisten moottoriajoneuvojen osalta: tunnukset voidaan ilmoittaa myös vastaavina Fi-tunnuksina.
      
      
         LISÄYS 2
         
            PITOKYVYN HYÖDYNTÄMINEN
         
         1.   MITTAUSMENETELMÄ
         1.1   Kitkakertoimen (k) määrittäminen
         
                     1.1.1
                  
                  
                     Kitkakerroin (k) on määritettävä pyöriä lukitsemattomien suurimpien jarrutusvoimien ja vastaavan jarrutettavaan akseliin kohdistuvan dynaamisen kuormituksen osamääränä.
                  
               
                     1.1.2
                  
                  
                     Jarruja on käytettävä ainoastaan yhdellä ajoneuvon akselilla testin aikana, kun alkunopeus on 50 km/h. Jarrutusvoimien on jakauduttava tasaisesti akselin pyörille suurimman tehon saavuttamiseksi. Lukkiutumattomien jarrujen on oltava kytketty pois päältä tai toimimattomat 40 km/h:n ja 20 km/h:n välillä.
                  
               
                     1.1.3
                  
                  
                     On tehtävä useita testejä lisäämällä johtopainetta asteittain ajoneuvon suurimman jarrutussuhteen (zmax) määrittämiseksi. Jokaisen testin aikana on pidettävä yllä tasaista käyttövoimaa, ja jarrutussuhde määritetään viittaamalla nopeuden hidastumiseen 40 km/h:sta 20 km/h:iin kuluneeseen aikaan (t) kaavalla:
                     
                        
                     zmax on z:n enimmäisarvo, t ilmaistaan sekunteina.
                  
               
                     1.1.3.1
                  
                  
                     Pyörät voivat lukkiutua nopeuden ollessa alle 20 km/h.
                  
               
                     1.1.3.2
                  
                  
                     Aloitettaessa t:n mitatusta vähimmäisarvosta tmin t:lle on valittava kolme arvoa tmin:n ja 1,05 tmin:n väliltä ja laskettava niiden aritmeettinen keskiarvo tm,
                     sen jälkeen lasketaan:
                     
                        
                     Jos osoitetaan, ettei kolmea edellä määriteltyä arvoa voida saada käytännön syistä, vähimmäisaikaa tmin voidaan käyttää. Silti 1.3 kohdan vaatimuksia sovelletaan edelleen.
                  
               
                     1.1.4
                  
                  
                     Jarrutusvoimat on laskettava mitatusta jarrutussuhteesta ja jarruttamattoman akselin vierintävastuksesta, joka on 0,015 vetävän akselin ja 0,010 vapaan akselin osalta staattisesta akselikuormituksesta.
                  
               
                     1.1.5
                  
                  
                     Akseliin kohdistuva dynaaminen kuormitus saadaan liitteessä 5 olevalla kaavalla.
                  
               
                     1.1.6
                  
                  
                     K:n arvo on pyöristettävä desimaalin sadasosiin.
                  
               
                     1.1.7
                  
                  
                     Tämän jälkeen testi toistetaan muiden akselien osalta 1.1.1–1.1.6 kohdan mukaisesti.
                  
               
                     1.1.8
                  
                  
                     Esimerkiksi kaksiakselisen takavetoisen ajoneuvon osalta kitkakerroin (k) saadaan etuakselia (1) jarrutettaessa seuraavasti:
                     
                        
                     Muut merkit (P, h, E) määritetään tämän säännön liitteessä 5.
                  
               
                     1.1.9
                  
                  
                     Etuakselille määritellään yksi kerroin kf ja taka-akselille toinen kr.
                  
               1.2   Hyödynnetyn pitokyvyn (ε) määrittäminen
         
                     1.2.1
                  
                  
                     Hyödynnetty pitokyky (ε) määritetään suurimman jarrutussuhteen (zAL), kun lukkiutumisenestojärjestelmä on toiminnassa, ja kitkakertoimen (kM) osamääränä, toisin sanoen
                     
                        
                  
               
                     1.2.2
                  
                  
                     Alkunopeuden ollessa 55 km/h on määritettävä suurin jarrutussuhde (zAL) lukkiutumattoman jarrujärjestelmän ollessa täydessä toiminnassa kolmen testin keskiarvon perusteella tämän lisäyksen 1.1.3 kohdan mukaisesti, käyttäen nopeuden hidastumiseen 45 km/h:sta 15 km/h:iin kuluvaa aikaa seuraavan kaavan mukaisesti:
                     
                        
                  
               
                     1.2.3
                  
                  
                     Kitkakerroin kM on määritettävä painottamalla dynaamisilla akselikuormituksilla:
                     
                        
                     jossa:
                     
                        
                  
               
                     1.2.4
                  
                  
                     ε:n arvo on ilmoitettava kahden desimaalin tarkkuudella.
                  
               
                     1.2.5
                  
                  
                     Luokan 1 tai 2 lukkiutumisenestojärjestelmällä varustetun ajoneuvon osalta zAL:n arvo perustuu koko ajoneuvoon, kun lukkiutumisenestojärjestelmä on toiminnassa, ja hyödynnetty pitokyky (ε) saadaan tässä lisäyksessä olevassa 1.2.1 kohdassa esitetyllä kaavalla.
                  
               
                     1.2.6
                  
                  
                     Luokan 3 lukkiutumisenestojärjestelmällä varustetun ajoneuvon osalta zAL:n arvo mitataan jokaisesta akselista, jossa on ainakin yksi suoraan säädetty pyörä. Esimerkiksi kaksiakselisessa takavetoisessa ajoneuvossa, jossa lukkiutumisenestojärjestelmä toimii ainoastaan taka-akselissa (2), hyödynnetty pitokyky (ε) saadaan kaavalla:
                     
                        
                     Tämä laskelma on tehtävä jokaisesta akselista, jossa on ainakin yksi suoraan säädetty pyörä.
                  
               1.3   Jos ε > 1,00, kitkakertoimien mittaukset toistetaan. 10 prosentin poikkeama hyväksytään.
      
      
         LISÄYS 3
         
            TEHO KITKAKERTOIMELTAAN ERILAISILLA PINNOILLA
         
         
                     1.
                  
                  
                     Tämän liitteen 5.3.5 kohdassa tarkoitettu jarrutussuhde voidaan laskea käyttämällä testin suorittamiseen käytetyillä kahdella pinnalla mitattua kitkakerrointa. Näiden kahden pinnan on täytettävä tässä liitteessä olevan 5.3.4 kohdan vaatimukset.
                  
               
                     2.
                  
                  
                     Matalan ja korkean kitkakertoimen pintojen kitkakertoimet (kH ja kL) on määritettävä tämän liitteen lisäyksessä 2 olevan 1.1 kohdan määräysten mukaisesti.
                  
               
                     3.
                  
                  
                     Kuormitetuille ajoneuvoille vahvistetun jarrutussuhteen (zMALS) on oltava:
                     
                         and ZMALS ≥ kL
                     
                  
               
      
         LISÄYS 4
         
            MATALAN KITKAKERTOIMEN PINNAN VALINTAMENETELMÄ
         
         
                     1.
                  
                  
                     Tutkimuslaitokselle on annettava yksityiskohtaiset tiedot tässä liitteessä olevassa 5.1.1.2 kohdassa määritellyllä tavalla valitun pinnan kitkakertoimesta.
                  
               
                     1.1.
                  
                  
                     Näissä tiedoissa on oltava kitkakerrointa luiston (0–100 prosentin luisto) suhteen kuvaava käyrä noin 40 km/h:n nopeuden osalta.
                  
               
                     1.1.1.
                  
                  
                     Käyrän enimmäisarvo on kpeak ja arvo 100 prosentin luistolla on klock.
                  
               
                     1.1.2.
                  
                  
                     R-suhde määritetään kpeak:n ja klock:n osamääränä.
                     
                        
                  
               
                     1.1.3.
                  
                  
                     R-arvo pyöristetään yhden desimaalin tarkkuudella.
                  
               
                     1.1.4.
                  
                  
                     Käytettävän pinnan R-suhteen on oltava 1,0–2,0 (1).
                  
               
                     2.
                  
                  
                     Ennen testejä tutkimuslaitoksen on varmistuttava siitä, että valittu pinta täyttää määritellyt vaatimukset, ja tutkimuslaitokselle on annettava seuraavat tiedot:
                     
                                  
                              
                              
                                 testausmenettely R-arvon määrittämiseksi,
                              
                           
                                  
                              
                              
                                 ajoneuvon tyyppi,
                              
                           
                                  
                              
                              
                                 akselikuormitus ja renkaat (eri kuormitukset ja renkaat on testattava ja tulokset esitettävä tutkimuslaitokselle, joka päättää siitä, edustavatko ne hyväksyttävää ajoneuvoa).
                              
                           
               
                     2.1.
                  
                  
                     R-arvo on mainittava testausselosteessa.
                     Pinta on kalibroitava vähintään kerran vuodessa edustavalla ajoneuvolla R-arvon vakauden tarkastamiseksi.
                  
               
            (1)  Kunnes tällaiset testauspinnat ovat yleisesti saatavilla, tutkimuslaitoksen harkinnan mukaan voidaan hyväksyä R-suhde, joka on enintään 2,5.
      
   
   
      LIITE 7
      
         JARRUPÄÄLLYSTEIDEN TESTAAMISTA INERTIADYNAMOMETRILLÄ KOSKEVA MENETELMÄ
      
      1.   YLEISTÄ
      
                  1.1.
               
               
                  Tässä liitteessä kuvattua menettelyä voidaan soveltaa silloin, kun ajoneuvotyyppiin tehdään muutos, joka johtuu toisentyyppisten jarrupäällysteiden asentamisesta tämän säännön mukaisesti hyväksyttyihin ajoneuvoihin.
               
            
                  1.2.
               
               
                  Erityyppiset jarrupäällysteet on tarkastettava vertaamalla niiden tehoa jarrupäällysteisiin, joilla ajoneuvo oli varustettu hyväksyntähetkenä, ja mukauttamalla ne niihin osiin, jotka kuvataan asianomaisessa ilmoituslomakkeessa, jonka malli esitetään tämän säännön liitteessä 1.
               
            
                  1.3.
               
               
                  Hyväksyntätesteistä vastaava tutkimuslaitos voi halutessaan vaatia jarrupäällysteiden tehon vertaamista liitteen 3 asiaa koskevien määräysten mukaisesti.
               
            
                  1.4.
               
               
                  Ajoneuvon valmistajan tai tämän asianmukaisesti hyväksytyn edustajan on haettava jarrupäällysteiden vertailuun perustuvaa hyväksyntää.
               
            
                  1.5.
               
               
                  Tässä liitteessä ’ajoneuvolla’ tarkoitetaan tämän säännön mukaisesti hyväksyttyä ajoneuvotyyppiä, jonka osalta pyydetään, että vertailua pidetään tyydyttävänä.
               
            2.   TESTAUSLAITTEISTO
      
                  2.1.
               
               
                  Testeissä on käytettävä dynamometriä, jolla on seuraavat ominaisuudet:
                  
                              2.1.1.
                           
                           
                              sen on pystyttävä kehittämään tässä liitteessä olevassa 3.1 kohdassa vaadittu inertia, ja sen on täytettävä liitteessä 3 olevassa 1.5 kohdassa vahvistetut vaatimukset tyyppi I -häipymistestin osalta;
                           
                        
                              2.1.2.
                           
                           
                              asennettujen jarrujen on oltava täysin samanlaiset kuin kyseessä olevan alkuperäisen ajoneuvotyypin jarrut;
                           
                        
                              2.1.3.
                           
                           
                              jos käytetään ilmajäähdytystä, sen on oltava tässä liitteessä olevan 3.4 kohdan mukainen;
                           
                        
                              2.1.4.
                           
                           
                              testin mittauslaitteilla on saatava ainakin seuraavat tiedot:
                              
                                          2.1.4.1.
                                       
                                       
                                          levyn tai rummun kiertonopeuden jatkuva tallennus;
                                       
                                    
                                          2.1.4.2.
                                       
                                       
                                          pysähtymisen aikana täyttyneiden kierrosten lukumäärä enintään 1/8 kierroksen tarkkuudella;
                                       
                                    
                                          2.1.4.3.
                                       
                                       
                                          jarrutusaika;
                                       
                                    
                                          2.1.4.4.
                                       
                                       
                                          jarrupäällysteiden hankausalueen keskeltä tai levyn tai rummun tai päällysteen keskipaksuudelta mitatun lämpötilan jatkuva tallennus;
                                       
                                    
                                          2.1.4.5.
                                       
                                       
                                          jarrutuksen ohjausjohdon paineen tai voiman jatkuva tallennus;
                                       
                                    
                                          2.1.4.6.
                                       
                                       
                                          jarrumomentin jatkuva tallennus.
                                       
                                    
                        
            3.   TESTAUSOLOSUHTEET
      
                  3.1.
               
               
                  Dynamometri on asennettava mahdollisimman lähelle, ±5 prosentin toleranssilla, pyörivää inertiaa, joka vastaa asianomaisilla pyörillä jarrutettavan ajoneuvon kokonaisinertian sitä osaa, joka on seuraavan kaavan mukainen:
                  I = M R2
                  
                  jossa:
                  
                              I
                           
                           
                              =
                           
                           
                              pyörivä inertia (kgm2)
                           
                        
                              R
                           
                           
                              =
                           
                           
                              renkaan dynaaminen vierintäsäde (m)
                           
                        
                              M
                           
                           
                              =
                           
                           
                              ajoneuvon enimmäismassan se osa, jota jarrutetaan asianomaisilla pyörillä. Yksipäisen dynamometrin osalta tämä osa on laskettava nimellisjarrutusjakaumasta, kun hidastuvuus vastaa liitteessä 3 olevan 2.1.1 kohdan A alakohdassa annettua asianmukaista arvoa.
                           
                        
            
                  3.2.
               
               
                  Inertiadynamometrin alkupyörimisnopeuden on vastattava liitteessä 3 olevassa 2.1.1 kohdan A alakohdassa määrättyä ajoneuvon suoranopeutta ja sen on perustuttava renkaan dynaamiseen vierintäsäteeseen.
               
            
                  3.3.
               
               
                  Jarrupäällysteiden on oltava ainakin 80-prosenttisesti sovitetut, eivätkä ne saa olla ylittäneet 180 °C:n lämpötilaa sovituksen aikana, tai vaihtoehtoisesti ne sovitetaan ajoneuvon valmistajan pyynnöstä sen suositusten mukaisesti.
               
            
                  3.4.
               
               
                  Testissä voidaan käyttää jäähdytysilmaa, joka virtaa jarrun yli kohtisuoraan sen pyörimisakselia vastaan. Jarrun yli virtaavan jäähdytysilman nopeus ei saa olla suurempi kuin 10 km/h. Jäähdytysilman lämpötilan on oltava ympäristön lämpötila.
               
            4.   TESTAUSMENETELMÄ
      4.1.   Vertailutestissä on käytettävä viittä näyte-erää jarrupäällysteestä; niitä on verrattava viiteen jarrupäällysteen erään, jotka ovat kyseisen ajoneuvotyypin ensimmäisen hyväksynnän tiedot sisältävässä ilmoituslomakkeessa esitettyjen alkuperäisten osien mukaiset.
      4.2.   Jarrupäällysteiden vastaavuuden on perustuttava tässä liitteessä vahvistetuilla ja seuraavia vaatimuksia noudattavilla testausmenettelyillä saavutettujen tulosten vertailuun:
      4.3.   Tyyppi 0 -testi kylmillä jarruilla
      
                  4.3.1.
               
               
                  Ajoneuvoa on jarrutettava kolme kertaa alkulämpötilan ollessa alle 100 °C. Lämpötila on mitattava tämän liitteen 2.1.4.4 kohdan määräysten mukaisesti.
               
            
                  4.3.2.
               
               
                  Ajoneuvoa on jarrutettava sellaisesta alkupyörimisnopeudesta lähtien, joka vastaa tämän säännön liitteessä 3 olevassa 2.1.1 kohdan A alakohdassa mainittua arvoa, ja jarrua on käytettävä sellaisen keskimääräisen vääntömomentin aikaansaamiseksi, joka vastaa kyseisessä kohdassa määrättyä arvoa. Lisäksi testejä on tehtävä useilla pyörimisnopeuksilla, joista matalin on 30 prosenttia ajoneuvon huippunopeudesta ja korkein 80 prosenttia siitä.
               
            
                  4.3.3.
               
               
                  Vertailua varten testatuista jarrupäällysteistä edellä olevan kylmäjarrutustehon testin aikana tallennetun keskimääräisen jarrutusmomentin on oltava, samoin mitattuna, niiden testirajojen sisällä, jotka ovat ± 15 prosenttia asiaankuuluvassa ajoneuvon tyyppihyväksyntähakemuksessa kuvattujen osien mukaisilta jarrupäällysteiltä tallennetusta keskimääräisestä jarrutusmomentista.
               
            4.4.   Tyyppi I -testi (häipymistesti)
      4.4.1.   Lämmitysmenettely
      
                  4.4.1.1.
               
               
                  Jarrupäällysteet on testattava tämän säännön liitteessä 3 olevassa 1.5.1 kohdassa mainitulla menettelyllä.
               
            4.4.2.   Kuumajarrutusteho
      
                  4.4.2.1.
               
               
                  Tässä liitteessä olevan 4.4.1 kohdan nojalla vaadittujen testien jälkeen on tehtävä tämän säännön liitteessä 3 olevassa 1.5.2 kohdassa määritelty kuumajarrutustehon testi.
               
            
                  4.4.2.2.
               
               
                  Vertailua varten testatuista jarrupäällysteistä edellä olevan kuumajarrutustehon testin aikana tallennetun keskimääräisen jarrutusmomentin on oltava, samoin mitattuna, niiden testirajojen sisällä, jotka ovat ± 15 prosenttia asiaankuuluvassa ajoneuvon tyyppihyväksyntähakemuksessa kuvattujen osien mukaisilta jarrupäällysteiltä tallennetusta keskimääräisestä jarrutusmomentista.
               
            5.   JARRUPÄÄLLYSTEIDEN TARKASTUS
      
                  5.1.
               
               
                  Jarrupäällysteet on tarkastettava silmämääräisesti edellä kuvattujen testien jälkeen sen varmistamiseksi, että ne ovat hyväksyttävässä kunnossa jatkuvaa tavanomaista käyttöä varten.
               
            
   
      LIITE 8
      
         Erityisvaatimukset, joita sovelletaan kompleksisten elektronisten ajoneuvonhallintajärjestelmien turvallisuuteen
      
      1.   YLEISTÄ
      Tässä liitteessä määritellään erityisvaatimukset, jotka koskevat kompleksisten elektronisten ajoneuvonhallintajärjestelmien (määritelmä 2.3) turvallisuuteen liittyvää asiakirja-aineistoa, vikaantumisen varalta sovellettavaa strategiaa ja tarkastusmenettelyä siltä osin kuin kyse on tästä säännöstä.
      Tähän liitteeseen voidaan viitata myös tämän säännön yksittäisissä kohdissa, kun kyse on elektronisten järjestelmien valvomista turvallisuuteen liittyvistä toiminteista.
      Liitteessä ei määritellä järjestelmän suorituskykykriteereitä vaan käsitellään järjestelmän suunnitteluun liittyviä menettelyjä ja tietoja, jotka on toimitettava tutkimuslaitokselle tyyppihyväksyntää varten.
      Näissä tiedoissa on osoitettava, että kyseinen järjestelmä täyttää tavanomaisissa oloissa ja vikaantuneena kaikki soveltuvat suorituskykyvaatimukset, jotka on vahvistettu muualla tässä säännössä.
      2.   MÄÄRITELMÄT
      Tässä liitteessä sovelletaan seuraavia määritelmiä:
      
                  2.1
               
               
                  ’Turvajärjestelyillä’ tarkoitetaan järjestelmään, esimerkiksi sen sähköisiin osiin sisällytettyjä järjestelyjä, joilla huolehditaan järjestelmän eheydestä ja varmistetaan siten järjestelmän turvallinen toiminta myös sähköisen häiriön tapauksessa.
                  Turvajärjestelyihin voi kuulua myös toiminne, jonka myötä ajoneuvon olennaiset toiminteet siirtyvät toimimaan vain osittain taikka varajärjestelmää hyödyntäen.
               
            
                  2.2
               
               
                  ’Elektronisella hallintajärjestelmällä’ tarkoitetaan niiden yksiköiden yhdistelmää, jotka yhdessä huolehtivat kyseisestä ajoneuvonhallintatoiminteesta sähköisen tietojenkäsittelyn avulla.
                  Tällaiset järjestelmät, joita usein ohjataan erityisellä ohjelmistolla, kootaan erillisistä toimintakomponenteista, kuten tunnistimista, elektronisista ohjainyksiköistä ja säätimistä ja varustetaan siirtoyhteyksillä. Niihin voi kuulua mekaanisia, sähköpneumaattisia ja sähköhydraulisia osia.
                  Tässä tarkoitettu ’järjestelmä’ on se, jolle tyyppihyväksyntää haetaan.
               
            
                  2.3
               
               
                  ’Kompleksisilla elektronisilla ajoneuvonhallintajärjestelmillä’ tarkoitetaan elektronisia hallintajärjestelmiä, jotka kuuluvat sellaiseen komentoketjuun, jossa valvottu toiminne voidaan ohittaa korkeammantasoisella elektronisella ohjausjärjestelmällä tai -toiminteella.
                  Ohitetusta toiminnosta tulee osa kompleksista järjestelmää.
               
            
                  2.4
               
               
                  ’Korkeammantasoisilla ohjausjärjestelmillä ja -toiminteilla’ tarkoitetaan järjestelmiä ja toiminteita, jotka lisäprosessoinnin ja/tai -mittausten avulla muuttavat ajoneuvon käyttäytymistä muuttamalla ajoneuvon hallintajärjestelmän tavanomaisia toimintoja.
                  Kompleksiset järjestelmät voivat tämän ansiosta automaattisesti muuttaa toimintatavoitteitaan mitattuihin olosuhteisiin perustuvan priorisoinnin mukaan.
               
            
                  2.5
               
               
                  ’Yksiköt’ ovat pienimpiä tässä liitteessä tarkasteltavia järjestelmän rakenneosia, sillä näitä osien yhdistelmiä pidetään yksittäisinä yksiköinä tunnistamista, analysointia ja vaihtamista varten.
               
            
                  2.6
               
               
                  ’Siirtoyhteyksillä’ tarkoitetaan järjestelyjä, joilla erilliset yksiköt liitetään toisiinsa signaalien, toimintadatan tai energian siirtoa varten.
                  Laitteet ovat yleensä sähköisiä mutta voivat olla osittain myös mekaanisia, pneumaattisia, hydraulisia tai optisia.
               
            
                  2.7
               
               
                  ’Valvonta-alueella’ tarkoitetaan lähtömuuttujaa, ja se määrittelee sen alueen, jota järjestelmä todennäköisesti valvoo.
               
            
                  2.8
               
               
                  ’Toimintarajalla’ tarkoitetaan niitä fyysisiä rajoja, joiden sisäpuolella järjestelmä voi huolehtia valvontatehtävästään.
               
            3.   ASIAKIRJAT
      3.1   Vaatimukset
      Valmistajan on toimitettava sellaiset asiakirjat, joista käy ilmi järjestelmän perusrakenne ja se, millä tavoin se on yhteydessä ajoneuvon muihin järjestelmiin tai miten se suoraan valvoo lähtömuuttujia.
      Asiakirjoissa on selostettava valmistajan määrittelemät järjestelmän toiminteet ja turvajärjestelyt.
      Asiakirja-aineiston on oltava tiivis, mutta siinä on kuitenkin esitettävä näyttöä siitä, että suunnittelu- ja kehitystyössä on hyödynnetty asiantuntemusta kaikilta asiaan liittyviltä aloilta.
      Asiakirjoissa on teknisiä määräaikaistarkastuksia varten kuvattava, miten järjestelmän kulloinenkin toimintatila voidaan tarkastaa.
      
                  3.1.1
               
               
                  Asiakirja-aineisto koostuu kahdesta osasta:
                  
                              a)
                           
                           
                              Hyväksyntää varten tarvittava virallinen tietopaketti, joka sisältää 3 kohdassa luetellun aineiston (paitsi 3.4.4 kohdassa tarkoitettuja tietoja), joka on toimitettava tutkimuslaitokselle tyyppihyväksyntähakemuksen yhteydessä. Pakettia käytetään perusviiteaineistona tämän liitteen 4 kohdassa esitetyssä tarkastusmenettelyssä.
                           
                        
                              b)
                           
                           
                              Lisäaineisto ja 3.4.4 kohdassa tarkoitetut analyysitiedot, jotka valmistajan on säilytettävä ja annettava tarkastettaviksi tyyppihyväksynnän yhteydessä.
                           
                        
            3.2   Järjestelmän toimintojen kuvaus
      Kuvauksessa on selostettava yksinkertaisesti kaikkia järjestelmän valvontatoimintoja ja menettelyjä, joilla asetettuihin tavoitteisiin on määrä päästä, myös niitä mekanismeja, joilla valvonta toteutetaan.
      
                  3.2.1
               
               
                  Kaikki lähtö- ja mitatut muuttujat on lueteltava ja niiden toiminta-alue määriteltävä.
               
            
                  3.2.2
               
               
                  Kaikki järjestelmän valvomat lähtömuuttujat on lueteltava, ja lisäksi on ilmoitettava kussakin tapauksessa, tapahtuuko valvonta suoraan vai ajoneuvon jonkin toisen järjestelmän välityksellä. Kuhunkin muuttujaan sovellettava valvonta-alue (2.7 kohta) on määriteltävä.
               
            
                  3.2.3
               
               
                  Toimintarajat määrittelevät raja-arvot (2.8 kohta) on annettava, jos niillä on merkitystä järjestelmän toiminnalle.
               
            3.3   Järjestelmän kokoonpano ja kaaviot
      3.3.1   Komponenttiluettelo
      On toimitettava luettelo, jossa esitetään kaikki järjestelmään kuuluvat yksiköt ja mainitaan ne muut ajoneuvon järjestelmät, joita tarvitaan kyseisen valvontatoiminnon toteuttamiseen.
      Lisäksi on toimitettava kaavio, jossa nämä yksiköt esitetään toisiinsa yhdistettynä ja josta käy selvästi ilmi laitteitten sijoittelu ja niiden väliset yhteydet.
      3.3.2   Yksiköitten toiminta
      Järjestelmän kunkin yksikön toiminnasta ja yksiköt muihin yksiköihin tai toiseen ajoneuvon järjestelmään yhdistävistä signaaleista on esitettävä kuvaus. Kuvaus voidaan antaa lohko- tai muuna kaaviona taikka kaaviota hyödyntävänä sanallisena kuvauksena.
      3.3.3   Liitokset
      Järjestelmän sisäiset liitokset on esitettävä piirikaaviona sähköisten linkkien osalta, valokuitudiagrammina optisten linkkien osalta, putkikaaviona pneumaattisten tai hydraulisten laitteiden osalta ja yksinkertaisena kaaviona mekaanisten liitosten osalta.
      3.3.4   Signaalin kulku ja sovellettavat prioriteetit
      Siirtoyhteyksien ja yksiköstä toiseen välitettävien signaalien on vastattava selkeästi toisiaan.
      Multipleksoituja datakanavia pitkin välitettäviin signaaleihin sovellettavat prioriteetit on mainittava aina, kun priorisointi voi vaikuttaa järjestelmän toimintaan tai turvallisuuteen tämän säännön alaan kuuluvassa mielessä.
      3.3.5   Yksiköitten tunnistaminen
      Kukin yksikkö on voitava tunnistaa selvästi ja varmasti (esim. laitteeseen tehtävällä merkinnällä sekä ohjelmiston sisällön osoittavalla merkinnällä tai ulostulosignaalilla), jotta toisiansa vastaavat laitteet ja asiakirjat voidaan yhdistää toisiinsa.
      Jos yhteen yksikköön tai yhteen tietokoneeseen on koottu useampia toimintoja, jotka kuitenkin selvyyden vuoksi esitetään lohkokaaviossa erillisinä lohkoina, on laite varustettava yhdellä ainoalla tunnistemerkinnällä.
      Tätä tunnistemerkintää käyttämällä valmistajan on vakuutettava, että toimitetut laitteet ovat niitä koskevien asiakirjojen mukaisia.
      
                  3.3.5.1
               
               
                  Tunnistemerkinnällä yksilöidään laitteen ja ohjelmiston versio, ja jos viimeksi mainittu muuttuu niin, että kyseisen yksikön toiminta muuttuu tämän säännön soveltamisalaan kuuluvalla tavalla, myös tunnistemerkintää on muutettava.
               
            3.4   Valmistajan soveltamat turvajärjestelyt
      
                  3.4.1
               
               
                  Valmistajan on annettava lausunto, jossa vahvistetaan, että järjestelmän tavoitteitten toteuttamiseksi valittu strategia ei järjestelmän kunnossa ollessa vaaranna muiden tämän säännön vaatimusten piiriin kuuluvien järjestelmien toimintaa.
               
            
                  3.4.2
               
               
                  Järjestelmässä käytettyjen ohjelmistojen arkkitehtuuri on selostettava ja käytetyt suunnittelumenetelmät ja -välineet yksilöitävä. Valmistajan on kyettävä esittämään tarvittaessa näyttöä siitä, millä tavoin järjestelmän toimintaperiaate toteutettiin suunnittelu- ja kehittelyvaiheessa.
               
            
                  3.4.3
               
               
                  Valmistajan on toimitettava tutkimuslaitokselle selvitys järjestelmään sisällytetyistä toiminteista, joilla huolehditaan sen turvallisesta toiminnasta vikaantumistapauksessa. Järjestelmään vikaantumisen varalta sisällytettyjä toiminteita ovat esimerkiksi seuraavat:
                  
                              a)
                           
                           
                              toiminnan jatkaminen käyttämällä vain osaa järjestelmästä
                           
                        
                              b)
                           
                           
                              siirtyminen erillisen varajärjestelmän käyttöön
                           
                        
                              c)
                           
                           
                              korkeamman tason toiminteen kytkeminen pois.
                           
                        Vian ilmetessä kuljettajaa on varoitettava siitä esimerkiksi varoitussignaalilla tai näytössä esitettävällä viestillä. Varoituksen antamista on jatkettava niin kauan kuin vika on olemassa, ellei kuljettaja deaktivoi järjestelmää esimerkiksi kääntämällä virtakytkimen pois-asentoon taikka kytkemällä kyseisen toiminteen pois päältä tarkoitukseen varatulla kytkimellä.
               
            
                  3.4.3.1
               
               
                  Jos valittu toiminne kytkee päälle järjestelmän osittaisen toiminnan tietyissä vikaolosuhteissa, on yksilöitävä kyseiset olosuhteet ja määriteltävä tuloksena olevat toimintarajoitukset.
               
            
                  3.4.3.2
               
               
                  Jos valittu toiminne ottaa käyttöön toisen (varalla olevan) keinon ajoneuvonhallintajärjestelmän tavoitteen toteuttamiseksi, on selostettava vaihtomekanismin periaatteet, logiikka ja varmennustaso sekä mahdolliset varatarkastusjärjestelmät ja määriteltävä varajärjestelmän aiheuttamat toimintarajoitukset.
               
            
                  3.4.3.3
               
               
                  Jos valitussa ratkaisussa kytketään pois korkeamman tason järjestelmä tai toiminne, kaikki siihen liittyvät ulostulovalvontasignaalit on katkaistava niin, että siirtyminen sujuu mahdollisimman häiriöttä.
               
            
                  3.4.4
               
               
                  Asiakirjojen tueksi on esitettävä analyysi, joka osoittaa yleisesti, miten järjestelmä käyttäytyy jonkin sellaisen määritellyn vian ilmaantuessa, joka vaikuttaa ajoneuvon hallintaan tai turvallisuuteen.
                  Analyysi voi perustua vika- ja vaikutusanalyysiin (FMEA), vikapuuanalyysiin (FTA) taikka vastaavaan menettelyyn, joka soveltuu järjestelmän turvallisuuden arviointiin.
                  Valmistajan on vahvistettava valitsemansa analyysimenetelmät ja noudatettava niitä sekä annettava ne tutkimuslaitoksen tarkastettavaksi tyyppihyväksynnän yhteydessä.
               
            
                  3.4.4.1
               
               
                  Asiakirjoissa on yksilöitävä seurattavat parametrit ja ilmoitettava kunkin tämän liitteen 3.4.4 kohdassa määritellyn tyyppisen vikatilanteen yhteydessä käytettävä varoitussignaali, joka annetaan kuljettajalle taikka huoltokorjaamon tai tutkimuslaitoksen henkilökunnalle.
               
            4.   TARKASTUS JA TESTIT
      4.1   Järjestelmän toiminta, sellaisena kuin se on kuvattu 3 kohdassa vaadituissa asiakirjoissa, on testattava seuraavalla tavalla:
      4.1.1   Järjestelmän toiminnan tarkastaminen
      Normaalit toimintatasot on määritettävä tarkastamalla, vastaako ajoneuvon järjestelmän toiminta vioista vapaissa olosuhteissa valmistajan perusvertailuspesifikaatioita, ellei tämä tarkastus kuulu jonkin tietyn sellaisen testin piiriin, jota edellytetään osana tämän tai jonkin toisen säännön mukaisesti tehtävää hyväksyntämenettelyä.
      4.1.2   Edellä 3.4 kohdassa tarkoitettujen turvajärjestelyjen tarkastaminen
      Tyyppihyväksyntäviranomaisen niin päättäessä on tarkastettava järjestelmän käyttäytyminen jonkin yksittäisen yksikön vikaantuessa. Sitä varten simuloidaan yksikön sisäisten vikojen vaikutusta johtamalla vastaavia signaaleja sähköisiin yksiköihin tai mekaanisiin osiin.
      
                  4.1.2.1
               
               
                  Tarkastustulosten on vastattava vika-analyysin tuloksista tehtyä kirjallista tiivistelmää siinä määrin, että kokonaisvaikutusten perusteella voidaan vahvistaa, että turvajärjestelyt ja niiden toiminta ovat riittävän tasoisia.
               
            
   
      LIITE 9
      
         ELEKTRONINEN AJONVAKAUTUSJÄRJESTELMÄ JA HÄTÄJARRUTEHOSTIN
      
      A.   ELEKTRONISIA AJONVAKAUTUSJÄRJESTELMIÄ KOSKEVAT VAATIMUKSET (JOS ASENNETTU)
      1.   YLEISET VAATIMUKSET
      ESC-järjestelmällä varustettujen ajoneuvojen on täytettävä tämän osan 2 kohdassa määritetyt toiminnalliset vaatimukset ja 3 kohdan suoritusvaatimukset 4 kohdassa määritettyjä testausmenetelmiä käyttäen 5 kohdassa määritetyissä testausolosuhteissa.
      2.   TOIMINNALLISET VAATIMUKSET
      Jokaisen ajoneuvon, johon tätä liitettä sovelletaan, on oltava varustettu elektronisella ajonvakautusjärjestelmällä, joka:
      
                  2.1
               
               
                  kykenee tuottamaan jarrutusmomentin erikseen kaikkiin neljään pyörään (1) ja omaa ohjausalgoritmin, joka hyödyntää tätä ominaisuutta;
               
            
                  2.2
               
               
                  on toiminnassa ajoneuvon koko nopeusalueella kaikissa ajamisen vaiheissa, mukaan lukien kiihdyttäminen, rullaaminen ja hidastaminen (mukaan lukien jarruttaminen), lukuun ottamatta seuraavia tilanteita:
                  
                              2.2.1
                           
                           
                              kun kuljettaja on kytkenyt ESC-järjestelmän pois päältä;
                           
                        
                              2.2.2
                           
                           
                              kun ajoneuvon nopeus on alle 20 km/h;
                           
                        
                              2.2.3
                           
                           
                              kun järjestelmä suorittaa käynnistyksen jälkeistä itsetestausta ja virheellisten arvojen tarkistusta, mikä ei saa kestää yli kahta minuuttia ajettaessa 5.10.2 kohdan mukaisissa olosuhteissa;
                           
                        
                              2.2.4
                           
                           
                              kun ajoneuvoa peruutetaan;
                           
                        
            
                  2.3
               
               
                  kykenee toimimaan silloinkin, kun lukkiutumaton jarrujärjestelmä tai luistonestojärjestelmä on myös kytketty päälle.
               
            3.   SUORITUSVAATIMUKSET
      Suoritettaessa kutakin testiä 4 kohdan testausolosuhteissa käyttäen 5.9 kohdan testausmenettelyä ajoneuvon on ESC-järjestelmä päälle kytkettynä täytettävä 3.1 ja 3.2 kohtien suuntavakauskriteerit sekä 3.3 kohdan käsiteltävyyskriteerit kunkin testin aikana, kun ohjauspyörä on automaattisesti käännettynä 5A tai suurempaan kulmaan, kuitenkin 5.9.4 kohdan rajoitusten mukaisesti, missä A on 5.6.1 kohdassa laskettu ohjauspyörän (2) kulma.
      Kun ajoneuvo on testattu fyysisesti 4 kohdan mukaisesti, saman ajoneuvotyypin eri versioiden tai varianttien vaatimustenmukaisuus voidaan osoittaa tietokonesimulaatiolla, joka noudattaa 4 kohdan testausolosuhteita ja 5.9 kohdan testausmenettelyä. Simulaattorin käyttö on määritelty tämän liitteen lisäyksessä 1.
      3.1   Kiertonopeus mitattuna 1 sekunti sinikäyrä pysäytyksellä -ohjaussyötteen (Sine with Dwell) valmistumisen jälkeen (aika T0 + 1 kuvassa 1) ei saa ylittää 35:tä prosenttia ensimmäisestä kiertonopeuden huippuarvosta, joka on mitattu ohjauspyörän kulman vaihtaessa etumerkkiä (ensimmäisen ja toisen huipun välissä) (ψ Peak kuvassa 1) saman testiajon aikana.
      
         Kuva 1
      
      
         Ohjauspyörän asento ja sivuttaisvakauden arviointiin käytettävä kiertonopeustieto
      
      
         
      3.2   Kiertonopeus mitattuna 1,75 sekuntia sinikäyrä pysäytyksellä -ohjaussyötteen valmistumisen jälkeen ei saa ylittää 20:tä prosenttia ensimmäisestä kiertonopeuden huippuarvosta, joka on mitattu ohjauspyörän kulman vaihtaessa etumerkkiä (ensimmäisen ja toisen huipun välissä) saman testiajon aikana.
      3.3   Ajoneuvon painopisteen sivuttaissiirtymän sen alkuperäiseen suoraan kulkulinjaan verrattuna on oltava vähintään 1,83 m ajoneuvoilla, joiden suurin teknisesti sallittu kokonaismassa on 3 500 kg tai vähemmän, ja 1,52 m ajoneuvoilla, joiden suurin teknisesti sallittu kokonaismassa on yli 3 500 kg laskettuna 1,07 sekuntia ohjausliikkeen (BOS, Beginning of Steer) alkamisesta. BOS määritellään 5.11.6 kohdassa.
      
                  3.3.1
               
               
                  Sivuttaissiirtymän laskenta suoritetaan muodostamalla kaksoisintegraali ajan suhteen ajoneuvon painopisteen mitatusta sivuttaiskiihtyvyydestä seuraavan kaavan mukaisesti:
                  Sivuttaissiirtymä = 
                  Tyyppihyväksyntätestaukseen voidaan sallia vaihtoehtoinen mittausmenetelmä, mikäli sillä saavutetaan ainakin vastaava tarkkuus kuin kaksoisintegraalimenetelmällä.
               
            
                  3.3.2
               
               
                  Integraalissa aika t = 0 tarkoittaa ohjausliikkeen aloitusaikaa, josta käytetään termiä ”Beginning of Steer” (BOS). BOS määritellään 5.11.6 kohdassa.
               
            3.4   ESC-järjestelmän toimintahäiriön havaitseminen
      Ajoneuvon on oltava varustettu varoitusvalolla, joka varoittaa kuljettajaa kaikista sellaisista toimintahäiriöistä, jotka vaikuttavat ajoneuvon elektronisen ajonvakautusjärjestelmän ohjaus- tai vastaussignaalien synnyttämiseen tai siirtämiseen.
      
                  3.4.1
               
               
                  ESC-järjestelmän toimintahäiriön merkkivalon;
                  
                              3.4.1.1
                           
                           
                              on oltava olla esteettä ja selkeästi kuljettajan näkyvillä hänen istuessaan kuljettajan tavanomaisessa istuma-asennossa kuljettajan turvavyö kiinnitettynä;
                           
                        
                              3.4.1.2
                           
                           
                              on oltava pystysuorassa kuljettajan näkökulmasta hänen ajaessaan;
                           
                        
                              3.4.1.3
                           
                           
                              on oltava merkitty alla olevalla ”ESC-järjestelmän virhetoiminnon varoitusvalon” symbolilla tai ”ESC”-tekstillä;
                              
                        
                              3.4.1.4
                           
                           
                              on oltava väriltään keltainen tai kellanruskea;
                           
                        
                              3.4.1.5
                           
                           
                              on sytytettynä oltava riittävän kirkas erottuakseen kuljettajalle sekä päivä- että yöolosuhteissa kuljettajan silmien sopeuduttua tien vallitseviin valaistusolosuhteisiin;
                           
                        
                              3.4.1.6
                           
                           
                              on sytyttävä toimintahäiriön aikana ja pysyttävä syttyneenä 3.4 kohdassa määritettyjen olosuhteiden vallitessa niin pitkään kuin toimintahäiriö esiintyy aina kun virtalukko on kytketty päälle, lukuun ottamatta 3.4.1.7 kohdan tilanteita;
                           
                        
                              3.4.1.7
                           
                           
                              on sytyttävä lampuntarkistusta varten joko silloin, kun virtalukko kytketään päälle-asentoon moottorin ollessa sammutettuna tai kun virtalukko on valmistajan tarkistusasennoksi määrittämässä asennossa päällä- ja käynnistysasentojen välissä, lukuun ottamatta 3.4.2 kohdan tilanteita;
                           
                        
                              3.4.1.8
                           
                           
                              on sammuttava toimintahäiriön korjaantumisen jälkeisessä sytytyssyklissä 5.10.4 kohdan mukaisesti;
                           
                        
                              3.4.1.9
                           
                           
                              käyttötarkoituksiin voi myös sisältyä liittyvien järjestelmien/toimintojen toimintahäiriöiden ilmaisu, mukaan lukien luistonestojärjestelmä, perävaunun vakautusjärjestelmä, kaarrejarrutuksen hallintajärjestelmä sekä muut vastaavat toiminnot, jotka käyttävät toimintaansa kaasutinta ja/tai yksittäisten pyörien jarrumomentteja ja joilla on yhteisiä komponentteja ESC-järjestelmän kanssa.
                           
                        
            
                  3.4.2
               
               
                  ESC-järjestelmän toimintahäiriön merkkivalon ei tarvitse syttyä, kun käynnistyksen turvalukitus on kytkeytyneenä.
               
            
                  3.4.3
               
               
                  3.4.1.7 kohdan vaatimus ei koske yhteisellä alueella näytettäviä merkkivaloja.
               
            
                  3.4.4
               
               
                  Valmistaja voi käyttää ESC-järjestelmän toimintahäiriön varoitusvaloa vilkkuvassa tilassa ilmaisemassa ESC-järjestelmän toimintaa.
               
            3.5   ESC-järjestelmän sammutuskytkin ja muut järjestelmän hallintalaitteet
      Valmistaja voi halutessaan sisällyttää järjestelmään ESC-järjestelmän sammutuskytkimen, jonka on oltava sytytettynä ajoneuvon ajovalojen ollessa päällä ja jonka tarkoituksena on asettaa ESC-järjestelmä toimintatilaan, jossa se ei enää täytä 3, 3.1, 3.2 ja 3.3 kohtien suoritusvaatimuksia. Valmistajat voivat myös tarjota hallintalaitteita muille järjestelmille, joilla on liitännäisvaikutus ESC-järjestelmän toimintaan. Molemmat tällaiset hallintalaitteet, jotka asettavat ESC-järjestelmän tilaan, jossa se ei enää täytä 3, 3.1, 3.2 ja 3.3 kohtien suoritusvaatimuksia, ovat sallittuja, mikäli järjestelmä täyttää myös 3.5.1, 3.5.2 ja 3.5.3 kohtien vaatimukset.
      
                  3.5.1
               
               
                  Ajoneuvon ESC-järjestelmän on aina palattava valmistajan alkuperäiseen oletustilaan, joka täyttää 2 ja 3 kohtien vaatimukset, jokaisella ajoneuvon käynnistyskerralla huolimatta siitä, minkä käyttötilan kuljettaja on aikaisemmin valinnut. Ajoneuvon ESC-järjestelmän ei kuitenkaan tarvitse palata 3–3.3 kohtien vaatimukset täyttävään tilaan jokaisella ajoneuvon käynnistyskerralla, jos:
                  
                              3.5.1.1
                           
                           
                              ajoneuvo on kuljettajan hidasta maastoajoa varten valitsemassa nelivetotilassa, joka kytkee etu- ja taka-akselien vetopyörästöt yhteen ja tarjoaa vähintään 1,6:n ylimääräisen alennuksen moottorin nopeuden ja ajoneuvon nopeuden välille; tai
                           
                        
                              3.5.1.2
                           
                           
                              ajoneuvo on kuljettajan valitsemassa nelivetotilassa, joka on suunniteltu korkeammilla nopeuksilla ajamiseen lumisilla tai hiekkaisilla teillä tai sorateillä ja joka kytkee etu- ja taka-akselien vetopyörästöt yhteen, edellyttäen että ajoneuvo täyttää tässä tilassa 3.1 ja 3.2 kohtien vakausvaatimukset 4 kohdassa määritetyissä testausolosuhteissa. Jos järjestelmässä on kuitenkin useampi kuin yksi ESC-tila, joka täyttää 3.1 ja 3.2 kohtien vaatimukset edellisellä käynnistyskerralla valitulla voimansiirtotilalla, ESC-järjestelmän on palattava valmistajan kyseiselle voimansiirtotilalle määrittelemään alkuperäiseen oletustilaan jokaisella uudelleenkäynnistyskerralla.
                           
                        
            
                  3.5.2
               
               
                  Hallintalaite, jonka ainoa tarkoitus on asettaa ESC-järjestelmä tilaan, jossa se ei enää täytä 3, 3.1, 3.2 ja 3.3 kohtien suoritusvaatimuksia, on merkittävä alla esitetyllä symbolilla tai tekstillä ”ESC OFF”.
                  
                     
               
            
                  3.5.3
               
               
                  ESC-järjestelmän hallintalaite, jonka tarkoituksena on asettaa ESC-järjestelmä erilaisiin tiloihin, joista ainakin yksi ei täytä 3, 3.1, 3.2 ja 3.3 kohtien suoritusvaatimuksia, on merkittävä alla esitetyllä symbolilla sekä tekstillä ”OFF” kyseisen toimintatilan valintakohdan vieressä.
                  
                     
                  Vaihtoehtoisesti siinä tapauksessa, että ESC-järjestelmän toimintatilaa ohjataan hallintalaitteella, jolla ohjataan useita eri toimintoja, kuljettajan näytön on selkeästi ilmaistava kuljettajalle kyseisen toimintatilan valintakohta joko 3.5.2 kohdan symbolilla tai tekstillä ”ESC OFF”.
               
            
                  3.5.4
               
               
                  Hallintalaitetta, jolla ohjataan muuta järjestelmää, jonka rinnakkaisvaikutuksena ESC-järjestelmä kytkeytyy tilaan, jossa se ei enää täytä 3, 3.1, 3.2 ja 3.3 kohtien suoritusvaatimuksia, ei tarvitse merkitä 3.5.2 kohdan ESC-järjestelmän toimimattomuutta esittävällä symbolilla.
               
            3.6   ESC-järjestelmä pois päältä -merkkivalo
      Mikäli valmistaja sisällyttää järjestelmään hallintalaitteen, jolla ESC-järjestelmä kytketään pois päältä tai sen toimintaa rajoitetaan 3.5 kohdan mukaisesti, 3.6.1–3.6.4 kohtien merkkivaloa koskevien vaatimuksien on täytyttävä kuljettajan varoittamiseksi ESC-järjestelmän toimimattomuudesta tai rajoitetusta toiminnasta. Tämä vaatimus ei koske 3.5.1.2 kohdassa mainittua kuljettajan valitsemaa toimintatilaa.
      
                  3.6.1
               
               
                  Ajoneuvon valmistajan on sisällytettävä järjestelmään merkkivalo, joka ilmoittaa ajoneuvon olevan sellaisessa tilassa, jossa se ei täytä 3, 3.1, 3.2 ja 3.3 kohtien vaatimuksia, mikäli järjestelmässä on kyseisen kaltainen toimintatila.
               
            
                  3.6.2
               
               
                  ESC-järjestelmä pois päältä -merkkivalon:
                  
                              3.6.2.1
                           
                           
                              on oltava esteettä ja selkeästi kuljettajan näkyvillä hänen istuessaan kuljettajan tavanomaisessa istuma-asennossa kuljettajan turvavyö kiinnitettynä;
                           
                        
                              3.6.2.2
                           
                           
                              on oltava pystysuorassa kuljettajan näkökulmasta hänen ajaessaan;
                           
                        
                              3.6.2.3
                           
                           
                              on oltava merkitty alla olevalla ”ESC-järjestelmä poissa päältä” -symbolilla tai ”ESC OFF”-tekstillä,
                              tai
                              ilmaistu englannin kielen sanalla ”OFF” joko 3.5.2 tai 3.5.3 kohdassa mainitun hallintalaitteen tai toimintahäiriöstä ilmoittavan varoitusvalon vieressä;
                           
                        
                              3.6.2.4
                           
                           
                              on oltava väriltään keltainen tai kellanruskea;
                           
                        
                              3.6.2.5
                           
                           
                              on sytytettynä oltava riittävän kirkas erottuakseen kuljettajalle sekä päivä- että yöolosuhteissa kuljettajan silmien sopeuduttua tien vallitseviin valaistusolosuhteisiin;
                           
                        
                              3.6.2.6
                           
                           
                              on pysyttävä sytytettynä niin pitkään kuin ESC-järjestelmä on tilassa, jossa se ei täytä 3, 3.1, 3.2 ja 3.3 kohtien vaatimuksia;
                           
                        
                              3.6.2.7
                           
                           
                              on sytyttävä lampuntarkistusta varten joko silloin, kun virtalukko kytketään päälle-asentoon moottorin ollessa sammutettuna tai kun virtalukko on valmistajan tarkistusasennoksi määrittämässä asennossa päällä- ja käynnistysasentojen välissä, lukuun ottamatta 3.6.3 ja 3.6.4 kohtien tilanteita;
                           
                        
                              3.6.2.8
                           
                           
                              on sammuttava sen jälkeen, kun ESC-järjestelmä on palautunut valmistajan alkuperäiseen oletustilaan.
                           
                        
            
                  3.6.3
               
               
                  ”ESC-järjestelmä pois päältä” -merkkivalon ei tarvitse syttyä, kun käynnistyksen turvalukitus on kytkeytyneenä.
               
            
                  3.6.4
               
               
                  Tämän osan 3.6.2.7 kohdan vaatimus ei koske yhteisellä alueella näytettäviä merkkivaloja.
               
            
                  3.6.5
               
               
                  Valmistaja voi käyttää ”ESC-järjestelmä pois päältä” -merkkivaloa ilmaisemaan järjestelmän muuta kuin valmistajan alkuperäistä oletustilaa vastaavaa toimintatasoa, vaikka ajoneuvo täyttäisikin kyseisessä tilassa tämän osan 3, 3.1, 3.2 ja 3.3 kohtien vaatimukset.
               
            3.7   ESC-järjestelmän tekninen dokumentaatio
      Lisäyksenä tämän säännön liitteessä 8 määriteltyihin vaatimuksiin on dokumentaation vahvistuksena sille, että ajoneuvo on varustettu ESC-järjestelmällä, joka täyttää tämän säännön 2.25 kohdan ”ESC-järjestelmän” määritelmän, sisällettävä ajoneuvon valmistajan dokumentaatio 3.7.1–3.7.4 kohtien mukaisesti.
      
                  3.7.1
               
               
                  Kaikki ESC-järjestelmän laitteet erittelevä järjestelmäkaavio. Kaaviossa on nimettävä kaikki osat, joilla tuotetaan jarrumomenttia kuhunkin pyörään sekä määritettävä ajoneuvon kiertonopeus, arvioitu sivuluisu tai sivuluisun derivaatta ja kuljettajan ohjausliikkeet.
               
            
                  3.7.2
               
               
                  Lyhyt kirjallinen selitys, joka kuvailee riittävästi ESC-järjestelmän toiminnan perusperiaatteita. Tämän selityksen on sisällettävä pääpiirteittäinen selitys järjestelmän kyvystä tuottaa jarrumomenttia kuhunkin pyörään ja siitä, miten ESC-järjestelmä muuttaa ajoneuvon käyttövoimaa toimiessaan, ja ilmaistava, että ajoneuvon kiertonopeus määritetään suoraan. Selityksestä on myös käytävä ilmi ajoneuvon nopeusalue ja ajon vaiheet (kiihdyttäminen, hidastaminen, rullaaminen, ABS-järjestelmän tai luistoneston kytkeminen päälle), joiden aikana ESC-järjestelmä voi kytkeytyä päälle.
               
            
                  3.7.3
               
               
                  Logiikkakaavio. Tämä kaavio tukee 3.7.2 kohdan mukaista selitystä.
               
            
                  3.7.4
               
               
                  Tietoja aliohjautuvuudesta. Pääpiirteittäinen kuvaus ESC-järjestelmää ohjaavan tietokoneen saamista syötteistä ja siitä, miten niitä käytetään vähentämään ajoneuvon aliohjautumista.
               
            4.   TESTAUSOLOSUHTEET
      4.1   Ulkoilman olosuhteet:
      
                  4.1.1
               
               
                  ulkoinen lämpötila 0–45 °C;
               
            
                  4.1.2
               
               
                  tuulen maksiminopeus enintään 10 m/s ajoneuvoille, joiden SSF > 1,25, ja 5 m/s ajoneuvoille, joiden SSF ≤ 1,25.
               
            4.2   Testausalueen pinnoitus
      
                  4.2.1
               
               
                  Testit suoritetaan kuivalla, yhdenmukaisella kiinteäpinnoitteisella alustalla. Epätasainen ja aaltoileva alusta, jossa on esim. kuoppia ja suuria halkeamia, ei sovellu testaamiseen.
               
            
                  4.2.2
               
               
                  Testausalueen pinnoitteen nimellisen (3) kitkakertoimen huippuarvon (PBC) on oltava 0,9, ellei toisin ilmoitettu, mitattuna joko:
                  
                              4.2.2.1
                           
                           
                              ASTM-yhdistyksen E1136-vakiovertailutestausrenkaalla ASTM-menetelmän E1337-90 mukaisesti 64 km/h (40 mph) nopeudessa, tai
                           
                        
                              4.2.2.2
                           
                           
                              tämän säännön liitteen 6 lisäyksessä 2 määritetyllä k-testillä.
                           
                        
            
                  4.2.3
               
               
                  Testausalustan kaltevuuden on oltava yhdenmukainen, vaakasuoran ja 1 prosentin kaltevuuden välillä.
               
            4.3   Ajoneuvon tila
      
                  4.3.1
               
               
                  ESC-järjestelmä on käytössä koko testauksen ajan.
               
            
                  4.3.2
               
               
                  Ajoneuvon massa. Ajoneuvoon, jonka polttoainetankki on täytetty vähintään 90 prosenttiin tilavuudestaan, lastataan yhteensä 168 kg:n sisäkuorma, joka koostuu testikuljettajasta, n. 59 kg:sta testauslaitteita (automaattinen ohjauslaite, tiedonkeruujärjestelmä ja ohjauslaitteen voimanlähde) sekä tarvittavasta määrästä painolastia korvaamaan kuljettajan ja testauslaitteiden lisäksi mahdollisesti puuttuva paino. Mikäli painolastia tarvitaan, se sijoitetaan ajoneuvon lattialle kuljettajan istuimen taakse, tai tarvittaessa etuosan matkustajan istuimen jalkatilaan. Kaikki painolasti on kiinnitettävä siten, että se ei voi irrota testaamisen aikana.
               
            
                  4.3.3
               
               
                  Renkaat. Renkaat täytetään ajoneuvon valmistajan suosittelemaan kylmäpaineeseen, esim. ajoneuvon kilvessä tai rengaspainemerkissä ilmoitetun mukaan. Tarvittaessa voidaan asentaa putket estämään renkaiden irtoaminen vanteilta.
               
            
                  4.3.4
               
               
                  Tukipyörät. Tukipyöriä voidaan käyttää testaamisessa, mikäli sen katsotaan olevan tarpeen testikuljettajan turvallisuuden kannalta. Tässä tapauksessa seuraava koskee ajoneuvoja, joiden staattinen vakaustekijä SSF ≤ 1,25:
                  
                              4.3.4.1
                           
                           
                              Ajoneuvot, joiden massa ajokunnossa on alle 1 588 kg, varustetaan ”kevytrakenteisilla” tukipyörillä. Kevytrakenteiset tukipyörät suunnitellaan siten, että niiden massa on enintään 27 kg ja kallistuksen hitausmomentti enintään 27 kg · m2.
                           
                        
                              4.3.4.2
                           
                           
                              Ajoneuvot, joiden massa ajokunnossa on 1 588–2 722 kg, varustetaan ”normaalirakenteisilla” tukipyörillä. Normaalirakenteiset tukipyörät suunnitellaan siten, että niiden massa on enintään 32 kg ja kallistuksen hitausmomentti enintään 35,9 kg · m2.
                           
                        
                              4.3.4.3
                           
                           
                              Ajoneuvot, joiden massa ajokunnossa on suurempi kuin 2 722 kg, varustetaan ”raskailla” tukipyörillä. Raskaat tukipyörät suunnitellaan siten, että niiden massa on enintään 39 kg ja kallistuksen hitausmomentti enintään 40,7 kg · m2.
                           
                        
            
                  4.3.5
               
               
                  Automaattinen ohjauslaite. 5.5.2, 5.5.3, 5.6 ja 5.9 kohdissa käytetään ohjausrobottia, joka on ohjelmoitu suorittamaan vaaditut ohjausliikkeet. Ohjauslaitteen on kyettävä tuottamaan 40–60 Nm:n ohjausmomentti. Ohjauslaitteen on kyettävä tuottamaan kyseinen momentti ohjauspyörän kääntönopeuksilla, jotka voivat saavuttaa 1 200 astetta sekunnissa.
               
            5.   TESTIMENETTELY
      5.1   Täytä renkaat valmistajan suosittelemaan kylmäpaineeseen, esim. ajoneuvon kilvessä tai rengaspainemerkissä ilmoitetun mukaan.
      5.2   Merkkivalon tarkistus. Ajoneuvon ollessa paikallaan ja virtalukon ollessa lukitussa tai pois päältä -asennossa kytke virtalukko päälle-asentoon tai, mikäli sovellettavissa, asianmukaiseen merkkivalojen testausasentoon. ESC-järjestelmän toimintahäiriön merkkivalon on sytyttävä lampun toiminnan tarkistamiseksi 3.4.1.7. kohdan määrityksen mukaisesti, ja mikäli järjestelmä on sellaisella varustettu, ”ESC pois päältä” -merkkivalon on myös sytyttävä lampun toiminnan tarkistamiseksi 3.6.2.7 kohdan määrityksen mukaisesti. Merkkivalon tarkistusta ei vaadita yhteisellä alueella näytettäville merkkivaloille 3.4.3 ja 3.6.4 kohtien määritysten mukaisesti.
      5.3   ESC-järjestelmän sammutuskytkimen tarkistus. Mikäli ajoneuvo on varustettu ESC-järjestelmän sammutuskytkimellä: ajoneuvon ollessa paikallaan ja virtalukon ollessa lukitussa tai pois päältä -asennossa kytke virtalukko päälle-asentoon. Kytke ESC-järjestelmän sammutuskytkin päälle ja varmista, että ”ESC-järjestelmä pois päältä” -merkkivalo syttyy 3.6.4 kohdan määrityksen mukaisesti. Kytke virtalukko lukittuun tai pois päältä -asentoon. Kytke virtalukko takaisin päälle-asentoon ja varmista, että ”ESC-järjestelmä pois päältä” -merkkivalo on sammunut, mikä ilmaisee ESC-järjestelmän palautuneen toimintaan 3.5.1 kohdan mukaisesti.
      5.4   Jarrujen vakiointi
      Suorita ajoneuvon jarrujen vakiointi 5.4.1–5.4.4 kohdissa kuvaillulla tavalla.
      
                  5.4.1
               
               
                  Suoritetaan kymmenen pysähdystä 56 km/h nopeudesta n. 0,5 g:n keskimääräisellä hidastuvuudella.
               
            
                  5.4.2
               
               
                  Välittömästi kymmenen 56 km/h:n pysähdyksen sarjan jälkeen suoritetaan kolme lisäpysähdystä 72 km/h:n nopeudesta suuremmalla hidastuvuudella.
               
            
                  5.4.3
               
               
                  Suoritettaessa 5.4.2 kohdan pysähdyksiä jarrupoljinta painetaan voimalla, joka on riittävä ajoneuvon lukkiutumattoman jarrujärjestelmän (ABS) kytkeytymiseksi päälle suurimmassa osassa jokaista jarrutustapahtumaa.
               
            
                  5.4.4
               
               
                  5.4.2 kohdan viimeisen pysähtymisen jälkeen ajoneuvo kiihdytetään 72 km/h:n nopeuteen viideksi minuutiksi jarrujen jäähdyttämiseksi.
               
            5.5   Renkaiden vakiointi
      Suorita renkaiden vakiointi 5.5.1–5.5.3 kohtien menettelyn mukaisesti uutuudenkiillon kuluttamiseksi pois renkaista ja niiden lämmittämiseksi toimintalämpöönsä välittömästi ennen 5.6 ja 5.9 kohtien testiajojen suorittamista.
      
                  5.5.1
               
               
                  Testattavaa ajoneuvoa ajetaan ympäri 30 metriä halkaisijaltaan olevaa ympyrää nopeudella, joka tuottaa n. 0,5–0,6 g:n sivuttaiskiihtyvyyden, ensin kolme kertaa myötäpäivään, minkä jälkeen ajetaan kolme kierrosta vastapäivään.
               
            
                  5.5.2
               
               
                  Käyttäen siniaaltomaista ohjauskuviota 1 hertsin taajuudella, missä ohjauspyörän kulman huippuamplitudi vastaa 0,5–0,6 g:n huippusivuttaiskiihtyvyyttä, nopeuden ollessa 56 km/h, ajoneuvoa ajetaan neljä ajokertaa, joista jokaisella suoritetaan 10 siniaaltomaista ohjausliikettä.
               
            
                  5.5.3
               
               
                  Ohjauspyörän kulman amplitudin on viimeisen ajokerran viimeisessä ohjausliikkeessä oltava kaksinkertainen verrattuna muihin ohjausliikkeisiin. Suurin sallittu aikaväli jokaisen kierroksen ja ajokerran välillä on viisi minuuttia.
               
            5.6   Hitaasti kasvavan ohjausliikkeen testausmenettely
      Ajoneuvoa ajetaan kaksi hitaasti kasvavan ohjausliikkeen testiajosarjaa 80 ± 2 km/h:n vakionopeudella ja ohjausliikkeellä, joka kasvaa 13,5 astetta sekunnissa, kunnes saavutetaan n. 0,5 g:n sivuttaiskiihtyvyys. Jokainen testisarja toistetaan kolme kertaa. Yhdessä sarjassa ohjataan vastapäivään ja toisessa sarjassa myötäpäivään. Suurin sallittu aikaväli jokaisen testiajon välillä on viisi minuuttia.
      
                  5.6.1
               
               
                  Hitaasti kasvavan ohjausliikkeen testeissä määritetään arvo ”A”. ”A” on ohjauspyörän kulma asteissa, joka tuottaa testiajoneuvolle tasaisen 0,3 g:n sivuttaiskiihtyvyyden (korjattuna 5.11.3 kohdassa määritetyillä menetelmillä). A lasketaan lineaarisen regression avulla lähimmän 0,1 asteen tarkkuudella jokaisesta kuudesta hitaasti kasvavan ohjausliikkeen testistä. Alla käytettävä lopullinen A-arvo muodostetaan laskemalla keskiarvo kuuden lasketun A-arvon absoluuttisista arvoista ja pyöristämällä se lähimpään 0,1 asteeseen.
               
            5.7   A-arvon määrittämisen jälkeen suoritetaan 5.5 kohdassa kuvailtu renkaiden vakiointi renkaita vaihtamatta välittömästi ennen 5.9 kohdan sinikäyrä pysäytyksellä -testin suorittamista. Ensimmäinen sinikäyrä pysäytyksellä -testisarja on aloitettava kahden tunnin kuluessa 5.6 kohdan hitaasti kasvavan ohjausliikkeen testien valmistumisesta.
      5.8   Tarkista, että ESC-järjestelmä on käytössä varmistamalla, että ESC-järjestelmän toimintahäiriön ja ”ESC-järjestelmä pois päältä” (jos sellainen sisältyy järjestelmään) -merkkivalot eivät pala.
      5.9   Yliohjauksen korjauksen ja käsiteltävyyden sinikäyrä pysäytyksellä -testi
      Ajoneuvoa ajetaan kaksi testiajosarjaa käyttäen 0,7 hertsin taajuista siniaaltomaista ohjauskuviota, jossa on 500 ms:n viive alkaen toisesta amplitudihuipusta kuvan 2 mukaisesti (sinikäyrä pysäytyksellä -testit). Yhdessä sarjassa käytetään ohjausliikettä vastapäivään syklin ensimmäisellä puolikkaalla ja toisessa sarjassa käytetään ohjausliikettä myötäpäivään syklin ensimmäisellä puolikkaalla. Ajoneuvon annetaan jäähtyä sen ollessa paikoillaan jokaisen testiajon välissä 1,5–5 minuutin ajan.
      
         Kuva 2
      
      
         Sinikäyrä pysäytyksellä
      
      
         
      
                  5.9.1
               
               
                  Ohjausliike aloitetaan ajoneuvon rullatessa isolla vaihteella 80 ± 2 km/h:n nopeudella.
               
            
                  5.9.2
               
               
                  Kunkin sarjan ensimmäisen testiajon ohjausamplitudina käytetään arvoa 1,5A, missä A on 5.6.1 kohdassa määritetty ohjauspyörän kulma.
               
            
                  5.9.3
               
               
                  Kussakin testiajosarjassa kasvatetaan ohjausamplitudia joka ajokerralla 0,5A:lla edellyttäen, että ajokerran ohjausamplitudi ei kasva suuremmaksi kuin 5.9.4 kohdassa viimeiselle ajokerralle määritetty amplitudi.
               
            
                  5.9.4
               
               
                  Kunkin sarjan viimeisen ajokerran ohjausamplitudi on suurempi arvoista 6,5A ja 270 astetta, edellyttäen että laskettu arvo 6,5A on pienempi tai yhtä suuri kuin 300 astetta. Jos mikä tahansa 0,5A:n lisäys 6,5A:han asti tuottaa arvon, joka on suurempi kuin 300 astetta, viimeisen ajokerran ohjausamplitudina käytetään 300:aa astetta.
               
            
                  5.9.5
               
               
                  Kahden testiajosarjan valmistumisen jälkeen suoritetaan kiertonopeuden ja sivuttaiskiihtyvyyden tietojen jälkiprosessointi 5.11 kohdan määritysten mukaisesti.
               
            5.10   ESC-järjestelmän toimintahäiriön havaitseminen
      
                  5.10.1
               
               
                  Simuloi yksi tai useampi ESC-järjestelmän toimintahäiriö irrottamalla virtalähde mistä tahansa ESC-järjestelmän osasta tai irrottamalla mikä tahansa sähköliitäntä ESC-järjestelmän osien väliltä (ajoneuvon virran ollessa sammutettuna). ESC-järjestelmän toimintahäiriötä simuloitaessa ei saa irrottaa merkkivalojen ja/tai valinnaisten ESC-järjestelmän hallintalaitteiden sähköliitäntöjä.
               
            
                  5.10.2
               
               
                  Ajoneuvon ollessa paikallaan ja virtalukon lukitussa tai poissa päältä -asennossa kytke virtalukko käynnistysasentoon ja käynnistä moottori. Aja ajoneuvoa eteenpäin, kunnes saavutetaan 48 ± 8 km/h:n nopeus. Viimeistään 30 sekuntia moottorin käynnistämisestä ja seuraavan kahden minuutin aikana tällä nopeudella suorita ainakin yksi tasainen kaarros vasempaan ja yksi tasainen kaarros oikeaan menettämättä suuntavakavuutta ja tekemällä yksi jarrutus. Varmista, että ESC-järjestelmän toimintahäiriön merkkivalo syttyy 3.4 kohdan mukaisesti näiden ajoliikkeiden jälkeen.
               
            
                  5.10.3
               
               
                  Pysäytä ajoneuvo ja aseta virtalukko lukittuun tai pois päältä -asentoon. Kytke viiden minuutin jälkeen ajoneuvon virtalukko käynnistysasentoon ja käynnistä moottori. Varmista, että ESC-järjestelmän toimintahäiriön merkkivalo syttyy jälleen ilmaisten toimintahäiriötä ja että se palaa niin kauan kuin moottori on käynnissä tai kunnes vika on korjattu.
               
            
                  5.10.4
               
               
                  Aseta virtalukko lukittuun tai pois päältä -asentoon. Palauta ESC-järjestelmä normaaliin toimintakuntoon, kytke virtalukko käynnistysasentoon ja käynnistä moottori. Suorita 5.10.2 kohdassa kuvaillut ajoliikkeet ja varmista, että merkkivalo ei syty ajoliikkeiden aikana tai välittömästi niiden jälkeen.
               
            5.11   Tietojen jälkiprosessointi – suoritusarvojen laskenta
      Kallistusnopeuden ja sivuttaissiirtymän mittaukset ja laskelmat prosessoidaan 5.11.1–5.11.8 kohdissa määritetyillä tekniikoilla.
      
                  5.11.1
               
               
                  Ohjauspyörän kulman käsittelemätön raakadata suodatetaan käyttäen 12-napaista vaiheetonta Butterworth-suodatinta 10 hertsin leikkaustaajuudella. Sen jälkeen suodatettu data keskitetään nollaan mittausantureiden asentopoikkeamien poistamiseksi staattisten, ennen testejä mitattujen arvojen avulla.
               
            
                  5.11.2
               
               
                  Kiertonopeuden käsittelemätön raakadata suodatetaan käyttäen 12-napaista vaiheetonta Butterworth-suodatinta 6 hertsin leikkaustaajuudella. Sen jälkeen suodatettu data keskitetään nollaan mittausantureiden asentopoikkeamien poistamiseksi staattisten, ennen testejä mitattujen arvojen avulla.
               
            
                  5.11.3
               
               
                  Sivuttaiskiihtyvyyden käsittelemätön raakadata suodatetaan käyttäen 12-napaista vaiheetonta Butterworth-suodatinta 6 hertsin leikkaustaajuudella. Sen jälkeen suodatettu data keskitetään nollaan mittausantureiden asentopoikkeamien poistamiseksi staattisten, ennen testejä mitattujen arvojen avulla. Sivuttaiskiihtyvyysdata ajoneuvon painopisteessä määritetään poistamalla ajoneuvon korin kallistelun aiheuttamat vaikutukset sekä korjaamalla mittausantureiden sijainti koordinaattimuunnoksen avulla. Sivuttaiskiihtyvyysmittari sijoitetaan tiedonkeruuta varten sekä pitkittäis- että poikittaisakselin suhteen niin lähelle ajoneuvon painopistettä kuin mahdollista.
               
            
                  5.11.4
               
               
                  Ohjauspyörän kääntönopeus määritetään derivoimalla suodatettu ohjauspyörän kulmatieto. Ohjauspyörän kääntönopeustieto suodatetaan sen jälkeen liikkuvalla 0,1 sekunnin askeleella juoksevalla keskiarvoistavalla suodattimella.
               
            
                  5.11.5
               
               
                  Sivuttaiskiihtyvyyden, kiertonopeuden ja ohjauspyörän kulman tietokanavat keskitetään nollaan määriteltyä ”nolla-aluetta” käyttämällä. Nolla-alueen määrittämiseen käytettävät menetelmät määritellään 5.11.5.1 ja 5.11.5.2 kohdissa.
                  
                              5.11.5.1
                           
                           
                              Määritetään ensimmäinen ajankohta, jossa ohjauspyörän kääntönopeus ylittää 75 astetta sekunnissa, käyttäen 5.11.4 kohdassa kuvailtujen menetelmien mukaisesti laskettua ohjauspyörän kääntönopeustietoa. Tästä kohdasta eteenpäin ohjauspyörän kääntönopeuden on pysyttävä suurempana kuin 75 astetta sekunnissa vähintään 200 ms:n ajan. Jos toinen ehto ei täyty, määritetään seuraava ajankohta, jossa ohjauspyörän kääntönopeus ylittää 75 astetta sekunnissa, ja tarkistetaan 200 ms:n ehdon täyttyminen. Tätä iteraatioprosessia jatketaan, kunnes molemmat ehdot lopulta täyttyvät.
                           
                        
                              5.11.5.2
                           
                           
                              ”Nolla-alue” määritellään 1,0 sekunnin ajanjaksoksi ennen ajankohtaa, jossa ohjauspyörän kääntönopeus ylittää 75 astetta sekunnissa (eli ajankohta, jossa ohjauspyörän kääntönopeus ylittää 75 astetta sekunnissa määrittää ”nolla-alueen” lopun).
                           
                        
            
                  5.11.6
               
               
                  Ohjausliikkeen alkamiskohta (BOS) määritellään ensimmäiseksi ajankohdaksi, jossa suodatettu ja nollaan keskitetty ohjauspyörän kulmatieto saavuttaa –5 astetta (kun ensimmäinen ohjausliike suoritetaan vastapäivään) tai +5 astetta (kun ensimmäinen ohjausliike suoritetaan myötäpäivään) ”nolla-alueen” lopun määrittävän ajankohdan jälkeen. BOS:n aika-arvo määritetään interpoloimalla.
               
            
                  5.11.7
               
               
                  Ohjausliikkeen lopetuskohta (COS, Completion of Steer) määritellään ajaksi, jossa ohjauspyörän kulma palaa nollaan sinikäyrä pysäytyksellä -ohjausliikkeen jälkeen. Aika-arvo ohjauspyörän kulman saavuttaessa nollan määritetään interpoloimalla.
               
            
                  5.11.8
               
               
                  Toinen kiertonopeuden huippuarvo määritellään ensimmäisenä paikallisena kiertonopeuden huippuarvona, joka saavutetaan sen jälkeen, kun ohjauspyörää aletaan kääntää vastakkaiseen suuntaan. Kiertonopeudet 1 000 ja 1 750 sekuntia COS:in jälkeen määritetään interpoloimalla.
               
            
                  5.11.9
               
               
                  Määritä sivuttaisnopeus integroimalla korjattu, suodatettu ja nollaan keskitetty sivuttaiskiihtyvyystieto. Sivuttaisnopeus nolla BOS-pisteessä. Määritä sivuttaissiirtymä integroimalla nollaan keskitetty sivuttaisnopeus. Sivuttaissiirtymä nolla BOS-pisteessä. Sivuttaissiirtymämittaus suoritetaan 1,07 sekuntia BOS-pisteen jälkeen ja määritetään interpoloimalla.
               
            B.   HÄTÄJARRUTEHOSTIMIIN SOVELLETTAVAT ERITYISVAATIMUKSET (JOS ASENNETTU)
      1.   YLEISTÄ
      Seuraavat vaatimukset koskevat ajoneuvoja, joihin on asennettu hätäjarrutehostin, joka on tämän säännön 2.34 kohdassa määritellyn kaltainen ja ilmoitettu tämän säännön liitteessä 1 olevan 22 kohdan ilmoituksessa.
      Tämän liitteen vaatimusten lisäksi hätäjarrutehostinta koskevat kaikki asiaankuuluvat vaatimukset muualla tässä säännössä.
      Tämän liitteen vaatimusten lisäksi hätäjarrutehostimella varustettujen ajoneuvojen on oltava varustettu ABS-järjestelmällä liitteen 6 mukaisesti.
      1.1   Yleiset suorituskykyominaisuudet A-luokan hätäjarrutehostinjärjestelmille
      Kun hätätilanne on havaittu suhteellisen korkean poljinvoiman perusteella, ABS-järjestelmän täyteen toimintaan vaadittavan lisäpoljinvoiman on oltava pienempi verrattuna ilman hätäjarrutehostinta vaadittavaan poljinvoimaan.
      Tämän vaatimuksen noudattaminen osoitetaan, mikäli tämän osan 3.1–3.3 kohtien vaatimukset täyttyvät.
      1.2   Yleiset suorituskykyominaisuudet B- ja C-luokan hätäjarrutehostinjärjestelmille
      Kun hätätilanne on havaittu vähintään jarrupolkimen hyvin nopean painalluksen perusteella, hätäjarrutehostinjärjestelmä kasvattaa jarrupainetta tuottaakseen suurimman mahdollisen jarrutustehon tai aiheuttaakseen ABS-järjestelmän täyden toiminnan.
      Tämän vaatimuksen noudattaminen osoitetaan, mikäli tämän osan 4.1–4.3 kohtien vaatimukset täyttyvät.
      2.   YLEISET TESTAUSVAATIMUKSET
      2.1   Muuttujat
      Kun tämän liitteen osassa B kuvattuja testejä suoritetaan, mitataan seuraavat muuttujat:
      
                  2.1.1
               
               
                  Jarrupoljinvoima, Fp
                  
               
            
                  2.1.2
               
               
                  Ajoneuvon nopeus, vx
                  
               
            
                  2.1.3
               
               
                  Ajoneuvon hidastuvuus, ax
                  
               
            
                  2.1.4
               
               
                  Jarrujen lämpötila, Td
                  
               
            
                  2.1.5
               
               
                  Jarrupaine, P, soveltuvissa tapauksissa,
               
            
                  2.1.6
               
               
                  Jarrupolkimen liike, Sp, mitattuna poljinlaatan keskeltä tai sellaisesta poljinmekanismin kohdasta, jossa siirtymä on verrannollinen siirtymään poljinlaatan keskeltä mitattuna, jolloin mittaus on helppo kalibroida.
               
            2.2   Mittauslaite
      
                  2.2.1
               
               
                  Tämän osan 2.1 kohdassa luetellut muuttujat mitataan käyttäen asianmukaisia antureita. Niiden tarkkuus, toiminta-alueet, suodatintekniikat, tiedonkäsittely ja muut vaatimukset kuvaillaan ISO-standardissa 15037-1: 2006.
               
            
                  2.2.2
               
               
                  Poljinvoiman ja jarrulevyjen lämpötilojen mittaustarkkuuksien on oltava seuraavat:
                  
                              Vaihtuva-arvoinen järjestelmä
                           
                           
                              Antureiden tyypillinen toiminta-alue
                           
                           
                              Mittausvirheiden suurimmat suositellut arvot
                           
                        
                              Poljinvoima
                           
                           
                              0–2 000 N
                           
                           
                              ± 10 N
                           
                        
                              Jarrujen lämpötila
                           
                           
                              0–1 000 °C
                           
                           
                              ± 5 °C
                           
                        
                              Jarrupaine (4)
                              
                           
                           
                              0–20 MPa (4)
                              
                           
                           
                              ± 100 kPa (4)
                              
                           
                        
            
                  2.2.3
               
               
                  Hätäjarrutehostimen testausmenetelmien analogisen ja digitaalisen tiedonkäsittelyn yksityiskohdat kuvaillaan tämän liitteen lisäyksessä 5. Tiedonkeruuseen vaaditaan vähintään 500 Hz:n näytteenottotaajuus.
               
            
                  2.2.4
               
               
                  Myös muita mittausmenetelmiä kuin 2.2.3 kohdassa tarkoitetut voidaan sallia, mikäli ne tuottavat vähintään vastaavan tarkkuuden.
               
            2.3   Testausolosuhteet
      
                  2.3.1
               
               
                  Testattavan ajoneuvon kuormitustila: Ajoneuvon on oltava kuormaamaton. Etuistuimella saa olla kuljettajan lisäksi toinen henkilö, joka huolehtii testitulosten kirjaamisesta.
               
            
                  2.3.2
               
               
                  Jarrutustestit on suoritettava kuivalla pinnalla, jossa on hyvä pito.
               
            2.4   Testimenetelmä
      
                  2.4.1
               
               
                  Tämän osan 3 ja 4 kohdissa kuvaillut testit suoritetaan 100 ± 2 km/h:n testinopeudesta. Ajoneuvoa on ajettava testinopeudella suorassa linjassa.
               
            
                  2.4.2
               
               
                  Jarrujen keskilämpötilan on oltava liitteen 3 1.4.1.1 kohdan mukainen.
               
            
                  2.4.3
               
               
                  Testeissä käytettävä vertailuaika, t0, määritellään hetkeksi, jolloin poljinvoima saavuttaa 20 N.
                  Huom.
                  Ajoneuvoissa, jotka on varustettu energianlähteellä avustetulla jarrujärjestelmällä, tarvittava poljinvoima riippuu energiavarastoon varatun energian määrästä. Tästä syystä on varmistettava riittävä energian määrä testin alussa.
               
            3.   A-LUOKAN HÄTÄJARRUTEHOSTIMEN OLEMASSAOLON ARVIOINTI
      A-luokan hätäjarrutehostimen on täytettävä 3.1 ja 3.2 kohtien testausvaatimukset.
      3.1   Testi 1: Vertailutesti arvojen FABS ja aABS määrittämiseksi.
      
                  3.1.1
               
               
                  Vertailuarvot FABS ja aABS määritetään tämän liitteen lisäyksessä 4 kuvaillun menetelmän mukaisesti.
               
            3.2   Testi 2: Hätäjarrutehostimen aktivoituminen
      
                  3.2.1
               
               
                  Kun hätäjarrutustilanne on havaittu, poljinvoimalle herkkien järjestelmien on osoitettava huomattavaa kasvua:
                  
                              a)
                           
                           
                              jarruputken paineen suhteessa jarrupoljinvoimaan, kun 3.2.5 kohta niin sallii, tai
                           
                        
                              b)
                           
                           
                              ajoneuvon hidastuvuuden suhteessa jarrupoljinvoimaan.
                           
                        
            
                  3.2.2
               
               
                  A-luokan hätäjarrutehostimen suoritusvaatimukset täyttyvät, jos voidaan määritellä tietyt jarrun käyttöominaisuudet, jotka osoittavat 40–80 prosentin vähennyksen (FABS – FT) vaatimaan poljinvoimaan verrattuna arvoon (FABS extrapolated – FT).
               
            
                  3.2.3
               
               
                  FT ja aT ovat kynnysvoima ja kynnyshidastuvuus kuvan 1 mukaisesti. Arvot FT ja aT on ilmoitettava tutkimuslaitokselle tyyppihyväksyntähakemuksen jättämisen yhteydessä. Arvon aT on oltava 3,5–5,0 m/s2.
               
            
                  3.2.4
               
               
                  Vedetään suora viiva origosta pisteen FT, aT kautta (kuvan 1a mukaisesti). Jarrupoljinvoiman ”F” arvo tämän viivan ja kaavan a = aABS määrittelemän vaakasuoran viivan leikkauspisteessä määritellään arvoksi FABS, extrapolated:
                  
                     
               
            
                  3.2.5
               
               
                  Valmistaja voi valita käyttävänsä vaihtoehtoista menetelmää luokan N1 tai luokasta N1 johdettujen luokan M1 ajoneuvojen, joiden suurin teknisesti sallittu massa GVM > 2 500 kg, tapauksessa, jolloin muuttujien FT, FABS,min, FABS,max ja FABS,extrapolated poljinvoima-arvot voidaan johtaa jarruputkien painevasteominaisuuksista ajoneuvon hidastuvuusominaisuuksien sijasta. Nämä mittaukset suoritetaan poljinvoiman kasvaessa.
                  
                              3.2.5.1
                           
                           
                              Paine, jossa ABS-järjestelmä käynnistyy, määritetään suorittamalla viisi testiä 100 ± 2 km/h:n nopeudesta painamalla jarrupoljinta, kunnes ABS-järjestelmä käynnistyy, ja viisi painearvoa, joissa tämä tapahtuu määritettynä etupyörien taltioiduista painearvoista, kirjataan ja niistä lasketaan keskiarvo pabs.
                           
                        
                              3.2.5.2
                           
                           
                              Valmistaja ilmoittaa kynnyspaineen PT, ja se vastaa hidastuvuutta välillä 2,5–4,5 m/s2.
                           
                        
                              3.2.5.3
                           
                           
                              Kuva 1b laaditaan 3.2.4 kohdassa kuvaillulla tavalla käyttäen kuitenkin jarruputkien painemittauksia tämän osan 3.2.5 kohdassa määritettyjen parametrien määrittelemiseksi, missä:
                              
                                 Kuva 1 a
                              
                              
                                 Poljinvoimaominaisuudet, jotka tarvitaan suurimman hidastuvuuden saavuttamiseen A-luokan hätäjarrutehostimella
                              
                              
                                 
                              
                                 Kuva 1 b
                              
                              
                                 Poljinvoimaominaisuudet, jotka tarvitaan suurimman hidastuvuuden saavuttamiseen A-luokan hätäjarrutehostimella
                              
                              
                                 
                           
                        
            3.3   Tietojen arviointi
      Ajoneuvon hätäjarrutehostin on todistetusti A-luokkaa, jos
      FABS,min ≤ FABS ≤ FABS,max
      
      jossa:
      FABS,max – FT ≤ (FABS,extrapolated – FT) · 0,6
      eikä
      FABS,min – FT ≥ (FABS,extrapolated – FT) · 0,2
      4.   B-LUOKAN HÄTÄJARRUTEHOSTIMEN OLEMASSAOLON ARVIOINTI
      B-luokan hätäjarrutehostimen on täytettävä tämän osion 4.1 ja 4.2 kohtien testausvaatimukset.
      4.1   Testi 1: Vertailutesti arvojen FABS ja aABS määrittämiseksi.
      
                  4.1.1
               
               
                  Vertailuarvot FABS ja aABS määritetään tämän liitteen lisäyksessä 4 kuvaillun menetelmän mukaisesti.
               
            4.2   Testi 2: Hätäjarrutehostimen aktivoituminen
      Ajoneuvoa ajetaan suorassa linjassa tämän osion 2.4 kohdassa määritetyllä testinopeudella. Kuljettaja painaa jarrupoljinta nopeasti kuvan 2 mukaisesti simuloiden hätäjarrutusta siten, että hätäjarrutehostin aktivoituu ja ABS-järjestelmä on täydessä toiminnassa.
      Hätäjarrutehostimen aktivoimiseksi jarrupoljinta painetaan auton valmistajan ilmoittamalla tavalla. Valmistajan on ilmoitettava tutkimuslaitokselle tarvittava jarrupolkimen painallus tyyppihyväksyntähakemuksen jättämisen yhteydessä. Tutkimuslaitokselle on hyväksyttävästi osoitettava, että hätäjarrutehostin aktivoituu valmistajan ilmoittamissa olosuhteissa liitteessä 1 olevan 22.1.2 tai 22.1.3 kohdan mukaisesti.
      Ajankohdan t = t0 + 0,8 s jälkeen ja kunnes ajoneuvo on hidastunut nopeuteen 15 km/h jarrupoljinvoimaa pidetään arvojen FABS, upper ja FABS, lower välillä, missä FABS, upper on 0,7 FABS ja FABS, lower on 0,5 FABS.
      Vaatimusten katsotaan myös täyttyvän, jos ajankohdan t = t0 + 0,8 s jälkeen poljinvoima putoaa arvon FABS, lower alle, edellyttäen, että 4.3 kohdan vaatimus täyttyy.
      4.3   Tietojen arviointi
      Ajoneuvon hätäjarrutehostin on todistetusti B-luokkaa, jos keskihidastuvuus (aBAS) pysyy vähintään arvossa 0,85 · aABS ajankohdasta t = t0 + 0,8 s ajankohtaan, jossa ajoneuvon nopeus on pudonnut 15 km/h:iin.
      
         Kuva 2
      
      
         Esimerkki B-luokan hätäjarrutehostinjärjestelmän testistä 2
      
      
         
      5.   C-LUOKAN HÄTÄJARRUTEHOSTIMEN OLEMASSAOLON ARVIOINTI
      5.1   C-luokan hätäjarrutehostimen on täytettävä tämän osion 4.1 ja 4.2 kohtien testausvaatimukset.
      5.2   Tietojen arviointi
      C-luokan hätäjarrutehostimen on täytettävä tämän osion 4.3 kohdan vaatimukset.
      
         (1)  Akseliryhmää pidetään yhtenä akselina ja kaksoispyöriä pidetään yhtenä pyöränä.
      
         (2)  Tämän liitteen tekstissä oletetaan, että ajoneuvoa ohjataan ohjauspyörällä. Myös muunlaisia ohjausmenetelmiä käyttävät ajoneuvot voidaan hyväksyä tämän liitteen perusteella, mikäli valmistaja kykenee osoittamaan tutkimuslaitokselle, että tämän liitteen suoritusvaatimukset voidaan täyttää käyttäen tämän osan 5 kohdassa määrättyjä ohjaussyötteitä vastaavia ohjaussyötteitä käyttäen.
      
         (3)  ”Nimellisarvona” pidetään teoreettista tavoitearvoa.
      
         (4)  Kuten 3.2.5 kohdassa on ilmoitettu.
      
         LISÄYS 1
         
            DYNAAMISEN VAKAUSSIMULAATION KÄYTTÖ
         
         Elektronisen ajonvakautusjärjestelmän tehokkuus voidaan määrittää tietokonesimulaation avulla.
         1.   SIMULAATION KÄYTTÖ
         
                     1.1
                  
                  
                     Ajoneuvon valmistaja voi osoittaa ajoneuvon ajonvakautustoiminnon tyyppihyväksyntäviranomaiselle tai tutkimuslaitokselle simuloimalla liitteen 9 ja sen 5.9 kohdan dynaamiset ajoliikkeet.
                  
               
                     1.2
                  
                  
                     Simulaatio on keino, jolla ajoneuvon ajonvakaussuorituskyky osoitetaan seuraavilla tekijöillä:
                     
                                 a)
                              
                              
                                 kiertonopeus, yksi sekunti sinikäyrä pysäytyksellä -ohjaussyötteen valmistumisen jälkeen (aika T0 + 1);
                              
                           
                                 b)
                              
                              
                                 kiertonopeus, 1,75 sekuntia sinikäyrä pysäytyksellä -ohjaussyötteen valmistumisen jälkeen;
                              
                           
                                 c)
                              
                              
                                 ajoneuvon painopisteen sivuttaissiirtymä suhteessa sen alkuperäiseen suoraan kulkulinjaan.
                              
                           
               
                     1.3
                  
                  
                     Simulaatio suoritetaan validoidulla mallinnus- ja simulaatiotyökalulla käyttäen liitteessä 9 olevan 5.9 kohdan dynaamisia ajoliikkeitä liitteessä 9 olevan 4 kohdan mukaisissa testiolosuhteissa.
                     Simulaatiotyökalun validointimenetelmä esitetään tämä liitteen lisäyksessä 2.
                  
               
      
         LISÄYS 2
         
            DYNAAMISEN AJOVAKAUDEN SIMULAATIOTYÖKALU JA SEN VALIDOINTI
         
         1.   SIMULAATIOTYÖKALUN MÄÄRITTELY
         
                     1.1
                  
                  
                     Simulaatiomenetelmän on otettava huomioon ajoneuvon suunta- ja kallistusliikkeisiin vaikuttavat päätekijät. Tyypillinen malli voi sisältää seuraavat ajoneuvon parametrit eksplisiittisessä tai implisiittisessä muodossa:
                     
                                 a)
                              
                              
                                 akseli/pyörä
                              
                           
                                 b)
                              
                              
                                 jousitus
                              
                           
                                 c)
                              
                              
                                 rengas
                              
                           
                                 d)
                              
                              
                                 alusta/ajoneuvon runko
                              
                           
                                 e)
                              
                              
                                 voimansiirto, mikäli sovellettavissa
                              
                           
                                 f)
                              
                              
                                 jarrujärjestelmä
                              
                           
                                 g)
                              
                              
                                 hyötykuorma.
                              
                           
               
                     1.2
                  
                  
                     Ajoneuvon ajonvakautustoiminto lisätään simulaatiomalliin jommallakummalla seuraavista tavoista:
                     
                                 a)
                              
                              
                                 simulaatiotyökalun alijärjestelmä (ohjelmamalli); tai
                              
                           
                                 b)
                              
                              
                                 elektroninen ohjauslaatikko, joka on osa simulointimallia (hardware-in-the-loop).
                              
                           
               2.   SIMULAATIOTYÖKALUN VALIDOINTI
         
                     2.1
                  
                  
                     Käytetyn mallinnus- ja simulaatiotyökalun oikeellisuus vahvistetaan vertailemalla tuloksia käytännön ajoneuvotesteihin. Validointitesteissä käytetään liitteen 9 ja sen 5.9 kohdan dynaamisia ajoliikkeitä.
                     Testien aikana kirjataan tai lasketaan seuraavat liikemuuttujat soveltuvin osin standardien ISO 15037 Part 1:2005: General conditions for passenger cars tai Part 2:2002: General conditions for heavy vehicles and buses mukaisesti (ajoneuvoluokasta riippuen):
                     
                                 a)
                              
                              
                                 ohjauspyörän kulma (δH)
                              
                           
                                 b)
                              
                              
                                 pituussuuntainen nopeus (vX)
                              
                           
                                 c)
                              
                              
                                 sivuluisun kulma (β) tai sivuttaisnopeus (vY); (valinnainen)
                              
                           
                                 d)
                              
                              
                                 pituussuuntainen kiihtyvyys (aX); (valinnainen)
                              
                           
                                 e)
                              
                              
                                 sivuttaiskiihtyvyys (aY)
                              
                           
                                 f)
                              
                              
                                 kiertonopeus (dψ/dt)
                              
                           
                                 g)
                              
                              
                                 sivuttaiskallistumisnopeus (dφ/dt)
                              
                           
                                 h)
                              
                              
                                 pituuskallistumisnopeus (dθ/dt)
                              
                           
                                 i)
                              
                              
                                 sivuttaiskallistumiskulma (φ)
                              
                           
                                 j)
                              
                              
                                 pituuskallistumiskulma (θ).
                              
                           
               
                     2.2
                  
                  
                     Tavoitteena on osoittaa, että ajoneuvon simuloitu käyttäytyminen ja ajovakaustoiminto ovat verrattavissa käytännön ajoneuvotestien tuloksiin.
                  
               
                     2.3
                  
                  
                     Simulaattorin katsotaan olevan validoitu, kun sen tulokset ovat verrattavissa käytännön testituloksiin, jotka on saatu tietyllä ajoneuvotyypillä liitteessä 9 olevan 5.9 kohdan mukaisilla dynaamisilla ajoliikkeillä. Ajoneuvon ajonvakautustoiminnon aktivaation ja toimintajärjestyksen suhdetta simulaation ja käytännön ajoneuvotestien välillä käytetään vertailun tekemiseen.
                  
               
                     2.4
                  
                  
                     Fysikaalisia parametreja, jotka ovat erilaiset vertailuajoneuvon ja simuloidun ajoneuvon välillä, muokataan vastaavasti simulaatiossa.
                  
               
                     2.5
                  
                  
                     Simulaatiosta laaditaan simulaattoritestiraportti, jonka malli on määritelty tämän liitteen lisäyksessä 3, ja kopio siitä liitetään ajoneuvon hyväksyntäraporttiin.
                  
               
      
         LISÄYS 3
         
            AJONEUVON AJONVAKAUTUSTOIMINNON SIMULAATIOTYÖKALUN TESTIRAPORTTI
         
         Testiraportin numero: …
         1.   Tunnistustiedot
         
                     1.1
                  
                  
                     Simulaatiotyökalun valmistajan nimi ja osoite …
                  
               
                     1.2
                  
                  
                     Simulaatiotyökalun tunnistustiedot: nimi/malli/numero (laitteet ja ohjelmisto) …
                  
               2.   Soveltamisala
         
                     2.1
                  
                  
                     Ajoneuvotyyppi: …
                  
               
                     2.2
                  
                  
                     Ajoneuvon konfiguraatiot: …
                  
               3.   Ajoneuvon tarkistustesti
         
                     3.1
                  
                  
                     Ajoneuvo(je)n kuvaus: …
                     
                                 3.1.1
                              
                              
                                 Ajoneuvo(je)n tunnistustiedot: merkki/malli/valmistenumero …
                              
                           
                                 3.1.2
                              
                              
                                 Ajoneuvon kuvaus, mukaan lukien jousitus/pyörät, moottori ja voimansiirto, jarrujärjestelmä(t), ohjausjärjestelmä, tunnistustietoina nimi/malli/numero: …
                              
                           
                                 3.1.3
                              
                              
                                 Simulaatiossa käytetyt ajoneuvotiedot (eksplisiittiset): …
                              
                           
               
                     3.2
                  
                  
                     Paikka/paikat, tien/testialueen olosuhteet, lämpötila ja päivämäärä(t):
                  
               
                     3.3
                  
                  
                     Tulokset ajoneuvon ajonvakautustoiminto kytkettynä päälle ja pois, mukaan lukien liitteen 9 lisäyksessä 2 olevassa 2.1 kohdassa luetellut liikemuuttujat soveltuvin osin: …
                  
               4.   Simulaatiotulokset
         
                     4.1
                  
                  
                     Simulaatiossa käytetyt ajoneuvoparametrit ja arvot, joita ei ole saatu varsinaisesta testiajoneuvosta (implisiittiset): …
                  
               
                     4.2
                  
                  
                     Suuntavakavuus ja sivuttaissiirtymä liitteessä 9 olevien 3.1–3.3 kohtien mukaan:
                  
               5.   Tämä testi on suoritettu ja sen tulokset raportoitu säännön nro 13-H, sellaisena kuin se on viimeksi muutettuna seitsemännellä täydennyksellä, liitteen 9 lisäyksen 2 mukaisesti.
         Testin suorittava tutkimuslaitos (1) …
         Allekirjoitus: … Päiväys: …
         Hyväksyntäviranomainen (1) …
         Allekirjoitus: … Päiväys: …
         
            (1)  Allekirjoittajien on oltava eri henkilöitä, mikäli tutkimuslaitos ja hyväksyntäviranomainen kuuluvat samaan organisaatioon.
      
      
         LISÄYS 4
         
            ARVOJEN FABS JA aABS MÄÄRITTÄMISTAPA
         
         
                     1.1
                  
                  
                     Jarrupoljinvoima FABS on pienin poljinvoima, joka vaaditaan tietyssä ajoneuvossa suurimman mahdollisen hidastuvuuden saavuttamiseksi, mikä osoittaa ABS-järjestelmän olevan täysin toiminnassa. Arvo aABS on tietyn ajoneuvon hidastuvuus ABS-jarrutuksen aikana 1.7 kohdan määritelmän mukaisesti.
                  
               
                     1.2
                  
                  
                     Jarrupoljinta painetaan hitaasti (aktivoimatta hätäjarrutehostinta B-luokan tai C-luokan järjestelmissä) tuottaen jatkuvan kasvun hidastuvuudessa, kunnes ABS-järjestelmä on täysin toiminnassa (kuva 3).
                  
               
                     1.3
                  
                  
                     Täysi hidastuvuus on saavutettava aikavälillä 2,0 ± 0,5 s. Ajan suhteen taltioidun hidastuvuuskäyrän on oltava hidastuvuuskäyräkäytävän keskilinjan ympärillä olevan ± 0,5 s käytävän sisällä. Kuvan 3 esimerkissä origo on ajankohdassa t0 ja käyrä ylittää arvon aABS 2 sekunnin kohdalla. Kun täysi hidastuvuus on saavutettu, polkimen liike Sp ei saa vähentyä ainakaan 1 sekuntiin. ABS-järjestelmän täyden toiminnan alkamishetki määritellään ajankohtana, jossa saavutetaan poljinvoima FABS. Mittaustulosten on oltava hidastuvuuden kasvun vaihteluvälin sisällä (katso kuva 3).
                     
                        Kuva 3
                     
                     
                        Hidastuvuuskäytävä arvojen FABS ja aABS määrittämiseksi
                     
                     
                        
                  
               
                     1.4
                  
                  
                     Suoritetaan viisi testiä, jotka täyttävät 1.3 kohdan vaatimukset. Jokaisesta vaatimukset täyttävästä testistä piirretään ajoneuvon hidastuvuuskäyrä mitatun jarrupoljinvoiman funktiona. Ainoastaan yli 15 km/h nopeuksilla mitattu tieto sisällytetään seuraavissa kohdissa kuvailtuihin laskelmiin.
                  
               
                     1.5
                  
                  
                     Arvojen aABS ja FABS määrittämiseksi ajoneuvon hidastuvuuden ja poljinvoiman data ajetaan 2 hertsin alipäästösuodattimen läpi.
                  
               
                     1.6
                  
                  
                     Viisi yksittäistä ”hidastuvuus suhteessa jarrupoljinvoimaan” -käyrää keskiarvoistetaan laskemalla viiden yksittäisen ”hidastuvuus suhteessa jarrupoljinvoimaan” -käyrän keskihidastuvuus 1 N:n poljinvoiman välein. Tuloksena on keskihidastuvuus suhteessa jarrupoljinvoimakäyrään, josta käytetään tässä lisäyksessä termiä ”maF-käyrä”.
                  
               
                     1.7
                  
                  
                     Ajoneuvon hidastuvuuden maksimiarvo määritetään ”maF-käyrästä”, ja siitä käytetään nimitystä ”amax”.
                  
               
                     1.8
                  
                  
                     Lasketaan keskiarvo kaikista ”maF-käyrän” arvoista, jotka ovat yli 90 prosenttia kyseisestä hidastuvuusarvosta ”amax”. Tämä arvo ”a” on hidastuvuus ”aABS”, johon viitataan tässä lisäyksessä.
                  
               
                     1.9
                  
                  
                     Pienin poljinvoima (FABS), joka riittää hidastuvuuden aABS saavuttamiseen, määritellään siksi muuttujan F arvoksi, joka vastaa arvoa a = aABS maF-käyrällä.
                  
               
      
         LISÄYS 5
         
            HÄTÄJARRUTEHOSTIMEN TIEDONKÄSITTELY
         
         (katso tämän liitteen B osan 2.2.3 kohta)
         1.   ANALOGINEN TIEDONKÄSITTELY
         Koko yhdistetyn anturi-/tallennusjärjestelmän kaistanleveyden on oltava vähintään 30 Hz.
         Signaalien vaadittavaa suodattamista varten käytetään vähintään neljännen kertaluokan alipäästösuodattimia. Päästökaistan leveyden (0 Hz:stä taajuuteen fo -3 dB:ssä) on oltava vähintään 30 Hz. Amplitudivirheiden on oltava alle ±0,5 prosenttia asianmukaisella 0–30 Hz:n taajuusalueella. Kaikki analogiset signaalit käsitellään suodattimilla, joilla on riittävän samankaltaiset vaiheominaisuudet, jotta varmistetaan, että suodattamisen aiheuttamat aikasiirtymät pysyvät aikamittaukselta vaadittavan tarkkuuden rajoissa.
         Huomautus: Kun signaaleja, joilla on erilainen taajuussisältö, suodatetaan analogisesti, saattaa tapahtua vaihesiirtymiä. Siksi suositellaan käyttämään tämän lisäyksen 2 kohdassa kuvailtua tiedonkäsittelymenetelmää.
         2.   DIGITAALINEN TIEDONKÄSITTELY
         2.1   Yleiset huomiot
         Analogisten signaalien valmistelu sisältää suodattimen amplitudin vaimenemiskertoimen ja näytteenottotaajuuden huomioonottamisen laskostumisvirheiden, suodattimen vaihejättämän ja aikaviiveiden välttämiseksi. Näytteenotossa ja digitoinnissa huomioonotettavia asioita ovat mm. signaalien vahvistus ennen näytteenottoa digitointivirheiden minimoimiseksi, bittien määrä näytettä kohti, näytteiden lukumäärä yhdessä kierrossa, näytteenotto- ja pitovahvistimet ja näytteiden etäisyydet toisistaan ajan suhteen. Huomioon otettaviin asioihin koskien lisäksi suoritettavaa vaiheetonta digitaalista suodatusta kuuluvat päästökaistojen ja estokaistojen valinta, niiden vaimennus ja sallittu huojunta ja suodattimen vaihejättämien korjaaminen. Jokainen näistä tekijöistä on otettava huomioon, jotta saavutetaan ±0,5 prosentin suhteellinen kokonaistiedonsaantitarkkuus.
         2.2   Laskostumisvirheet
         Korjauskelvottomien laskostumisvirheiden välttämiseksi analogiset signaalit on suodatettava asianmukaisesti ennen näytteenottoa ja digitoimista. Käytettyjen suodattimien järjestys ja niiden päästökaistat on valittava sekä asianmukaisten taajuusalueiden vaaditun tasaisuuden että näytteenottotaajuuden mukaan.
         Suodattimen ominaisuuksien ja näytteenottotaajuuden on oltava sellaiset, että
         
                     a)
                  
                  
                     asiaankuuluvan taajuusalueen sisällä (0 Hz– fmax = 30 Hz) vaimennuksen on oltava vähemmän kuin tiedonhankintajärjestelmän tarkkuus; ja
                  
               
                     b)
                  
                  
                     puolessa näytteenottotaajuutta (ns. Nyquistin taajuus) signaalin ja kohinan kaikkien taajuuskomponenttien suuruudet jäävät alle järjestelmän tarkkuuden.
                  
               Jos tarkkuus on 0,05 prosenttia, suodattimen vaimennuksen on oltava alle 0,05 prosenttia taajuusalueella 0–30 Hz, ja vaimennuksen on oltava yli 99,95 prosenttia kaikilla puolta näytteenottotaajuutta suuremmilla taajuuksilla.
         Huomautus: Butterworth-suodattimella vaimennus saadaan seuraavasti:
         
             ja 
         jossa:
         n on suodattimen kertaluku;
         fmax on käytettävä taajuusalue (30 Hz);
         fo on suodattimen leikkaustaajuus;
         fN on Nyquistin taajuus.
         Neljännen kertaluokan suodattimella,
         jotta A = 0,9995: fo = 2,37 · fmax
         
         jotta A = 0,0005: fS, = 2 · (6,69 · fo), missä fS on näytteenottotaajuus = 2 · fN.
         2.3   Suodattimen vaihesiirtymät ja aikaviiveet vastalaskostumissuodattamiselle
         Liiallista analogista suodattamista on vältettävä, ja kaikilla suodattimilla on oltava riittävän samanlaiset vaiheominaisuudet, jotta varmistetaan aikaviiveiden erojen pysyminen ajan mittaamiselta vaadittavan tarkkuuden rajoissa. Vaihesiirtymät ovat erityisen merkittäviä, kun mitattavia muuttujia kerrotaan keskenään uusien muuttujien saamiseksi, sillä vaikka amplitudit kertoutuvat, vaihesiirtymät ja niihin liittyvät aikaviiveet summautuvat. Vaihesiirtymiä ja aikaviiveitä voidaan vähentää kasvattamalla arvoa fo. Aina kun näytteenottoa edeltävien suodattimien kaavat ovat tiedossa, on käytännöllistä poistaa niiden vaihesiirtymät ja aikaviiveet taajuustasossa suoritettavilla yksinkertaisilla algoritmeilla.
         Huomautus: Taajuusalueella, jolla suodattimen amplitudiominaisuudet pysyvät tasaisina, likimääräinen arvo Butterworth-suodattimen vaihesiirtymälle Φ voidaan saada seuraavasti:
         Φ = 81 · (f/f0) astetta toiselle kertaluokalle
         Φ = 150 · (f/f0) astetta neljännelle kertaluokalle
         Φ = 294 · (f/f0) astetta kahdeksannelle kertaluokalle
         Aikaviive kaikille suodattimen kertaluokille on: t = (Φ/360) · (1/f0)
         2.4   Näytteenotto ja digitointi
         30 Hz:n taajuudella signaalin amplitudi vaihtuu jopa 18 prosenttia joka millisekunti. Vaihtuvien analogisyötteiden aiheuttamien dynaamisten virheiden vähentämiseksi 0,1 prosenttiin näytteenottoon tai digitointiin kuluvan ajan on oltava vähemmän kuin 32 μs. Kaikki vertailtavat näyteparit tai -sarjat on otettava samanaikaisesti tai riittävän lyhyen aikavälin aikana.
         2.5   Järjestelmävaatimukset
         Tietojärjestelmän erottelukyvyn on oltava 12 bittiä (±0,05 prosenttia) tai enemmän, ja tarkkuuden on oltava ±0,1 prosenttia (0,9 kg). Vastalaskostumissuodattimen on oltava kertaluokaltaan 4 tai suurempi, ja asiaankuuluvan tietojen arvoalueen fmax on oltava 0–30 Hz.
         Neljännen kertaluokan suodattimilla päästökaistan taajuuden fo (0 Hz:stä taajuuteen fo) on oltava suurempi kuin 2,37 · fmax, jos vaihevirheitä korjataan jälkikäteen digitaalisella tiedonkäsittelyllä, ja suurempi kuin 5 · fmax muissa tapauksissa. Neljännen kertaluokan suodattimilla näytteenottotaajuuden fs on oltava suurempi kuin 13,4 · fo.